
Sfântul şi dreptul Iosif din Arimateea (sec. 1) - era originar din seminția lui Efraim. 
A fost un om bogat, ucenic în taină al Mântuitorului lisus Hristos. Sfântul losif a 
fost cel care s-a ocupat de îngroparea Mântuitorului lisus Hristos. După ce a cerut 
lui Pilat trupul Mântuitorului, împreună cu Nicodim au dat jos trupul Mântuitorului 
lisus Hristos de pe cruce, l-au învelit în giulgiu alb şi l-au aşezat în mormânt nou 
săpat în piatră pe care Sfântul Iosif îl pregătise pentru sine. 

25. Și mulţimi multe mergeau după EI, din Galileea, din Decapole, din 
Ierusalim, din ludeea şi de dincolo de Iordan. 


1. Văzând mulțimile, lisus S-a suit în munte, şi așezându-se, ucenicii Lui au 
venit la EL. 
2. Și deschizându-şi gura, îi învăţa zicând: 

3. Fericiţi cei săraci cu duhul, că a lor este Împărăţia Cerurilor. 

4. Fericiţi cei ce plâng, că aceia se vor mângâia. 

5. Fericiţi cei blânzi, că aceia vor moşteni pământul. 

6. Fericiţi cei ce flămânzesc şi însetează de dreptate, că aceia se vor sătura. 
7. Fericiţi cei milostivi, că aceia se vor milui. 

8. Fericiţi cei curaţi cu inima, că aceia vor vedea pe Dumnezeu. 

9. Fericiţi făcătorii de pace, că aceia fiii lui Dumnezeu se vor chema. 

10. Fericiţi cei prigoniţi pentru dreptate, că a lor este Împărăţia Cerurilor. 
11. Fericiţi veţi fi voi când vă vor ocări şi vă vor prigoni şi vor zice tot cuvântul 
rău împotriva voastră, minţind din pricina Mea. 

12. Bucuraţi-vă şi vă veseliţi, că plata voastră multă este în ceruri. 


Apostol 





Fraţilor, 

14. Căci câţi sunt mânaţi de Duhul lui Dumnezeu sunt fii ai lui Dumnezeu. 

15. Pentru că n-aţi primit iarăşi un duh al robiei, spre temere, ci aţi primit Duhul 
înfierii, prin care Strigăm: Avva! Părinte! 

16. Duhul însuşi mărturiseşte împreună cu duhul nostru că suntem fii ai lui 
Dumnezeu. 

17. Și dacă Suntem fii, Suntem şi moştenitori - moştenitori ai lui Dumnezeu şi 
împreună-moştenitori cu Hristos, dacă pătimim împreună cu EL, ca împreună cu 
EI să ne şi prea mărim. 

18. Căci socotesc că pătimirile vremii de acum nu sunt vrednice de mărirea care 
ni se va descoperi. 

19. Pentru că făptura aşteaptă cu nerăbdare descoperirea fiilor lui Dumnezeu. 
20. Căci făptura a fost supusă deşertăciunii - nu din voia ei, ci din cauza aceluia 
care a Supus-o - cu nădejde, 

21. Pentru că şi făptura însăşi se va izbăvi din robia stricăciunii, ca Să fie părtaşă 
Ia libertatea măririi fiilor lui Dumnezeu. 

Acatistul Sfintelor Femei mironosiţe şi al Sfinţilor Iosif şi Nicodim 





(prăznuirea la Duminica Sfintelor femei mironosiţe) 
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 

Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toți lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 
Uşa milostivirii deschide-o nouă,binecuvântată Născătoare de Dumnezeu, ca să 


nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 

Cred Într-Unul Dumnezeu, Tatăl Atoţiitorul, Făcătorul cerului şi al pământului, 
al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Ca nişte raze ale mărturisirii v-aţi adunat în jurul Soarelui dreptăţii, Sfintelor femei 
mironosiţe, şi cu razele cuvintelor voastre aţi luminat sufletele cele ce se tânguiau 
pentru moartea Cuvântului, pe care îngerii Îl săvesc neîncetat cu cântări de: 
Aliluia! 


Icosul 1 

Cu miresme v-aţi grăbit spre mormântul unde fusese îngropată Piatra vieţii, săltând 
cu picior întărit de osârdia dragostei, şi gânduri se ridicau în inima voastre, neştiind 
cineva va prăvăli piatra mormântului; însă noi, fericim osteneala voastră pentru 
iubirea Adevărului şi vă zidim scara laudelor cu pietre de cuvinte ca acestea: 
Bucuraţi-vă, pietre ziditoare ale cetății propovăduirii; 

Bucuraţi-vă, raze înaintemergătoare arătării Cuvântului Înviat; 

Bucuraţi-vă, izvoare ale bucuriei duhovniceşti; 

Bucuraţi-vă, sălaşuri pline de miresmele umilinţei; 

Bucuraţi-vă, temple întărite pe piatra mărturisirii; 

Bucuraţi-vă, vase pline de mirul milostivirii; 

Bucuraţi-vă, potolirea întristării ucenicilor; 

Bucuraţi-vă, cununi ale slavei lui Hristos; 

Bucuraţi-vă, trâmbiţe ale Învierii Domnului; 

Bucuraţi-vă, oglinzi îngereşti ale tainelor Cuvântului; 

Bucuraţi-vă, lumini ce risipesc întunericul necunoştinţei; 

Bucuraţi-vă, stele ce înfrumuseţează tăria Bisericii; 

Bucuraţi-vă, purtătoarelor de mir femei, oglinzi vestitoare ale Învierii Soarelui 
dreptăţii ! 


Condacul 2 

Ca o ceată îngerească mergeaţi grăbite spre mormânt, prea cinstite femei, mânate 
fiind de dragostea Dulcelui lisus, căruia şi noi cu cuget umilit Îi aducem jertfa 
cântării de: Aliluia 7 


Icosul 2 

Ca pe o dimineaţă Te căutau Hristoase, femeile cele ţinute în întunericul întristării 
pentru moartea Ta, şi cu miresme se apropiau cele ce se îndulciseră de mireasma 
minunilor Tale, neştiind că Tu iarăşi izvorâsei mirul minunilor prin Învierea Ta, ca 
să Te propovăduiască pe Tine şi să primească ele de la toţi măriri ca acestea: 
Bucuraţi-vă, izvoare ale mirului iubirii; 

Bucuraţi-vă, cununi ale frumuseţii cereşti; 

Bucuraţi-vă, miresme dulci ale grădinei Raiului; 

Bucuraţi-vă, bucuria sufletelor nedumerite; 

Bucuraţi-vă, scântei ale vestirii Adevărului; 

Bucuraţi-vă, condee luminate ale propovăduirii Învierii; 

Bucuraţi-vă, dezlegarea blestemului întristării,; 

Bucuraţi-vă, pământuri bine roditoare de înţelepciune; 

Bucuraţi-vă, vase primitoare de cuvinte dumnezeieşti; 

Bucuraţi-vă, oaze de întărire în credinţă; 

Bucuraţi-vă, temelii întărite ale minunilor Învierii; 

Bucuraţi-vă, cărți pecetluite de darul Cuvântului; 

Bucuraţi-vă, purtătoarelor de mir femei, oglinzi vestitoare ale Învierii Soarelui 
dreptăţii ! 


Condacul 3 

Cel ce este împreună şezător cu Tatăl pe scaunul slavei întru lumina Duhului pus-a 
în inimile voastre curate, Sfintelor femei, gândul cercetării mormântului, ca toată 
lumea să se umple de bucuria Învierii Lui cântând: Aliluia ! 


Icosul 3 

Cele ce erau ţinute în legăturile întristării se grăbeau către mormântul Celui înfăşat 
şi legat în giulgiuiri, neştiind că Acesta a înviat lăsând cele cu care fusese îngropat 
în mormânt şi prin aceasta dezlega şi întristarea lor, ca să fie lăudate de toți aşa: 
Bucuraţi-vă, izvoare nedeşertate de bucurie; 

Bucuraţi-vă, primitoarele binecuvântării lui Hristos; 

Bucuraţi-vă, că prin voi Eva s-a veselit,; 

Bucuraţi-vă, că suspinul prin voi a încetat; 

Bucuraţi-vă, că aţi şters lacrimile tuturor cu mahrama propovăduirii Bucuriei; 
Bucuraţi-vă, scaune înalte ale rugăciunii înaintea Scaunului ceresc; 
Bucuraţi-vă, că vă veseliţi de binecuvântarea cerească; 

Bucuraţi-vă, că aţi împărțit tuturor daruri de minuni; 

Bucuraţi-vă, icoană a frumuseţii Evei celei ridicate din moarte; 

Bucuraţi-vă, chimvale bine vestitoare ale Înţelepciunii; 

Bucuraţi-vă, odihna sufletelor ţinute în întristare; 

Bucuraţi-vă, slobozirea celor din temniţa necazurilor; 

Bucuraţi-vă, purtătoarelor de mir femei, oglinzi vestitoare ale Învierii Soarelui 
dreptăţii ! 


Condacul 4 

Cu miruri de mare preţ veneau la mormânt către Mirul cel nestricăcios femeile cele 
pline de mirul milostivirii şi bucuria Învierii primind prin înger au plecat să 
propovăduiască pe Hristos cel Răstignit şi Înviat cântând: Aliluia ! 


Icosul 4 

Cele ce din pricina strămoaşei Eva moşteniseră blestemul întristării au venit acum 
la mormânt către Bucuria cea veşnică şi taina Învierii aflând, cu bucurie pleacă să 
propovăduiască pe Biruitorul morții, primind de la îngeri laude ca acestea: 
Bucuraţi-vă, ramuri ale bucuriei cereşti; 

Bucuraţi-vă, vestitoare ale dezlegării blestemului morţii; 

Bucuraţi-vă, porți ale Adevărului descuiate cu cheia îngerească; 

Bucuraţi-vă, săgeți vestitoare ale tainelor îngereşti; 

Bucuraţi-vă, izvoare ale bucuriei nedeşertate; 

Bucuraţi-vă, adâncuri nepătrunse ale înţelepciunii; 

Bucuraţi-vă, mângâierea celor ce slăbesc în credinţă; 

Bucuraţi-vă, lanţuri ale iubirii cereşti; 

Bucuraţi-vă, propovăduitoare neînfricate ale Învierii lui Hristos; 

Bucuraţi-vă, ferestre văzătoare ale Împărăției Cerurilor; 

Bucuraţi-vă, primitoarele binecuvântării Cuvântului; 

Bucuraţi-vă, picături ale veselie: celei veşnice; 

Bucuraţi-vă, purtătoarelor de mir femei, oglinzi vestitoare ale Învierii Soarelui 
dreptăţii ! 


Condacul 5 

Cele mai înainte defăimate s-au învrednicit de mare cinste, căci mai întâi lor li s-a 
descoperit minunea Invierii, ca să se închidă gurile rău credincioşilor şi ele să cânte 
cu bucurie: Aliluia 7 


Icosul 5 

Înfricoşatu-s-au femeile purtătoare de mir văzând arătare de înger la mormânt şi 
vestea Învierii primind ca pe un mir nestricăcios ce le mângâia sufletele, închizând 
toate rănile întristării, au plecat să propovăduiască pe Hristos, cel ce a binevoit a fi 
lăudate ele aşa: 

Bucuraţi-vă, cele ce aţi primit mirul înţelepciunii; 

Bucuraţi-vă, buna mireasmă a sufletelor smerite; 

Bucuraţi-vă, cununa femeilor bine cinstitoare de Dumnezeu; 

Bucuraţi-vă, scăparea celor prigoniţi de îndoială; 

Bucuraţi-vă, încredințarea celor biruiţi de teamă; 

Bucuraţi-vă, lumina celor din întunericul necunoştinţei,; 

Bucuraţi-vă, întărirea celor ce se clatină în nădejdea învierii; 

Bucuraţi-vă, înfrumusețarea sufletelor evlavioase; 

Bucuraţi-vă, flori neveştejite ale Împărăției Cerurilor; 

Bucuraţi-vă, pomi cereşti sădiți în Raiul desfătărilor; 

Bucuraţi-vă, bucuria maicilor celor credincioase; 

Bucuraţi-vă, podoaba fecioarelor celor înţelepţite de Dumnezeu; 

Bucuraţi-vă, purtătoarelor de mir femei, oglinzi vestitoare ale Învierii Soarelui 
dreptăţii ! 


Condacul 6 

Pe Cel către care priveau cum era pus în groapă nu L-au mai aflat la mormânt cele 
biruite de milostivire şi îngerul, adăpându-le din izvorul bucuriei prin vestirea 
Învierii, le-a trimis să propovăduiască lumii adevărul, cântând: Aliluia! 


Icosul 6 

Porunca cea îngerească primind femeile, au alergat ca nişte îngeri să vestească 
Învierea Domnului ucenicilor lui Hristos şi să le dezlege legătura fricii şi a 
întristării, pentu care le lăudăm aşa: 

Bucuraţi-vă, aducerea binecuvântării bucuriei; 

Bucuraţi-vă, dezlegarea lanțurilor întristării; 

Bucuraţi-vă, faruri călăuzitoare către Împărăţie; 

Bucuraţi-vă, străluciri neapuse ale frumuseţii îngereşti; 

Bucuraţi-vă, povăţuitoare nerătăcite pe calea aflării Cuvântului; 

Bucuraţi-vă, vistierii necheltuite ale milostivirii; 

Bucuraţi-vă, ridicarea celor căzuţi în adâncul întristării; 


Ar Dr De De De de De Dr Dr De De e dr Dr Dr De de De e de dr fr A A 


Xp XP XP IP 3 Ie A e E 30 IE 3 2 DE E E 30 30 30 3 De DE DP E IE IE E IE XX 


De De de De Ar de De De De De De Dr Dr De De De Dr De dr Dr De de de dr dr d 


Xp PP XP IP IP DE 2 E 30 E 3 2 2 2 2 E 30 30 IE IE 2 E 2 E XX 


Bucuraţi-vă, râuri sfinţite ale tainelor Bucuriei; 

Bucuraţi-vă, veselia sufletelor iubitoare de vieţuire îngerească; 

Bucuraţi-vă, comori ascunse întru înălțimile slavei; 

Bucuraţi-vă, nori purtători ai luminii Înţelepciunii; 

Bucuraţi-vă, vase de aur ale apei de viaţă dătătoare; 

Bucuraţi-vă, purtătoarelor de mir femei, oglinzi vestitoare ale Învierii Soarelui 
dreptăţii ! 


Condacul 7 

Grădinar te-a socotit Stăpâne, Maria Magdalena, fiind ea topită de întristare, dar 
Tu, Soare al dreptăţii, ai luminat-o spre a Te cunoaşte pe Tine, însă nu ai lăsat-o a 
se atinge de prea curat trupul Tău, poruncindu-i să cânte Ție cu îngerii: Aliluia! 


Icosul 7 

O, adâncul judecăților Tale Hristoase, că femeile cele ce sunt din fire mai slabe au 
primit ele mai întâi mirul bucuriei şi frica şi necredinţa ucenicilor au venit să 
tămăduiască, arătând prin aceasta Îndurate, că nici una din zidirea mâinilor Tale nu 
trebuie defăimată, căci inima milostivă şi smerită de mari daruri se învredniceşte, 
încă şi de laudele acestea: 

Bucuraţi-vă, doctori iscusiţi ai celor necăjiţi de patimi; 

Bucuraţi-vă, steaguri ale păcii întru adierea Duhului; 

Bucuraţi-vă, cămări luminate şi prea cinstite ale curăţiei; 

Bucuraţi-vă, mirul bucuriei cetelor îngereşti; 

Bucuraţi-vă, fântâni adânci ale tainelor lui Hristos; 

Bucuraţi-vă, vase smerite purtătoare de apa milostivirii,; 

Bucuraţi-vă, legarea rănilor celor săgetaţi de ispite; 

Bucuraţi-vă, mângâierea sufletelor chinuite de patimi; 

Bucuraţi-vă, dezlegarea blestemului întristării noastre; 

Bucuraţi-vă, cărţi întru care s-au scris cuvintele îngereşti; 

Bucuraţi-vă, vestitoare ale bucuriei Învierii Împăratului tuturor; 

Bucuraţi-vă, icoane veşnice ale iubirii Celui Nemuritor; 

Bucuraţi-vă, purtătoarelor de mir femei, oglinzi vestitoare ale Învierii Soarelui 
dreptăţii ! 


Condacul 8 

Veniţi să lăudăm pe buchetul cel înţelegător şi prea frumos al femeilor mironosiţe, 
pe Maria Magdalena, pe Salomeea, pe Ioana, Maria şi Marta, pe Maria lui Cleopa 
şi Suzana şi pe cele împreună cu dânsele, care acum se veselesc în ceata îngerească 
şi cântă neîncetat Stăpânului Hristos cu heruvimii: Aliluia / 

Icosul 8 

Înţelegând Stăpâne, aplecarea spre întristare a firii femeiești pentru moartea Ta, ai 
dăruit bucurie lor prin Învierea Ta şi pace ucenicilor celor ţinuţi în viforul 
tulburării, iar nouă îndoit dar ne revarsă ca unor neputincioşi, ca să le mărim pe ele 
întru curăţia inimii aşa: 

Bucuraţi-vă, izvoare ale bucuriei celei veşnice; 

Bucuraţi-vă, flori culese de pe lanurile Înţelepciunii; 

Bucuraţi-vă, păzitoare ale poruncilor Cuvântului; 

Bucuraţi-vă, miresme veşnice ale bucuriei îngereşti; 

Bucuraţi-vă, daruri de rugăciune făcute neamului omenesc; 

Bucuraţi-vă, dezlegarea întristării celor necăjiţi; 

Bucuraţi-vă, untdelemn peste rănile noastre nevindecate; 

Bucuraţi-vă, mlădiţe cu rod însutit de înţelepciune; 

Bucuraţi-vă, vestitoare ale bucuriei nerisipite; 

Bucuraţi-vă, trâmbiţe bine grăitoare ale Adevărului; 

Bucuraţi-vă, întărirea inimilor neputincioase pe piatra credinţei; 

Bucuraţi-vă, cele ce sfărâmaţi piatra necredinţei de la mormântul inimilor; 
Bucuraţi-vă, purtătoarelor de mir femei, oglinzi vestitoare ale Învierii Soarelui 
dreptăţii ! 


Condacul 9 

Iosif şi Nicodim, cei ce din prea multa milostivire, au îngropat trupul Tău cel 
purtător de viaţă, au primit însutit în ceruri plata iubirii lor, iar acum se veselesc în 
cămările cereşti cântând: Aliluia 7 


Icosul 9 

Nicodim, cel ce era însetat de gustarea naşterii celei de-a doua, a pus ca pe o 
sămânță în groapă trupul Tău, aşteptând Învierea Ta, prin care toată lumea s-a 
adăpat din izvorul bucuriei, mărind pe ucenicul Tău aşa: 

Bucură-te, cel ce ai urmat înţelepciunii Cuvântului; 

Bucură-te, că ai iubit mai mult slava cea cerească; 

Bucură-te, că ai slujit cu iubire îngropării lui Hristos; 

Bucură-te, vas plin de mirul bunătăţu; 

Bucură-te, cort îngeresc întru care s-au ascuns tainele Cuvântului; 

Bucură-te, cărare povăţuitoare către Împărăţie; 

Bucură-te, propovăduitor al Învierii lui Hristos; 

Bucură-te, că focul credinţei l-ai ţinut nestins în cămara inimii; 

Bucură-te, făclie mărturisitoare a Soarelui dreptății; 

Bucură-te, lumina celor neştiutori,; 

Bucură-te, adiere lină a înţelepciunii lui Hristos; 

Bucură-te, vas ales al tainelor credinţei; 
Bucură-te, Sfinte Nicodim, Stea mărturisitoare a luminii Soarelui dreptăţii! 


Condacul 10 

Ca nişte mâini ale voinţei Tatălui, Sfinţilor losif şi Nicodim, v-aţi grăbit a îngropa 
pe Cel ce a stricat temeliile morţii, căruia rugaţi-vă să scoată sufletele noastre din 
temniţa păcatelor, ca să-l cântăm cu mulţumire: Aliluia! 


Icosul 10 

Iosif, cel plin de blândeţe, cu îndrăzneală a mers la Pilat să ceară trupul Celui ce a 
înviat trupurile moarte şi, mai apoi învrednicindu-se de cercetarea lui Hristos după 
Învierea Sa, s-a întărit în credință, fiind vrednic de cinstirea Bisericii: 

Bucură-te, vas smerit întru care a încăput darul lui Hristos; 

Bucură-te, mlădiţă plină de roadele milostivirii; 

Bucură-te, martor al îngropării Celui fără de moarte; 

Bucură-te, slujitor al lucrărilor dumnezeieşti; 

Bucură-te, cel ales pentru curăţia inimi; 

Bucură-te, blândeţe neînfricoşată de ameninţare; 

Bucură-te, piatră neclintită a Adevărului; 

Bucură-te, pecete nestricată a credinţei; 

Bucură-te, sălaş al darurilor Duhului; 

Bucură-te, cetate neclintită a mărturisiri; 

Bucură-te, făclie nestinsă a tainelor mântuirii; 

Bucură-te, adânc nepătruns al virtuţilor; 

Bucură-te, Sfinte Iosif, slujitor al tainelor Vieţii ! 


Condacul 11 

Izgonire din sinagogă şi prigonire ai răbdat Sfinte Nicodim, iar prietenul tău 
Sfântul Iosif, lanţuri a purtat pentru Cel care a sfărâmat lanţurile morţii şi legăturile 
iadului, însă la odihna Împărăției aţi ajuns şi vă veseliţi în cântări de: Aliluia! 


Icosul 11 

Toţi martorii Învierii lui Hristos să fie cinstiţi, ca unii ce s-au învrednicit de darul 
Cuvântului şi cu lumina propovăduirii lor străbat toate veacurile, primind de la toți 
raze de cântări ca acestea: 

Bucuraţi-vă, văzători ai celor nevăzute; 

Bucuraţi-vă, făclii aprinse de focul credinţei; 

Bucuraţi-vă, martori minunaţi ai Cuvântului; 

Bucuraţi-vă, purtători de taine nepătrunse; 

Bucuraţi-vă, icoane vestitoare de cele cereşti; 

Bucuraţi-vă, porți deschise cu cheia credinţei; 

Bucuraţi-vă, bucuria celor iubitori de adevăr; 

Bucuraţi-vă, încredințarea celor ce caută pe Cel Nevăzut; 

Bucuraţi-vă, lumina înţelepciunii drepţilor; 

Bucuraţi-vă, săltarea bucuriei îngerilor; 

Bucuraţi-vă, cercetarea celor dintru întunericul patimilor; 

Bucuraţi-vă, lumini neapuse ale credinţei; 

Bucuraţi-vă, purtătoarelor de mir femei, oglinzi vestitoare ale Învierii Soarelui 
dreptăţii ! 


Condacul 12 

Veniţi să mărim ceata propovăduitorilor Învierii lui Hristos şi să cerem rugăciunile 
lor stăruitoare ca şi noi să înviem din mormântul patimilor noastre şi cu tresăltare 
îngerească să slăvim pe Ziditorul: Aliluia! 


Icosul 12 

Sfintelor femei, cele ce prin cuvintele voastre aţi alungat întunericul mâhnirii din 
inimile ucenicilor, cercetaţi prin rugăciunile voastre şi sufletele noastre cele ţinute 
în lanţurile multor păcate, ca înviind şi noi cu duhul, să vă fericim pe voi cu mul- 
țumire aşa: 

Bucuraţi-vă, flori ce aţi împodobit mormântul Mântuitorului; 

Bucuraţi-vă, raze vestitoare ale zilei Învierii; 

Bucuraţi-vă, cununi neveştejite ale credinţei; 

Bucuraţi-vă, miresme ale darurilor dumnezeieşti; 

Bucuraţi-vă, podoabe ale cetelor Sfinților; 

Bucuraţi-vă, raze de bucurie ale celor din întunericul întristării; 

Bucuraţi-vă, ziduri nesfărâmate ale nădejdii învierii; 

Bucuraţi-vă, mângâierea celor împovăraţi de necazuri; 

Bucuraţi-vă, albine înţelegătoare aducătoare de mierea bunelor vestiri ale Înţe- 
lepciunii; 

Bucuraţi-vă, cămări sfințite ale Adevărului; 

Bucuraţi-vă, propovăduitoare neînfricate ale minunilor Cuvântului; 

Bucuraţi-vă, privelişti luminoase ale Împărăției; 

Bucuraţi-vă, purtătoarelor de mir femei, oglinzi vestitoare ale Învierii Soarelui 
dreptăţii ! 


Condacul 13 

O, Sfintelor femei mironosiţe, cele ce v-aţi făcut icoane ale propovăduirii Învierii 
lui Hristos, împreună cu Sfinţii Iosif şi Nicodim, rugaţi-vă ca să se reverse şi în 
sufletele noastre mirul bucuriei Învierii lui Hristos, ca şi de cântarea cea îngerească 

să ne învrednicim, slăvind împreună cu voi pe Hristos în veci cu cântări de: Ali- 
luia! 

Rugăciune către Sfintele femei mironosiţe 





O, Sfintelor femei mironosiţe, cele ce v-aţi arătat vase pline de mirul darurilor 
Cuvântului, cu picăturile rugăciunilor voastre curățiți şi mintea noastră de gân- 
durile cele deşarte şi ca într-o carte scrieţi cu condeiul Duhului şi cu voia Tatălui 
taina Învierii Fiului. 


Cu adevărat aţi biruit toată frica şi având picioarele voastre înfrumuseţate cu aripile 
Duhului aţi alergat către Cel ce dăruieşte celor ce-L iubesc pe EI zborul serafimilor 
ca să slăvească pe Părintele luminilor. 


Încă v-aţi învrednicit a primi de la înger luminos vestea Învierii Celui ce a biruit 
moartea şi a scos pe Adam din temniţele iadului. Prin voi s-a luminat toată ceata 
apostolilor şi prin ei până la marginile lumii S-a descoperit Cel Nevăzut. Deci, şi 
noi fiind părtaşi tainei învierii lui Hristos vă rugăm pe voi să cereți Stăpânului să 
dea la o parte piatra răutăţii de la mormântul inimii noastre, ca să răsară Cel ce 
împreună cu care ne-am îngropat prin Botez şi să umple de bucurie sufletele 
noastre, dăruindu-ne iertare, pocăință şi vestea minunată a mântuirii. 


Rugaţi-vă cu Sfinţii losif şi Nicodim, ca să fim noi ridicați din mormântul păca- 
telor noastre, îngropând toate sfaturile cele viclene şi primind mirul cel de mare 
preţ al înţelepciunii duhovniceşti. Cereţi Stăpânului Hristos înaintea Căruia aţi aflat 
îndrăzneală să ne prefacă şi pe noi, întunecaţii, în izvoare ale cuvintelor dumne- 
zeieşti, cu care să adăpăm pe toţi, potolind dorul tuturor de îndumnezeire. 

Ca unele ce sunteţi flori netrecătoare ale bucuriei Invierii, bine înmiresmaţi şi 
sufletul meu necăjit de întristare şi de alte patimi de ruşine, ca să înviez împreună 
cu Hristos în viaţa cea veşnică. 


La înfricoşătoarea judecată a Stăpânului vieţii cereţi cu stăruință să se şteargă 
datoria noastră cea mare şi să dobândim iertare şi mântuire, slăvind pe Împăratul 
tuturor în veci şi aducând vouă ofranda mulţumiri. Amin. 

Viaţa Sfântului şi dreptului Iosif din Arimateea 





Sfântul Iosif din Arimateea era originar din seminția lui Efraim. A fost un om 
bogat, ucenic în taină al Mântuitorului lisus Hristos. 


Sfântul Iosif a fost cel care s-a ocupat de îngroparea Mântuitorului lisus Hristos. 
După ce a cerut lui Pilat trupul Mântuitorului, împreună cu Nicodim au dat jos 
trupul Mântuitorului lisus Hristos de pe cruce, l-au învelit în giulgiu alb şi l-au 
aşezat în mormântul nou săpat în piatră pe care Sfântul Iosif îl pregătise pentru 
sine. 

Sfântul şi dreptul Iosif din Arimateea - drumul spre sfinţenie 





Ucenic în taină al Mântuitorului, Sfântul Iosif a fost cel care a coborât trupul 
Mântuitorului de pe Cruce și, înfăşurându-l, l-a pus în mormânt. 


ie e se 


Originar din Arimateea, Sfântul Iosif deţinea o funcţie înaltă în sinedriu şi locuia la 
Ierusalim. Ucenic în taină al Mântuitorului, Sfântul Iosif nu îşi putea mărturisi 
credinţa, de frica iudeilor. Foarte bogat, acesta nu lua seama la averile sale pă- 
mânteşti, ci se îngrijea suflet ca de o comoară. 


Aflând înaintea lui Pilat că Hristos a fost răstignit, i-a cerut acestuia să îl lase să 
dea jos de pe Cruce trupul Mântuitorului. Cu dragoste, Sfântul l-a înfăşurat în 
giulgiu de in şi l-a pus în mormântul de piatră. 


Potrivit Tradiţiei, Sfântul losif ar fi fost ca unul dintre apostoli, întemeind în Bre- 
tania prima comunitate de creştini. 

Magdalena Gheorghe - Sfântul Iosif din Arimateea 

JOSEPH ? 


La 31 iulie îl prăznuim pe Sfântul şi dreptul Iosif din Arimateea. Acesta a fost un 
membru al Sinedriului evreiesc (sfatul preoților şi bătrânilor lui Israel), dar şi un 
ucenic tainic al lui Hristos. 


Împreună cu Sfântul Nicodim, Sfântul Iosif a luat trupul Domnului de pe Cruce, l-a 
pregătit pentru înmormântare şi l-a aşezat în mormântul pregătit pentru el însuşi. 


Spionii evrei au auzit acestea şi l-au pârât autorităţilor, care l-au întemnițat pe 
Sfântul Iosif. 


În închisoare, Sfântului Iosif i-a apărut Hristos Cel înviat, aducându-l astfel 
bucuria şi deplinătatea credinţei. 


După o vreme, evreii l-au eliberat pe Sfântul Iosif din închisoare şi l-au alungat din 
Ierusalim. 

Intâlnirea cu Mântuitorul înviat l-a făcut pe Sfântul losif să nu mai fie ucenic doar 
în taină, ci un mărturisitor plin de curaj al Fiului lui Dumnezeu. 


Sfântul apostol Filip l-a însărcinat cu propovăduirea Evangheliei în Insulele 
britanice. 


In icoanele ortodoxe, Sfântul Iosif este reprezentat ținând în mâini fie giulgiul, fie 
un vas cu miresme de înmormântare. 

Arhid. Ştefan Sfarghie - Sinaxar - Înainte-prăznuirea scoaterii Sfintei Cruci; 
Sfântul şi dreptul Evdochim; Sfântul şi dreptul Iosif din Arimateea 





Sfântul Evdochim a trăit pe vremea împăratului iconoclast Teofil (829-842) şi era 
din Capadocia, tatăl său fiind senator al cetăţii. Având deci o stare deosebită, 
fericitul Evdochim a fost dat la învăţătură, gustând bucuria de a cunoaşte adevărul. 
Aflând de religia creştină, se străduia permanent, ziua şi noaptea, în citirea 
dumnezeieştilor Scripturi, veselindu-se cu aceasta mai mult decât cunoscuţii săi 
care trăiau în ospeţe şi petreceri. 


Zadarnic se sfătuiau prietenii şi cunoscuţii să-l ia cu ei la jocuri, cântece şi desfătări 
lumești, fiindcă el rămânea statornic felului său de trai, de viaţă curată, de rugă- 
ciune şi de binefaceri. 


Pentru faptele sale bune şi pentru înţelepciunea lui, s-a învrednicit de multă cinstire 
din partea împăratului Teofil, care I-a făcut conducător al oştilor din Capadocia. 


XP PP PP IP IP 3 II II II II IE E E E E XX 
Xp PP IP IP 3 E II II II 2 E E E E E XXX 


Ar De Dr de dr Dr Dr dr dr Dr Dr dr dr dr Dr dr dr De de dr dr Ar A A 


Tie De de De Dr De e De De De De Dr Dr de De De dr De Dr Dr De de de dr drd 


SUA a. A 


vieţii sale, fericitul a fost cu adevărat cumpănă şi canon, păzind dreptatea, ajutând 
pe văduve şi pe săraci, făcând multă milostenie în toate zilele. 


Trupul Sfântului Evdochim a fost îngropat cu cinste în Capadocia, dar fiind pro- 
slăvit de Dumnezeu cu multe minuni, moaştele sale au fost mutate la Constan- 


tinopol. 


Tot astăzi Biserica Ortodoxă serbează pe Sfântul și dreptul Iosif din Arimateea. 

Sorin loniţe - Calendar Ortodox - Înainte-prăznuirea scoaterii Sfintei Cruci; 
Sfântul şi dreptul Evdochim; Sfântul şi dreptul Iosif din Arimateea (Lăsatul 
secului pentru Postul Adormirii Maicii Domnului) 

1. Sfântul şi dreptul Evdochim (sec. IX) a trăit în timpul împăratului iconoclast 
Teofil (829 - 842). S-a născut într-o familie credincioasă, părinții săi Vasile şi Ev- 
dochia i-au acordat o educaţie aleasă, fiind crescut în frica de Dumnezeu. 


Tropar, glasul 4: Cel ce te-a chemat pe tine de pe pământ la cereştile locaşuri pă- 
zeşte şi după moarte nevătămat trupul tău, sfinte; că tu, cu curăţie şi cu cinstită via- 
ță fericite, ai vieţuit nespurcându-ţi trupul, pentru aceasta cu îndrăznire roagă pe 
Hristos Dumnezeu să ne mântuiască pe noi. 





La maturitate a ajuns comandant în armată, în Capadocia, îndeplinind-și cu multă 
responsabilitatea datoria timp de 33 de ani. 





Inainte de trecerea sa la cele veşnice a dat ordin să fie îngropat fără fast, lucru care 
s-a şi întâmplat. 





După moartea sa, pentru viaţa sa curată, Dumnezeu l-a învrednicit cu darul facerii 
de minuni. 








) 

2. Sfântul şi dreptul Iosif din Arimateea (sec. 1) era originar din seminţia lui 
Efraim. A fost un om bogat, ucenic în taină al Mântuitorului lisus Hristos. Sfântul 
Iosif a fost cel care s-a ocupat de îngroparea Mântuitorului lisus Hristos. 


După ce a cerut lui Pilat trupul Mântuitorului, împreună cu Nicodim au dat Jos 
trupul Mântuitorului lisus Hristos de pe cruce, l-au învelit în giulgiu alb şi l-au 


aşezat în mormânt nou săpat în piatră pe care Sfântul losif îl pregătise pentru sine. 


Tot astăzi Biserica Ortodoxă serbează Inainte — prăznuirea scoaterii Sfintei Cruci. 

Sfântul loan Gură de Aur - Elogiu la Sfintele mironosiţe şi Sfântul Iosif din 
Arimateea 





43. Și venind Iosif cel din Arimateea, sfetnic ales, care aştepta şi el împărăţia lui 
Dumnezeu, şi, îndrăznind, a intrat la Pilat şi a cerut trupul lui lisus. 

44. Iar Pilat s-a mirat că a şi murit şi, chemând pe sutaş, l-a întrebat dacă a 
murit de mult. 

45. Şi aflând de la sutaş, a dăruit lui Iosif trupul. 

46. Şi Iosif, cumpărând giulgiu şi coborându-L de pe cruce, L-a înfăşurat în 
giuloiu şi L-a pus într-un mormânt care era săpat în Stâncă, şi a prăvălit o piatră 
la uşa mormântului. 

47. lar Maria Magdalena şi Maria, mama lui losi, priveau unde L-au pus. 


1. Și după ce a trecut ziua sâmbetei, Maria Magdalena, Maria, mama lui lacov, 
şi Salomeea au cumpărat miresme, ca să vină să-L ungă. 

2. Şi dis de dimineaţă, în prima zi a Săptămânii (Duminică), pe când răsărea 
soarele, au venit la mormânt. 

3. Şi ziceau între ele: Cine ne va prăvăli nouă piatra de la uşa mormântului? 

4. Dar, ridicându-şi ochii, au văzut că piatra fusese răsturnată; căci era foarte 
mare. 

5. Și, intrând în mormânt, au văzut un tânăr şezând în partea dreaptă, îmbrăcat 
în veşmânt alb, şi s-au spăimântat. 

6. lar el le-a zis: Nu vă înspăimântați! Căutaţi pe lisus Nazarineanul, Cel 
răstignit? A înviat! Nu este aici. lată locul unde L-au pus. 

7. Dar mergeţi şi spuneţi ucenicilor Lui şi lui Petru că va merge în Galileea, mai 
înainte de voi; acolo îl veţi vedea, după cum v-a spus. 

8. Şi ieşind, au fugit de la mormânt, că erau cuprinse de frică şi de uimire, şi 
nimănui nimic n-au Spus, căci se temeau. 


„Și erau acolo femei multe privind de departe, care îl urmaseră Slujindu-l Lui: 
Maria Magdalena şi Maria lui Iacov şi a lui Iosif şi mama fiilor lui Zevedeu”] 
Matei, 27, 55-56]. 


Femeile priveau cele ce se petreceau; femeile care suferiseră alături de EI, care 
plânseseră pentru El. Uită-te cât de mare e stăruința lor! I-au urmat slujindu-L şi au 
fost de faţă şi în mijlocul primejdiilor. De aceea au şi văzut totul: cum a strigat, 
cum Şi-a dat sufletul, cum s-au despicat pietrele şi pe toate celelalte. Şi ele au fost 
cele dintâi care L-au văzut pe lisus înviat; şi neamul acesta femeiesc osândit, 
neamul acesta, el s-a bucurat cel dintâi de vederea bunătăţilor; neamul acesta 
femeiesc a arătat bărbăţie; ucenicii au fugit, dar femeile au rămas. 


- Cine erau aceste femei? 
- Mama lui Hristos, pe care evanghelistul Matei o numeşte mama lui lacov şi 
celelalte. 


Un alt evanghelist spune că şi mulți oameni plângeau şi-şi băteau pieptul de cele 
întâmplate [Luca 23, 48]. Tocmai aceasta arată cruzimea iudeilor; râdeau de cele ce 
storceau altora lacrimi; nici mila nu i-a muiat, nici frica nu i-a oprit. Toate cele 
petrecute atunci erau semne de mare mânie; nu erau semne întâmplătoare, ci toate 
semne de mânie: întunericul, pietrele despicate, catapeteasma sfâșiată la mijloc, 
cutremurul pământului. Mânia Domnului a fost cumplită. 


„Și venind Iosif a cerut trupul” | Matei 27, SS]. 


Acest Iosif este acela care mai înainte era ucenic al lui lisus, dar într-ascuns 
[loan, 19, 38]. Acum însă după moartea lui Hristos, are mare îndrăzneală. Nu era 

un om neînsemnat, nici un necunoscut, ci făcea parte din sfat, era un om de seamă; 
de aici mai ales se poate vedea curajul lui. 


Se dădea pe sine morţii şi-şi atrăgea ura tuturor prin dragostea sa pentru lisus şi 
prin îndrăzneala de a-l cere trupul. Şi nu s-a oprit până n-a reuşit. Dragostea şi 
curajul lui se văd nu numai de acolo că a luat trupul şi l-a îngropat cu multe 
cheltuieli, ci şi de acolo că l-a îngropat în mormântul său cel nou [Matei, 27, 59- 
60]. 


ŞI nu s-a rânduit la întâmplare îngroparea lui Hristos într-un mormânt nou, ci ca să 
se înlăture orice umbră de bănuială că a înviat altul în locul Lui. 


„Și erau acolo Maria Magdalena şi cealaltă Marie, șezând în faţa mormântului" 
[ Matei 27, 61]. 


- Dar pentru ce au mai rămas ele stând în faţa mormântului? 

- N-aveau încă despre Hristos ideea mare şi înaltă pe care trebuiau s-o aibă. De 
aceea au şi adus miruri şi stăteau la mormânt ca să vadă unde-L pun, pentru a veni 
să ungă trupul Lui îndată ce se va fi potolit mânia iudeilor. 


Ai văzut curajul femeilor? Ai văzut dragostea lor? Ai văzut măreția sufletului lor şi 
în faţa banilor şi în fața morţii? 


Să imităm, dar, bărbaţilor, pe femei! Să nu lăsăm pe lisus în necazuri şi nevoi! 
Femeile acelea au cheltuit atâţia bani şi şi-au pus viaţa în primejdie chiar când lisus 
era mort; noi însă - iarăşi vă voi grăi de aceleaşi lucruri - noi nu-L hrănim când îl 
vedem flămând, nici nu-L îmbrăcăm când Îl vedem gol, ci trecem pe lângă El când 
vedem că ne întinde mâna. Şi totuşi, dacă L-aţi vedea pe Hristos, fiecare s-ar goli 
de toate averile lui. Dar şi acum tot EI este. Că EI a spus: „Eu sunt cel sărac!" 


Extras din text publicat în Colecţia Părinţi şi Scriitori Bisericești 23, Sfântul 
Ioan Gură de Aur, Scrieri partea a treia, Editura institutului Biblic și de Misiune 
al Bisericii Ortodoxe Române, Bucureşti 1994, pag. 984-956 (Omilii la Matei, 
omilia LXXĂVIII, II și 111) 

Sfântul Nicolae Velimirovici - Predică la Evanghelia despre femeile mironosiţe 





Pericopa Evanghelică de astăzi vorbeşte despre aceasta: despre grija pentru Cel 
Unul Fără de Moarte care se află în stare de moarte, pe care o au cei pentru care 
învăţătura lui Hristos le dăduse viaţa. 


La vremea aceea venind Iosif din Arimateea, sfetnic ales, care aştepta şi el 
împărăția lui Dumnezeu, şi, îndrăznind, a intrat la Pilat şi a cerut trupul lui lisus. Se 
mai află şi un alt om mare care venise din Arimateea, sau Ramataim, pe Muntele 


> îl numeşte pe el ucenic al lui lisus, dar într-ascuns (loan 19:38); 
» îl numeşte bărbat bun şi drept (23:50), 
» îl numeşte om bogat (27:57). (Evanghelistul nu-l numeşte bogat din 


îngâmfare, pentru a arăta că Domnul avea printre ucenicii Săi şi oameni 
bogaţi, "ci pentru a arăta cum s-a făcut că el a putut să ia trupul lui lisus de 
la Pilat. Pentru un om sărac sau necunoscut nu S-ar fi putut să pătrundă 
până la Pilat, reprezentantul puterii romane." - Ieronim: "Comentariu la 
Matei”.) EI era nobil în suflet: el avea frică de Dumnezeu şi aştepta 
Împărăţia lui Dumnezeu. Pe lângă trăsăturile sale duhovniceşti de mare 
preț, Iosif mai era şi bogat cu stare bună. 

îl numesc sfetnic. Atunci, el era unul dintre bătrânii 
poporului, ca şi Nicodim. 

Ca şi Nicodim, el ÎL preţuia în ascuns pe EI şi era ucenicul lui lisus Hristos. Dar, 
deşi aceşti doi bărbaţi erau următori ascunși ai învăţăturii lui Hristos, totuşi ei s-au 
aşezat înaintea primejdiei rămânând împreună cu Hristos. Nicodim 1-a întrebat 
odată pe cârmuitorii iudei cu feţele lor înveninate, când aceştia căutau o pricină 
pentru ca să-L ucidă pe Hristos: "Nu cumva Legea noastră judecă pe om, dacă 
nu-l ascultă mai întâi?" (loan 7:51). 


Iosif din Arimateea s-a aşezat în faţa unei primejdii şi mai mari, gândindu-se să ia 
trupul Domnului atunci când ucenicii Săi cei cunoscuţi fugiseră şi se împrăştiaseră, 
şi atunci când lupii iudei, ucigând Păstorul, puteau în orice clipă să se năpustească 
asupra oilor. Evanghelistul foloseşte cuvântul "cutezând" ca să arate că Iosif făcea 
ceva primejdios. Atunci, el avea nevoie de mai mult decât curaj; el avea nevoie de 
cutezanţă ca să meargă la reprezentantul lui Cezar şi să ceară trupul unuia ucis pe 
cruce. Dar Iosif, după cum spune Nichifor, "în măreţia sufletului său, a lăsat frica 
şi s-a descotorosit de toată slugărnicia, dând pe faţă că este ucenic al lui lisus 
Hristos." 


lar Pilat s-a mirat că a şi murit şi, chemând pe sutaş, l-a întrebat dacă a murit de 
mult. Şi aflând de la sutaş, a dăruit lui Iosif trupul. Pilat cel precaut, neîncrezător, 
este tipul acela de căpetenie care stăpâneşte prin putere, şi prin putere se desprinde 
de alții. Lui nu-i venea să creadă nici măcar un cuvânt al unui om nobil ca Iosif. 
Poate că într-adevăr era greu de crezut că Cel pe care numai în noaptea dinainte Îl 
osândise la răstignirea pe cruce, Îşi dăduse deja ultima suflare pe Cruce. Pilat s-a 
arătat un adevărat reprezentant al puterii statului roman: el l-a crezut mai degrabă 
pe sutaşul pe care îl însărcinase să stea de pază pe Golgota decât pe un bătrân ales 
al poporului. Pilat a împlinit cererea lui losif numai atunci când sutaşul a 
încuviinţat "oficial" vestea lui Iosif. 


Și Iosif, cumpărând giulgiu şi coborându-L de pe cruce, L-a înfăşurat în giulgiu şi 
L-a pus într-un mormânt care era săpat în stâncă şi a prăvălit o piatră la uşa 
mormântului. Alt Evanghelist spune că acesta era mormântul lui losif - şi L-a pus 
în mormântul nou al său (Matei 27:60) în care nu mai fusese nimeni îngropat 
(loan 19:41), ca să se împlinească cuvintele proorocului Isaia: "cu cei făcărori de 
rele, după moartea Lui" (53:9). 

Un mormânt nou, pecetluit, o piatră mare prăvălită la intrare, un ostaş care Stă 
de pază lângă el - ce înseamnă toate astea? Toate aceste măsuri pline de mare 
grijă, au fost alese prin înţelepciunea rânduielii lui Dumnezeu, pentru ca prin 
acestea, să se închidă gurile tuturor necredincioşilor care încearcă să 
dovedească faptul că Hristos ori n-a murit, ori n-a înviat, ori că trupul Său a fost 
furat. 


Y Dacă Iosif nu ar fi cerut trupul mort de la Pilat; dacă căpetenia gărzilor 
nu ar fi dat mărturie despre moartea lui Hristos; dacă trupul nu ar fi fost 
îngropat şi pecetluit în faţa prietenilor şi vrăjmaşilor lui Hristos, s-ar fi 
putut spune că, de fapt, Hristos nu murise, ci că se aflase numai în Stare 
de comă şi apoi Şi-a recăpătat cunoştinţa (aşa cum au afirmat mai recent 
Schleiermacher şi alți protestanți). 

Y Dacă mormântul nu ar fi fost închis şi pecetluit cu o piatră mare, dacă nu 
ar fi fost păzit de către ostaşi, S-ar fi putut spune că era adevărat faptul că 
Hristos murise şi fusese îngropat, dar că EI fusese furat din mormânt de 
către ucenicii Săi. 

Y Dacă nu ar fi fost un mormânt cu totul nou, S-ar fi putut spune că nu 
Hristos era cel care a înviat ci vreun alt mort, care fusese îngropat mai 
dinainte. 


Şi astfel toate măsurile de pază care s-au luat de către iudei pentru a ascunde 
adevărul, au sprijinit adevărul, prin rânduiala lui Dumnezeu. 

Iosif a înfăşurat trupul Domnului în giulgiu curat de in (Matei 27:59), şi L-a pus 
în mormânt. 








Trupul care se necurăţeşte prin patimi şi pofte nu este 
locul în care Domnul va învia din morţi şi va fi viu. 


Evanghelistul loan întregeşte chipul dat de către ceilalți Evanghelişti, spunând că a 
venit şi Nicodim la mormântul lui Hristos aducând ca la o sută de litre de 
amestec de smirnă şi aloe. Au luat deci trupul lui lisus (adică Iosif dimpreună cu 
Nicodim) şi l-au înfăşurat în giulgiu cu miresme, precum este obiceiul de 
înmormântare la iudei (19:39-40). 








Ce exemplu minunat este acesta pentru toți cei care Il iubesc pe 
Domnul! Şi cât de cumplit s-au osândit acei preoți şi mireni care, ruşinându-se 
înaintea lumii, se apropie de sfântul potir cu nebăgare de seamă şi fără de iubire, ca 
să primească în ei preasfântul şi de viață dătătorul Trup şi Sânge al Domnului - al 
Domnului Celui înviat şi viu. 

pentru Domnul cel mort era atât fapta iubirii pentru Invăţătorul şi Prietenul cel 
mult iubit cât şi o datorie pe care omenirea le-a lăsat-o lor, pe care ei să o pună 
în lucrare faţă de Cel Unul care a suferit pentru dreptate. Dar iată că privind 


(Extras din: Sfântul Nicolae Velimirovici - Predică la Duminica a Il-a după 
Paşti - Evanghelia despre femeile mironosiţe) 

Sfântul Nicolae Velimirovici — Proloagele de la Ohrida - Pomenirea Sfântului 
Iosif din Arimatea 


Sfintul Nicolae Velimirovi it 
ă P- V 


Vol. [i 


Î. 


lule = Decembrie 





Nobilul Iosif acesta a fost un bărbat foarte bogat şi membru al Sinedriului evreiesc 
din vremea Mântuitorului. In taină, el a fost următor al lui Hristos (Matei 27: 57, 
loan 19: 38). 


Iosif şi Nicodim au luat Trupul lui Hristos de pe Cruce şi l-au aşezat în mormântul 
cel nou al lui Iosif. Pentru aceasta el a fost arestat de către evrei şi aruncat în 
închisoare. Acolo a venit la el Domnul Cel înviat, Care l-a întărit, dovedindu-i 
învierea Lui. 


După o oarecare vreme evreii l-au scos pe Iosif din închisoare şi I-au izgonit din 
pământul lui strămoşesc. 


Sfântul Iosif din Arimatea a călătorit în toată lumea predicând Evanghelia lui 
Hristos şi a adus Vestea cea bună până şi în Anglia, unde s-a săvârşit către 
Domnul. 

Cântare de laudă la Sfântului Iosif din Arimatea 





Iosif, bărbat bogat şi nobil întru Hristos Răstignit 
nicicum nu S-a Smintit, 

Ci când soarele şi-a pierdut lumina, 

Și s-a cutremurat pământul, 

EI mers-a la Pilat şi i-a zis 

Că Domnul a murit, 

Dătătorul vieții: 

Astfel făcutu-s-a ucenicul cel tainic 

Cunoscut tuturor. 


Astfel, ascunzându-se în pământ 

Cel Arătat tuturor, 

Cel ascuns ucenic 

s-a mărturisit al Domnului în auzul tuturor. 


Astfel făcutu-s-a Iosif 
vestit Într-o singură zi. 
Cu Nicodim împreună el 
Trupul Domnului 

De pe Cruce-a luat, 

Și în a lui grădină L-a pus, 
Intr-o peşteră nouă. 


Spionii evrei au auzit acestea şi grabnic au raportat, 


Iar bătrânii evreilor pe losif 
Aruncatu-l-au în temniţă, legat în lanţuri, 
Iosif zace în temniţa întunecată, 

în Ziua în care Domnul iadul îl străluceşte 
Cu a Lui lumină. 


Iosif în minte vede acum pe Domnul 
Aude cuvintele Lui minunate, 
gândeşte la minunile Lui, 

La spusele şi prorociile Lui minunate. 


Pe când era lângă EI, în lumina Domnului stătea, 


Dar acum zăcea în întuneric, înlăuntru 

Și în afară. 

întunecate nopți, dimineţi şi zile, 

întunecat e totul când se ia Soarele de pe cer! 


O deznădăjduit întuneric, 

mai întunecat decât iadul! 

Dar iată! 

Deodată în temniţă răsare-o lumină, 
Domnul Cel înviat vine 

La robul lui cel din lanţuri. 


O Iosife, brave şi nobile bărbat, 

Tu nu te-ai smintit nici întru Domnul înviat, 
Tu la Pilat ai mers, 

Moartea Domnului i-ai spus, 

Dar vestitu-i-ai şi slăvita Lui înviere. 


Să se bucure ţara Britaniei 

Și să te prăznuiască cu cinste, 

Căci tu cel dintâi 

Cuvântul mântuirii întru ea l-ai semănat. 

Sfântul Ignatie Briancianinov - Predică în Duminica Mironosiţelor - Despre 
starea de moarte a duhului omenesc 





Evanghelia a vestit astăzi despre nevoinţa sfintelor femei care au urmat Dumnezeu- 
Omului în vremea pribegiei Lui pământeşti, care au fost martore ale patimilor Lui 
şi au fost de faţă la îngroparea Lui. 


Îngroparea s-a petrecut în seara zilei de vineri. Când răutatea iudeilor s-a revărsat 
ca lava de foc dintr-un vulcan nu numai asupra Domnului, ci şi asupra tuturor 
apropiaților Lui, când Sfinţii Apostoli au fost siliți să se ascundă sau puteau privi 
numai din depărtare la uimitoarea întâmplare; când numai ucenicul cel iubit, pentru 
care nimic nu era prea înfricoşător, a rămas nedespărţit de Domnul: atunci ucenicul 
care se ascunsese întotdeauna, care îşi tăinuise întotdeauna aşezarea inimii de 
teama răzbunării Sinedriului, având un loc de cinste în acesta, losif Arimateanul, 
trece dintr-o dată peste toate piedicile, şovăielile, nedumeririle care-l legau şi-l 
tulburau până atunci, merge la recele şi crudul Pilat, cere trupul celui omorât cu 
moarte de ocară, îl primeşte, îl îngroapă cu evlavie şi cu cinste. 


Evanghelia dă faptei lui Iosif însemnătatea unei fapte pline de mărime de suflet, 
de bărbăţie. 


Aşa a şi fost. Făcând parte din Sinedriu, în faţa Sinedriului, care săvârşise uciderea 
de Dumnezeu, în faţa Ierusalimului, care luase parte la uciderea de Dumnezeu, ia 
de pe cruce trupul Dumnezeu-Omului Care fusese omorât de oameni, îl duce în 
grădina aflată în apropierea porților şi a zidurilor cetății. 


Ar De Dr de dr De Dr dr dr Dr Dr dr dr dr Dr dr dr de de dr dr Ar A A 


Xp PP PP IP IP 3 E II II II 2 E E E E E XXX 


Die De de De Ar De De De De De Dr Dr Dr de De De dr De dr Dr De de de dr dr d 


Xp XP XP IP 3 IE E 2 E 30 E 3 2 2 2 2 E 30 E IE IE 2 E E XX 


Acolo, în singurătate şi linişte, la umbra copacilor, într-un mormânt nou, săpat în 
stâncă, fără a cruța aromatele şi balsamurile, pune trupul prin care au fost 
răscumpărate şi trupurile, şi sufletele tuturor oamenilor, înfăşurându-l cu giulgiuri 
curate, aşa cum se înfăşoară şi se ascunde o comoară de mare preţ. 


La înmormântarea Domnului a luat parte un alt om care făcea parte din 
Sinedriu: Nicodim, care venise noaptea la Domnul, care îl recunoscuse pe 
Domnul drept trimis al lui Dumnezeu. 
După ce prăvăleşte o piatră mare pe uşa mormântului - „uşă” numeşte Evanghelia 
deschiderea joasă prin care se intra în peşteră - Iosif pleacă de acolo ca un om care 
şi-a îndeplinit în chipul cuvenit slujirea. 


Sinedriul urmărea mişcările lui losif. După plecarea lui, el s-a îngrijit să pună strajă 
la mormânt şi să pecetluiască piatra care acoperea intrarea, îngroparea Domnului a 
fost mărturisită atât de următorii, cât şi de vrăjmaşii Lui. 


Numai cei care făceau parte din Sinedriu, săvârşind în turbarea şi înverşunarea lor 
cea mai mare nelegiuire, au săvârşit fără să îşi dea seama cea mai mare jertfă 
(Fapte 3, 17-18): prin junghierea Jertfei Atotsfinte, ei au răscumpărat omenirea, au 
încheiat şirul fără folos al jertfelor preînchipuitoare, au făcut de prisos atât aceste 
jertfe, cât şi însuşi aşezământul lor. 


Unii din Sinedriu - Iosif şi cu Nicodim -, în numele tuturor drepţilor Vechiului 
Legământ, au slujit cu aşezare a duhului bineplăcută lui Dumnezeu îngropării 
Răscumpărătorului oamenilor, au încheiat şi au pecetluit prin această faptă 
cucernica lucrare a fiilor Vechiului Legământ. De acum începe slujirea 
lucrătorilor Legământului celui Nou. 


Sfintele femei nu s-au lăsat mai prejos decât Iosif în ce priveşte lepădarea de sine 
bărbătească. 


Fiind de faţă vineri la îngropare, ele au socotit ca lucru neîngăduit să încalce în zi 
de sâmbătă - zi de odihnă - tihna în care se odihnea, în sfinţitul întuneric şi sfinţita 
zăvorâre a peşterii mormântului, trupul Domnului. 


Femeile aveau de gând să îşi reverse osârdia către Domnul prin revărsarea de mir 
peste trupul Lui. Întorcându-se vineri de la îngropare, ele au cumpărat fără 
întârziere aromate din belşug, şi aşteptau ziua următoare sâmbetei, care se numeşte 
zi de duminică, zi a învierii. 

In această zi, îndată ce a răsărit soarele, evlavioasele femei s-au şi pornit către 
mormânt. 


Pe drum, ele şi-au amintit că la intrarea în mormânt este prăvălită o piatră mare. 
Lucrul acesta le îngrijora, şi femeile au început să vorbească între ele: “Cine ne va 
prăvăli nouă piatra de pe uşa mormântului?” Piatra era “mare foarte”. 


Venind la mormânt, au văzut, spre marea lor uimire, piatra prăvălită. O prăvălise 
puternic: acesta, după învierea Domnului, se 
pogorâse din cer la mormântul care îl încăpuse pe Cel neîncăput de ceruri, 
lovise cu spaimă Străjerii, totodată sfărâmase pecetea şi dăduse într-o parte 
piatra cea grea, după care şezuse pe piatră, aşteptând venirea femeilor. Când ele 
au venit, îngerul le-a vestit învierea Domnului, poruncindu-le să o aducă la 
cunoştinţa Apostolilor. 





Pentru râvna lor faţă de Dumnezeu- Omul, pentru hotărârea lor de a da cinstire 
atotsfântului trup pe care îl păzea Straja de ostaşi, asupra căruia veghea 
neadormită ura Sinedriului, sfintele femei au fost cei dintâi oameni care au 
primit nemincinoasa veste a învierii lui Hristos, care s-au făcut primii şi 
puternici propovăduitori ai învierii, ca unele care au auzit vestirea ei din gura 
îngerului. 


“Cine ne va prăvăli nouă piatra de pe uşa mormântului!” 
Aceste cuvinte ale sfintelor femei au un anume înţeles de taină. 


El e atât de ziditor ca dragostea de aproapele şi dorinţa ca el să capete folos 
duhovnicesc nu ne îngăduie să-l trecem sub tăcere. 








Inima a fost cândva biserică; ea s-a făcut 
mormânt, 
răpim lui Hristos putinţa de a lucra atunci când dăm viaţă omului nostru celui 
vechi, când lucrăm mereu după imboldul voii noastre căzute, al raţiunii noastre 
otrăvite de minciună. 


Ar Dr De De De de De Dr De De De e Dr Dr dr De De De e de dr fr Ar A 


Xp XP XP XP IP Ie A e E 30 IE 3 2 2 2 E E 30 E 30 3 De DE DP E 0 IE E E XX 


De De de De Dr de e De De De De Dr Dr de De De de De Ar Dr de de de dr dr d 


Xp XP XP IP IP IE DE E 30 E 3 2 2 2 E 30 E IE IE 2 E 2 E XX 


Hristos, Care a fost adus prin Botez în suflet, continuă să rămână în noi, dar 
este rănit şi omorât de purtarea noastră. 


Biserica nefăcută de mână a lui Dumnezeu se preface în mormânt strâmt şi 
întunecos. La intrarea acestuia este prăvălită o piatră “mare foarte”. 


Vrăjmaşii lui Dumnezeu pun la mormânt strajă, pecetluiesc deschizătura astupată 
cu piatra, legând prin pecete piatra de stâncă pentru ca, în afara greutăţii, şi pecetea 
să nu îngăduie nimănui a se atinge de piatră. 


Vrăjmaşii lui Dumnezeu veghează ei înşişi asupra pazei mortului! Ei au născocit şi 
au rânduit toate piedicile cu putinţă pentru a preîntâmpina învierea, pentru a o 
împiedica, pentru a o face cu neputinţă. 


DOI prin care se păstrează neatinse toate celelalte 


Se întâmplă uneori ca, în urma unei îndelungate boli trupeşti, să se cheltuiască 
toate puterile, să pălească toate calităţile trupului: atunci boala, neaflând hrană, 
încetează să mai sfâşie trupul; ea îl părăseşte pe bolnav, lăsându-l istovit, ca mort, 
neînstare să facă nimic din pricina istovirii de către suferinţe, din pricina cumplitei, 
mutei stări bolnăvicioase care nu se vădeşte prin nici o suferință aparte. 


Acelaşi lucru are loc şi cu duhul omenesc. Viaţa nepăsătoare petrecută vreme 
îndelungată în mijlocul împrăştierii statornice, în mijlocul păcatelor statornice 
săvârşite de bună voie, în uitare de Dumnezeu, de veşnicie, în neluare-aminte sau 
în luarea-aminte cât se poate de superficială la poruncile şi învăţătura Evangheliei: 
ei bine, această viaţă răpeşte duhului nostru împreună-simţirea față de lucrurile 
duhovniceşti, îl omoară în privinţa lor. 


Fără a înceta să mai fiinţeze, acestea sunt pentru el ca şi cum n-ar fi, întrucât viaţa 
lui în ce le priveşte a încetat: toate puterile lui sunt îndreptate numai spre material, 
spre vremelnic, spre deşertăciune, spre păcat. 

Oricine vrea să cerceteze fără împătimire şi în chip temeinic starea sufletului său 
va vedea în el boala nesimţirii, va vedea cât de mare este însemnătatea ei, va 
vedea cât de grea este ea, va recunoaşte că ea este vădire şi mărturie a stării de 
moarte a duhului. 


« Când vom vrea să ne îndeletnicim cu citirea Cuvântului lui Dumnezeu, ce 
plictiseală ne va apuca!Ce greu de înţeles, ce puţin interesant, ce ciudat ni se 
pare tot ce citim acolo! Cum dorim să scăpăm mai repede de această lectură! 

De ce? 

** Când ne sculăm la rugăciune, ce uscăciune, ce răceală simţim! Cum ne 
grăbim să terminăm rugăciunea noastră superficială, plină de împrăştiere! 

De ce? 









Pentru ce am uitat de veşnicie? 
Suntem cumva scoşi din rândul celor ce trebuie să intre în necuprinsul ei tărâm? 
Oare nu ne aşteaptă moartea, aşa cum îi aşteaptă pe ceilalţi oameni? 


Și atunci, pentru ce am uitat de veşnicie? Fiindcă ne-am lipit cu tot sufletul de 
materie, fiindcă niciodată nu ne gândim şi nu vrem să ne gândim la veşnicie, 
fiindcă am pierdut preţioasa ei presimţire şi am dobândit un fel mincinos de a 
simţi pribegia noastră pământească. 


Acest fel mincinos de a simţi ne înfăţişează ca nesfârşită viața noastră 
pământească. 


Suntem atât de amăgiţi şi atraşi de el încât rânduim potrivit lui toate faptele 
noastre, aducând puterile sufletului şi trupului jertfă stricăciunii, neîngrijindu-ne 
deloc de lumea cealaltă, care ne aşteaptă: şi, totuşi, va trebui negreşit să devenim 
veşnici locuitori ai acelei lumi. 


De ce curg din noi ca dintr-un izvor vorbirea deşartă, cuvintele spurcate, 
glumele de nimic, osândirea aproapelui, batjocurile muşcătoare? 


De ce petrecem multe ceasuri în cele mai deşarte distracţii fără a simţi nici o 
greutate, de ce nu ne mai saturăm de ele, de ce ne străduim să trecem de la o 
îndeletnicire deşartă la alta şi nu vrem Să dăm măcar câteva clipe cercetării 
păcatelor noastre, plânsului pentru ele? 

Fiindcă am dobândit împreună-simţire faţă de păcat, față de tot ce este 
deşertăciune, faţă de tot lucrul prin care intră păcatul în om şi prin care se 
păstrează păcatul în om; fiindcă am pierdut împreună-simţirea faţă de toate 
îndeletnicirile prin care intră în om virtuțile cele iubite de Dumnezeu, prin care 
acestea se înmulţesc şi se păstrează în om. 


Nesimţirea este sădită în suflet de lumea cea vrăjmaşă lui Dumnezeu şi de îngerii 
căzuţi cei vrăjmaşi lui Dumnezeu, cu împreună-lucrarea slobodei noastre voi. Ea 
creşte şi se întăreşte prin vieţuirea după principiile lumeşti; ea creşte şi se întăreşte 
atunci când omul urmează propriei sale raţiuni şi voi căzute, când el părăseşte 
slujirea lui Dumnezeu şi când slujeşte lui Dumnezeu cu nepăsare. 


Când nesimţirea se atinge de suflet şi devine însuşire a lui, lumea şi stăpânitorii 
acestei lumi pun pe piatră pecetea lor. 


Această pecete stă în împărtăşirea duhului omenesc cu duhurile căzute, în însuşirea 
de către duhul omenesc a întipăririlor lăsate în el de către duhurile căzute, în 
supunerea lui faţă de silnica înrâurire şi stăpânire a duhurilor lepădate. 


“Cine ne va prăvăli nouă piatra de pe uşa mormântului?” Întrebarea este plină 
de grijă, întristare, nedumerire. Simt această grijă, această întristare, această 
nedumerire acele suflete care s-au îndreptat spre Domnul, care au părăsit 
slujirea lumii şi păcatului. Înaintea privirii lor se descoperă, în toată 
înfricoşătoarea sa cuprindere şi însemnătate, boala nesimţirii. 


Ele doresc şi să se roage cu străpungere, şi să se îndeletnicească cu citirea 
Cuvântului lui Dumnezeu în afara oricărei alte citiri, şi să îşi vadă necurmat 
păcătoşenia, să se îndurereze pentru ea fără încetare: într-un cuvânt, doresc să 
devină ale lui Dumnezeu. 


În zadar adună mintea gânduri despre moarte, despre judecata lui Dumnezeu, 
despre mulţimea păcatelor sale, despre chinurile din iad, despre desfătările Raiului; 
în zadar se străduieşte mintea să lovească în inimă cu aceste gânduri: inima rămâne 
fără împreună-simţire faţă de ele, de parcă nici iadul, nici Raiul, nici judecata lui 
Dumnezeu, nici păcatele, nici starea de cădere şi pierzare nu ar avea cu ea nici o 
legătură. 


Ar Dr De De Dr de De Dr Dr De De e Dr Dr Dr Dr de De e de dr fr Ar A 


Xp XP XP XP IP 2 E 2 e 30 E 3 2 2 2 2 E 30 3 30 IE 2 E DP E E ID E XX 


De De de De Ar De De De De De De Dr Dr De De De e De Ar Dr De de de dr dr d 


Xp XP XP IP 3 IP E 2 e 30 E 3 2 2 2 2 E 30 50 IE 3 2 E 2 XX 


Ea doarme somn adânc, somn de moarte: ea doarme, adăpată şi îmbătată cu 
otrava păcatului. 


“Cine ne va prăvăli nouă piatra de pe uşa mormântului! Piatra aceasta e mare 
foarte.” 


După povața URĂ, pentru nimicirea nesimţirii se cere din partea 
omului o lucrare Statornică, răbdătoare, neîncetată împotriva ei, o viaţă 


statornică, evlavioasă, de trezvie. 


Acest fel de viață luptă împotriva vieţii de nesimţire - însă, numai cu propriile 
silinţe ale omului nu poate fi omorâtă această moarte a duhului omenesc: 
nesimţirea este nimicită prin lucrarea harului dumnezeiesc. 





Ce este umilinţa? Umilinţa este simţirea de către om a milei şi împreună- 
pătimirii faţă de sine însuşi, faţă de starea sa nenorocită, faţă de starea sa de 
cădere, faţă de starea sa de moarte veşnică. 


Despre ierusalimitenii care au fost aduşi la această aşezare sufletească prin 
propovăduirea Sfântului Apostol Petru şi au primit creştinismul, Scriptura spune că 
“s-au umilit cu inima” (Fapte 2, 37). 


Nu avea trupul Domnului nevoie de mirul prețios al mironosiţelor. Prin înviere, el 
a luat-o înaintea ungerii cu mir: dar sfintele femei, cumpărând mirul din timp, 
mergând dis de dimineaţă, o dată cu primele razele ale soarelui, la mormântul de 
viaţă purtător, neluând în seamă straja care păzea mormântul şi pe Cel îngropat în 
el, au arătat şi dovedit cu fapta aşezarea inimii lor faţă de Domnul. 


Darul lor s-a arătat a fi de prisos - însă, el a fost răsplătit însutit prin arătarea 
îngerului nemaivăzut de către femei, prin vestea - ce nu putea fi dată decât unor 
oameni preaplini de credinţă - a învierii Dumnezeu-Omului şi a învierii, o dată cu 
EI, a omenirii. 

N-are nevoie pentru Sine Dumnezeu să-l închinăm viaţa noastră, să închinăm 
toate puterile noastre slujirii Lui: noi avem neapărată nevoie de aceasta. 


Să le aducem ca pe un mir la mormântul Domnului. Să cumpărăm din vreme 
mir - aplecarea cea bună a voii noastre. 


Din tinereţile noastre să ne lepădăm de toată aducerea de jertfe păcatului: cu acest 
preţ să cumpărăm mirul - aplecarea cea bună a voii noastre. 


Slujirea păcatului nu poate fi îmbinată cu slujirea lui Dumnezeu: prima o nimiceşte 
pe cea de-a doua. Să nu îngăduim păcatului să omoare în sufletul nostru împreună- 
simţirea faţă de Dumnezeu şi faţă de tot ce este dumnezeiesc! 


Să nu îngăduim păcatului să ne pecetluiască cu peceţile sale, să capete asupra 
noastră stăpânire silnică. 


Cine a început să slujească lui Dumnezeu din zilele tinereţii nestricate şi a rămas 
cu Statornicie în această slujire, acela e supus neîncetatei înrâuriri a Sfântului 
Duh, este pecetluit cu haricele, atotsfintele peceţi care purced din EL, dobândeşte 
la vremea potrivită cunoaşterea cu lucrul a învierii lui Hristos, învie în Hristos 
cu duhul, se face, prin alegerea şi porunca lui Dumnezeu, propovăduitor al 
învierii înaintea fraţilor săi. 


Cine s-a robit păcatului din neştiință sau târât de păcat, a intrat în împărtăşire cu 
duhurile căzute, s-a alăturat lor, a pierdut în duhul său legătura cu Dumnezeu şi cu 
locuitorii cerului, acela să se tămăduiască prin pocăință. 


Să nu amânăm tămăduirea noastră de pe o zi pe alta, ca să nu vină fără de veste 
moartea, să nu ne răpească pe neaşteptate, ca să nu ne arătăm neînstare a intra în 
sălaşurile nesfârşitei odihne şi prăznuiri, ca să nu fim aruncaţi, ca nişte neghine 
netrebnice, în focul iadului, ce arde veşnic şi nu mistuie niciodată. 


Tămăduirea bolilor învechite se săvârşeşte nu atât de grabnic şi nu atât de lesne 
cum îşi închipuie neştiinţa. 


Nu fără temei ne dăruieşte milostivirea lui Dumnezeu vreme de pocăință; nu fără 
temei toți sfinţii îl rugau pe Dumnezeu să li se dăruiască vreme de pocăință. 


4 Este nevoie de vreme pentru ştergerea întipăririlor păcătoase, pentru 
ruperea peceţilor păcatului; 

4 este nevoie de vreme ca să ne pecetluim cu pecețile Sfântului Duh; 

+ este nevoie de vreme ca să ne curăţim de întinăciune; 

4 este nevoie de vreme ca să ne îmbrăcăm în hainele virtuţilor, ca să ne 
împodobim cu însuşirile plăcute lui Dumnezeu cu care sunt împodobiţi toți 
locuitorii cerului. 


În omul pregătit pentru aceasta învie Hristos, şi mormântul - inima - se preface 
iar în biserică a lui Dumnezeu, “ Învie, Doamne, mântuieşte-mă, Dumnezeul 
meu” (Ps. 3, 7): în această tainică şi totodată adevărată înviere a Ta stă 
mântuirea mea. Amin. 


Xp XP XP XP 5 2 E 2 E 30 E 3 2 2 2 2 e 0 30 E IE 2 E 2 E E DD E XX 
Xp XP XP IP 3 Ie E e E 30 30 3 2 2 E E E 30 30 IE 3 De DE DP E 30 IE E E XX 


Ar Dr De De Dr de De Dr Dr De De e Dr De dr De de De e de dr fr A A 


De De de De Dr de De De De De De Ar Dr de De De dr De Ar Dr Dr de de dr drd 


Xp XP XP IP 3 3 E E 30 E 3 2 2 2 2 E 30 0 IE IE 2 E E ID XX 


Sfântul Teolipt al Filadelfiei - Predică la Duminica a treia după Paşte, a 
mironosiţelor şi despre Iosif din Arimateia 





Surorilor şi maicilor, ne este îngăduit să îndrăznim lauda fericitului Iosif, să 
cugetăm necontenit la lucrarea sa minunată şi să imităm alegerea şi fapta lui bună. 
Căci, dacă medităm în suflet la fapta bună pe care a făcut-o el Domnului nostru 
lisus Hristos, şi noi vom înveli în inima noastră ca într-un giulgiu trupul Domnului, 
strângând în gândirea noastră sfânta Lui îngropare şi aşezând-o în 
memoria/mormântul [Eufonie în limba greacă între mneme = „„memorie” şi mnema 
= „mormânt".] sufletului nostru, ca să nu mai uităm nicicând această taină [Mc 15, 
43-46 par.]. 


Deci cine nu va admira pe Iosif cel cu bun chip [Mc 15, 43]| Cf. şi troparul ,, Iosif 
cel bun chip [Ho euschemon loseph]..." cântat la vecernia din Vinerea Mare. la 
Utrenia din Sâmbăta Mare şi în Duminica a 3-a după Paşte.], care, preferând 
bună-cinstirea şi iubirea faţă de Hristos Dumnezeu, a trecut peste toate temerile 
omeneşti şi s-a dus la Pilat şi a cerut trupul Domnului [Mc 15, 43]? Demnitatea 
sa de sfetnic n-a stins credinţa lui. Bogăția sa nu I-a împiedicat. Teama de chinul 
trupesc nu l-a oprit, ci, predându-şi şi demnitatea, căci era sfetnic, adică 
supraveghetor al treburilor publice, precum şi bogăţia şi trupul, s-a grăbit să ia în 
loc de toate pe Hristos. Nu l-a înfricoşat lupta împotriva lui Hristos a iudeilor, ci, 
îndrăznind, L-a cerut pe Domnul, L-a primit şi L-a învrednicit de îngropare. 


Laud credinţa ta, losife; fericesc alegerea ta; cinstesc lucrul tău. îi socotesc 
nenorociţi pe oamenii care în vremuri bune îşi iubesc prietenii şi stau aproape de 
ci, iar în vreme de încercări se întorc şi fug de la ei [Sir 6, 8-12; 12, 81. Deci, 

fiindcă lucrul lui Iosif este fericit, să-l imităm. Dar cum anume îl vom imita? 
Ascultaţi, surorile mele. 
> E cineva închis în temniţă, condamnat, trecut cu vederea, urât de rude, de 
prieteni şi părinți? Să mergem la închisoare şi să-l vizităm, să-l eliberăm din 
închisoare, să ne apropiem dc el, să-i facem o danie. Şi învelind datoriile 
sale în giulgiul reazemului şi sprijinului nostru, să le îngropăm. 
> Zace altul în neputinţă? Să-i slujim, să rămânem în preajma lui, să-i punem 
la dispoziţie cele ce mângâie neputinţa lui, să legăm rănile lui şi prin 
îngrijirea sănătății să îngropăm durerile lui. 
> E altul prizonier? Să-i plătim răscumpărarea, să-l scoatem din mâinile 
[necredincioşilor] celor care-l deţin, să-l salvăm şi să-l aducem înapoi în 
patria sa, ca să-l păstrăm şi în dreapta-credinţă [A4/uzie la creştinii capturați 
de turci şi forțați să treacă la islam. Cuvântul pare să fi fost adresat iniţial 
comunităţii din Filadelfia, fiind apoi adaptat pe uzul monahal (în a doua sa 
parte) şi ținut şi în fața comunităţilor monahale de la Philanthropos Soter 
din Constantinopol. ]. 
> Trăieşte altul în desfătarea vieţii şi petrece tot timpul în lucrurile lumii? Să-l 
îndemnăm şi ajutăm prin sfatul nostru bun, să-l aducem la biserică şi prin 
starea lui în ea să-l smulgem de pe căile sale deşarte. 


Dacă facem acestea, îngropăm în chip cuvios trupul Domnului şi-l imităm pe 
Iosif. 


Dar învăţaţi, surorile mele, cum poate fiecare din voi împlini modul de comportare 
al lui Iosif. Obiceiul rău şi deprinderea rea a păcatului sunt Pilat. Fiecare din voi 
este trup şi membru al lui Hristos, căci toţi creştinii suntem trup şi membre ale lui 
Hristos [1 Co 6, 15; 12, 27; Ef 5, 30]. Gândul iubitor de Dumnezeu este un ucenic 
al lui Hristos care iubeşte lucrarea poruncilor lui Hristos şi se numeşte Iosif. 
Deci oricine îşi va elibera membrele şi simţurile trupului său din obiceiul cel rău 
şi le va depărta de reaua conduită şi purtare, rugându-se lui Dumnezeu zi şi 
noapte să fie izbăvit de lucrarea păcatului, acesta cere şi primeşte trupul lui 
Iisus, „căci tot cel ce cere va primi şi cel ce caută va afla" [Mt 7, 8]. losif a cerut 
şi a primit trupul Domnului şi tu, care ceri lui Dumnezeu să te depărtezi de păcat, 
vei primi cererea ta şi vei scoate trupul tău din robia celor rele. 


losif coborând de pe cruce trupul Domnului, cumpărând giulgiul şi învelindu-l în 
el, l-a pus în mormântul său nou. Orice om care a lăsat păcatul şi petrece în 
cuminţenie, care zăboveşte în biserică, iubeşte dreptatea şi face milostenie, 
îmbrățişează neagoniseala şi se ocupă cu postul, se înalță în inima sa spre 
cugetarea celor înalte şi spre slavă deşartă atunci când îşi socoteşte virtuțile. Dar 

când cheamă pe Domnul şi vine la aducerea-aminte a păcatelor sale, trage în jos 
cugetul său şi, chemând pe Domnul să-l dezlipească de ele, nu se mândreşte şi nu 
cugetă cele înalte. Deci cel ce prin aducerea-aminte de relele pe care le-a făcut 
şi-a tras în jos cugetul său din înalta-cugetare la realizările sale şi a venit la 
smerita-cugetare, acela îşi cumpără sufletul din patimi ca pe un giulgiu. 


Căci cel smerit cu cugetul şi ostenitor cu trupul găseşte în faptele bune iertarea 
greşelilor proprii, iar cel căruia i-au fost iertate păcatele şi a fost eliberat din ele, 
negreşit şi-a răscumpărat sufletul. Fiindcă orice suflet care lucrează păcatul e 
vândut de propria sa alegere liberă şi, până ce e ţinut în păcate, e rob şi poartă o 
conştiinţă învechită şi întinată. Dar când prin smerenie şi osteneală trupească se 
eliberează de cele rele, se vede curat; căci, primind iertarea păcatelor, respinge 
întinarea care vine din patimi. Pentru că zice [Psalmistul]: „Vezi smerenia mea şi 
osteneala mea şi iartă toate păcatele mele" [Ps 24, 18], Deci când sufletul va găsi 
iertarea păcatelor sale, atunci se face un giulgiu alb, ca unul care a dobândit o 
inimă curată şi separată de orice întinare. 


Prin urmare, fiecare să lase păcatul pe care-l face şi va fi găsit răscumpărându-şi 
sufletul şi făcându-l curat. 


Atunci şi gândul său va fi trezit să se mişte spre meditații bune, iar trupul învelit şi 
legat ca şi cu o pânză albă de sufletul virtuos şi curat nu se mai poate mişca spre 
lucrarea păcatului. Căci ceea ce sufletul lucrează prin trup, aceasta meditează şi 
învârte prin gânduri, iar ceea ce gândeşte în gândire, aceasta şi făptuieşte prin 
membrele trupului. Deci, atunci când gândeşte şi faptuieşte cele bune, el se 
restrânge de la cele rele, căci trupul e legat de inima curată şi nu faptuieşte cele 
rele. 


Astfel umblând deci omul şi smerindu-se prin faptele pocăinţei şi aducerea- 
aminte a păcatelor proprii, aşază în memoria/mormântul sufletului său conduita 
[politeia] mântuitoare a lui Hristos. Şi aşa cum losif îngropând trupul Domnului a 
rostogolit o piatră mare pe uşa mormântului, tot aşa şi omul care lucrează cele 
bune, făcându-şi inima ca un mormânt nou al său, îngroapă în el ca pe o 
comoară purtarea |[anastropheJ pământească a Domnului, iar la uşile sufletului, 
care sunt simţurile trupului, pune o strajă ca să nu fie furată comoara cea bună. 


Fie ca noi, iubite surori, să nu pierdem comoara care ne face bogaţi, ci, purtând- 
o în inimă nejefuită, să ajungem la desfătarea ei. Căci dacă gândul la o comoară 
de aur veseleşte inima celui ce o are, cu cât mai mult 

Nădejdea care izvorăşte din mormântul totalei descumpăniri. Ce ne rămâne 
când răul pare să triumfe, când este dezlănţuită prigoana “porţilor iadului” 
împotriva creştinilor? 


Sfântul Vasile al Kineșmei 
învățături din 
Evanghelie 


pentru omul modern 
vol. 2. PER TR 





Pilda curajului şi devoţiunii femeilor mironosiţe şi a Sfântului Iosif din 
Arimateea 


Ultima sâmbătă a Vechiului Testament: “Cât de întunecată şi cât de tristă a fost 
această zi pentru ucenicii şi prietenii Domnului!” 


Sfântul Vasile al Kineşmei: Puterea nădejdii creştine 
[Tâlcuire din Evanghelia după Marcu — (Capitolul 15, versetele 40-47)] 
Iar lisus, scoțând un strigăt mare, Și-a dat duhul (37) 
A murit Domnul, Mântuitorul nostru, Răscumpărătorul nostru. S-a încheiat o viaţă 
asemeni căreia n-a fost şi nici nu va mai fi pe lume alta. S-a încheiat o viaţă 
neasemuit de mare şi sfântă; odată cu viaţa Lui s-a încheiat şi lupta Lui, iar odată 


cu lupta Lui s-a încheiat lucrarea Lui; odată cu lucrarea Lui s-a încheiat 
răscumpărarea, iar odată cu răscumpărarea s-a încheiat întemeierea noii lumi. 

La acest mare moment al morţii Domnului răstignit n-a fost de faţă nici unul din 
ucenicii Lui, afară numai de loan. Ei s-au ascuns. Frica a biruit iubirea lor de 
Învățător. Mai credincioase şi devotate I-au fost femeile, care şi înainte, în 
Galileea, Îl urmaseră, se îngrijiseră de EI şi slujiseră din averea lor Lui şi 
Apostolilor. Primejdia ce le ameninţa din partea urii arhiereilor şi a grosolăniei 
gloatei fanatice n-a biruit iubirea lor şi nu le-a făcut să plece de la cruce. 


„Uită-te la osârdia lor, striză MORO Lie L-au urmat ca să îi 


slujească şi nu s-au despărțit de El nici măcar în mijlocul primejdiilor. De aceea 
au văzut: au văzut cum a strigat EL, cum Și-a dat duhul, cum pietrele s-au 
despicat şi toate celelalte. Şi ele Îl văd primele pe lisus — dispreţuita parte 
femeiască se bucură cea dintâi de vederea înaltelor bunătăţi. În aceasta se vede 
cu osebire şi bărbăţia lor. Ucenicii au fugit, pe când acestea au stat de faţă. Vezi 
bărbăţia femeilor? Vezi dragostea lor înflăcărată? Vezi dărnicia lor în cheltuieli 
şi hotărârea de a înfrunta moartea însăşi? Să urmăm şi noi, bărbaţii, femeilor, 
nepărăsindu-L pe lisus în ispite.” 


Cu adevărat, mare a fost osârdia Sfintelor femei mironosiţe, înflăcărată şi 
statornică a fost dragostea lor de Domnul. Liberă de orice împătimire pământească, 
inima lor trăia şi respira prin Domnul; în El erau concentrate toate gândurile, 
dorinţele şi nădejdile lor, în EI se afla toată comoara lor. Pentru Învățătorul lor 
iubit, ele îşi părăsesc cu bucurie casele, rudeniile şi cunoscuţii, uită de slăbiciunea 
femeiască, nu se înfricoşează de cruzimea numeroşilor Lui vrăjmaşi, peste tot ÎL 
urmează fără abatere în viaţa Lui de pribegie, fără a se teme de ostenelile şi de 
greutăţile legate de aceste peregrinări şi îndurând cu răbdare toate lipsurile. 


N-ar fi fost de mirare dacă sfintele femei, înconjurându-L pe lisus Hristos cu grijile 
şi atenţia lor, L-ar fi urmat în zilele Lui de glorie, când toată Galileea şi ludeea 
răsunau de faima Lui, când mulțimile de popor se strângeau la EI din toate părțile 
ca să-l audă învăţătura şi să-l vadă minunile, când sutele de bolnavi care primiseră 
vindecare povesteau cu entuziasm despre bunătatea şi mila Lui, despre puterea Lui 
făcătoare de minuni, răspândind peste tot gloria numelui Lui. Atunci erau mulţi cei 
care ÎL urmau, atraşi de răsunetul faimei Lui, şi în asta nu era nimic uimitor: gloata 
se lasă întotdeauna momită de sclipirile mincinoase ale strălucirii exterioare şi îi 
place să urmeze idolii la modă. 


A rămâne însă credincioase Învăţătorului în clipele grele ale înjosirii Lui, a nu-L 
părăsi în vremea pătimirilor, când orice expresie a compasiunii putea să provoace 
o explozie de jigniri şi de ocări din partea gloatei dezlănţuite, aduse la turbare de 
clevetirile arhiereilor, atunci când însuşi stâlpul credinţei, Apostolul Petru, s-a 

clătinat şi a dat înapoi în faţa primejdiei de a fi socotit ucenic al Domnului — pentru 
aceasta a fost nevoie de o mare bărbăţie şi de o dragoste fără margini. Faptul că 
mironosiţele au rămas credincioase în clipe ca acestea a fost semnul unor inimi 
mari şi nobile. Şi dragostea sfintelor femei a trecut cu bine prin încercare: ele n-au 
plecat de la cruce. Până în ultimul moment, când piatra grea prăvălită la intrarea în 
mormânt L-a ascuns de ele pe Dumnezeiescul Învățător, nu şi-au desprins de la EI 


privirile iubitoare. 


Ele au părăsit ultimele grădina unde a fost îngropat Domnul, şi pentru asta au 
primit primele vestea plină de bucurie a Învierii — la început de la îngerul cel 
purtător de lumină, apoi de la Însuşi Mântuitorul. Maria Magdalena, cea mai 
credincioasă şi devotată ucenică a Lui, a fost învrednicită prima de negrăita bucurie 
de a-L vedea pe Domnul înviat. Prin această arătare Domnul a recunoscut, parcă, 
sfinţenia şi măreţia iubirii femeilor. 


Este interesant de remarcat că nici în Evanghelie, nici în Faptele şi Epistolele 
Apostolilor nu se pomeneşte vreo femeie care să fie împotriva lui Hristos sau 
împotriva învăţăturii Lui. În timp ce din partea bărbaţilor Domnul a întâlnit 
adeseori necredinţă, nerecunoştinţă, batjocură, dispreţ, ură care, tot sporind, s-a 
prefăcut într-o întreagă mare de răutate dezlănţuită în jurul Crucii, din partea 
femeilor vedem sincer devotament, grijă mişcătoare şi dragoste plină de abnegaţie. 
Până şi păgânele, cum ar fi Claudia Procula, soţia lui Pilat, nutresc faţă de El un 
respect profund. 


De ce? „Deoarece femeile sunt mai puţin dezvoltate mintal decât bărbaţii”, vor 
spune, fără îndoială, unii necredincioşi. Nu, nu de asta, ci deoarece femeile au o 
inimă mai sensibilă, şi cu inima lor simțeau adevărul şi frumuseţea morală a 
învăţăturii lui Hristos. Adeseori, femeia n-are nevoie de dovezi intelectuale, logice: 
în viaţa ei este mai important simțământul, şi cu simţământul percepe adevărul. 
Acest mod de cunoaştere a adevărulul este, adeseori, mai de nădejde, mai sigur şi 
mai rapid în ce priveşte creştinismul, unde există atâtea lucruri ce se descoperă nu 
minţii iscoditoare şi îngâmfate, ci inimii curate şi credincioase, deoarece, după cum 
zice Sfântul Apostol Pavel, Dumnezeu Și-a ales pe cele nebune ale lumii, ca să 
ruşineze pe cei înţelepţi... pe cele slabe ale lumii, ca să le ruşineze pe cele tari. 
Căci scris este: „Pierde-voi înţelepciunea înţelepților şi ştiinţa celor învăţaţi voi 
nimici-0”... Au n-a dovedit Dumnezeu nebună înţelepciunea lumii acesteia? (I 
Cor. 1, 27, 19-20). 


Şi cu ce entuziasm ascultau femeile cuvintele Dumnezeiescului Învățător! Să ne 
amintim măcar de Maria din Betania, care-şi uitase datoria de gazdă primitoare şi 

alesese „partea cea bună” la picioarele Mântuitorului, pentru a asculta minunatele 
Lui cuvinte. Şi cum puteau femeile să nu ia aminte la cuvintele Domnului şi să nu 
se dăruiască din tot sufletul noii şi marii învățături ce înalță femeia la aceeaşi 
vrednicie cu bărbaţii, fiindcă în Hristos nu este parte bărbătească şi parte femeiască 
(Gal. 3, 28)?! Toţi sunt egali înaintea lui Dumnezeu, pentru toți deopotrivă a 
pătimit şi a murit Domnul şi toţi au acelaşi drept la fericirea viitoare a vieţii 
veşnice. 


În vechea lume păgână nu era nici pomeneală de asemenea egalitate: femeia era 
întotdeauna într-o poziţie subordonată, asuprită şi dispreţuită. „Dispreţuita parte 
femeiască”, zice loan Gură de Aur — parte a cărei viaţă a fost atât de plină de 
necazuri şi umilinţe, încât n-avea cum să nu simtă, cu inimă recunoscătoare, marea 
binefacere pe care o deschidea înaintea ei religia creştină prin luminoasele 
perspective ale bucuriei, dragostei şi respectului. lată de ce chiar de la începutul 
istoriei creştine întâlnim în paginile ei multe nume de femei care, prin tăria şi 
sinceritatea credinţei lor, prin osârdia şi râvna lor, prin nevoinţa lor, nu au fost mai 
prejos decât marii Drepţi. Numele Marilor Muceniţe Varvara, Ecaterina, 
Parascheva, Olgai şi Ninei celor întocmai cu Apostolii, Mariei Egipteanca şi atâtor 
altora ne vorbesc despre treptele supreme ale desăvârşirii şi sfinţeniei creştine la 
care au ajuns femeile credincioase. 


Atunci când lisus Şi-a dat duhul soarele se pleca deja spre apus. Se lăsa seara şi 
se apropia ziua sâmbetei 


Era mare ziua sâmbetei aceleia (În 19, 31), distingându-se printr-o deosebită 
solemnitate şi strălucire, fiindcă era unită cu ea prăznuirea Paştilor. După cât se 
vede, această împrejurare îi neliniştea pe arhierei. Oamenii care nu considerau că 
este o profanare să-şi înceapă praznicul prin uciderea lui Mesia erau serios 
îngrijoraţi ca nu cumva sfinţenia zilei următoare, care începea la apusul soarelui, să 
fie încălcată prin aceea că atârnau cadavre pe cruci. De aceea, ducându-se la Pilat, 
iudeii au cerut să li se frângă răstigniților fluierele picioarelor pentru a li se grăbi 
moartea şi a fi daţi jos de pe cruci. Pilat a îngăduit, însă Domnul deja murise şi nu | 
s-au frânt fluierele picioarelor — nu mai era nevoie de asta. 


Iar între timp la Pilat a apărut cineva cu o altă cerere: cineva care dorea să dea Jos 
de pe cruce şi să îngroape trupul lui lisus. Era Iosif din Arimateea. 


Arimateea, patria lui Iosif, este vechea Rama, locul naşterii Prorocului Samuel, 
oraş al seminţiei lui Veniamin, amintit de Evanghelistul Matei (v. Mt. 2, 18). Iosif 
era un om bogat, cu caracter înalt şi viață neprihănită. Marea lui bogăție făcuse din 

el o persoană de vază, cu atât mai mult cu cât pe atunci în Ierusalim totul putea fi 
cumpărat cu bani, începând de la funcţia celui mai prăpădit vameş şi până la cinul 
de arhiereu. Pe lângă asta, Iosif făcea parte dintre cei mai de vază membri ai 
sinedriului, şi probabil că împreună cu alţi oameni de bine din sinedriu se opusese 
partidului lui Caiafa. 


El era în taină ucenic al lui lisus Hristos, şi la ultimele uneltiri ale sinedriului 
împotriva Mântuitorului, precum şi la judecata asupra Lui, nu fusese de faţă (v. Lc. 
23,15) — poate pentru că, nevăzând nici un mijloc de a-L scăpa pe Cel nevinovat, 
nu voia să fie martor al condamnării Lui, sau poate pentru că viclenia arhiereilor 
găsise un mijloc de a-l exclude de la hotărârea acestei chestiuni. Totuşi, nu încape 
îndoială că această inactivitate forțată era greu de suportat pentru o inimă nobilă, 
care se ruşinează de laşitate, se ruşinează să lase lipsit de apărare un nevinovat 
chiar şi atunci când nu există nădejdea de a-l salva. 


Și iată că, atunci când totul s-a sfârşit şi pe cruce atârna doar trupul neînsufleţit al 
Mântuitorului, amărăciunea şi indignarea i-au insuflat lui Iosif îndrăzneală. Acum 
era prea târziu ca să-şi declare solidaritatea cu lisus Hristos — Prorocul viu; nu mai 
rămânea decât să-şi plătească ultima datorie a prieteniei şi a cinstirii: să scape de 
ocară cel puţin rămăşiţele Lui pământeşti, fiindcă altminteri nu încăpea îndoială că 
iudeii ar fi aruncat Preacuratul Lui Trup în groapa comună, alături de toţi 
nelegiuiții executaţi. 


I0Sif, îndrăznind, a intrat la Pilat şi a cerut trupul lui lisus (43). 


Această îndrăzneală era legată de un serios pericol — nu din partea lui Pilat, de la 
care era de aşteptat o hotărâre binevoitoare, fiindcă recunoscuse nevinovăția lui 
Hristos, ci din partea arhiereilor, care în cel mai mic semn de respect față de 
Mântuitorul vedeau o trădare şi puteau privi încercarea de a-L îngropa cu cinste ca 
pe răzvrătire împotriva sinedriului, răzvrătire cu atât mai primejdioasă cu cât venea 
din partea unui membru de vază al acestuia, al cărui exemplu ar fi putut influenţa 
poporul. 


Totuşi, losif nu s-a oprit în faţa primejdiei, ci, dispreţuind frica, s-a dus în pretoriul 
roman. Din rugămintea lui a aflat Pilat pentru prima dată că lisus Hristos a murit 
deja. EI s-a mirat de o moarte atât de grabnică şi, trimițând după sutaş, I-a întrebat 
dacă moartea a avut loc cu adevărat, dacă nu era vorba doar de un leşin sau de 
letargie. Primind răspunsul, Pilat a poruncit ca Trupul Domnului să-i fie dat lui 
Iosif spre îngropare. Deşi romanii lăsau de obicei cadavrele răstigniților să fie 
mâncate de câini şi corbi, procuratorul n-a vrut să îl refuze pe un membru respectat 

al sinedriului, cu atât mai mult cu cât, fără îndoială, simţea întreaga nedreptate a 
hotărârii sale, pe care arhiereii i-o smulseseră împotriva lui lisus Hristos. Chiar 
nesocotirea vrăjmăşiei cu care arhiereii aveau să întâmpine, fără îndoială, 
îngăduinţa dată lui losif a fost ca un fel de jertfă adusă de Pilat pomenirii 
Dreptului. 


Primind această îngăduinţă, losif, fără să piardă timpul, s-a dus pe Golgota şi a luat 
de pe cruce Trupul. Odată cu el a mers pe Golgota şi un alt următor ascuns al lui 
lisus Hristos: Nicodim, alt membru al sinedriului, care venise cândva la 
Mântuitorul noaptea pentru a sta de vorbă în taină (v. În 3, 1-21). Acum el nu se 
mai ascundea, ci, plin de dragoste şi de compasiune, a adus pentru îngropare daruri 
cu adevărat împărăteşti: o sută de litre de amestec aromat din smirnă şi aloe. 
Trebuia să se grăbească, deoarece venea sâmbăta, când, după Legea lui Moise, 
orice israelit drepteredincios trebuia să lase orice lucrare şi să petreacă în odihnă 
desăvârşită. 


De aceea, nu puteau fi respectate toate ceremoniile ritualului de îngropare iudaic, 
dar ceea ce se putea face într-un răstimp atât de scurt s-a făcut. Trupul Domnului a 
fost spălat cu apă curată, apoi s-au turnat peste el miresme şi a fost înfăşurat într-un 
giulgiu dreptunghiular. Capul şi faţa au fost înfăşurate cu un ştergar îngust. Atât 
giulgiul, cât şi ştergarul au fost legate cu şnururi. Probabil că o parte a miresmelor 
a fost arsă: istoria ritualului funerar iudaic cunoaşte asemenea exemple. 


Nu departe de locul răstignirii era o grădină care aparţinea lui Iosif din Arimateea, 
şi în cuprinsul acesteia, într-o stâncă, fusese săpată, după obiceiul iudaic, o peşteră 
pentru înmormântare. După toate probabilitățile, Iosif rezervase acest mormânt 
pentru sine şi pentru familia sa, vrând să fie îngropat în apropierea Cetăţii Sfinte, 
dar nimeni nu fusese încă înmormântat acolo. losif nu a şovăit nici o clipă să-l dea 
Dumnezeiescului său Învățător locul acela de odihnă. 


Din pricina vinerii iudeilor, acolo L-au pus pe lisus, pentru că mormântul era 
aproape (In 19,42). 


La intrarea în peşteră a fost prăvălită o piatră uriaşă — măsură de precauţie 
indispensabilă în Iudeea, fiindcă acolo erau numeroşi şacali, hiene şi alte fiare şi 
păsări de pradă. Abia au împlinit toate acestea, că soarele s-a lăsat în spatele 
munților Ierusalimului. Începea sâmbăta — ultima sâmbătă a Vechiului Testament. 
După o zi şi o noapte avea să strălucească prima duminică a Noului Testament. 

Cât de întunecată şi cât de tristă a fost această zi pentru ucenicii şi prietenii 
Domnului! Necazul le umplea sufletul, le înăbuşea orice alte gânduri, nu îi lăsa să- 
şi vină în fire ca să înţeleagă cât de cât toate câte se întâmplaseră pe neaşteptate, cu 
o repeziciune atât de cumplită. Viitorul era acoperit cu un întuneric de nepătruns; 
trecutul mai mult tulbura decât mângâia. Amintirea minunilor lui lisus, a gloriei 
Lui dinainte, făcea şi mai cumplite crucea şi îngroparea Lui. Până atunci, ucenicii 
Lui merseseră pe o cale strâmtă, deloc netedă, adeseori spinoasă, însă merseseră în 
urma Învăţătorului îmbrăcat cu puterea de Fiu al lui Dumnezeu, atrăgând atenția 
tuturor, împărtăşindu-se de gloria Lui, mângâindu-se cu mari nădejdi în viitor: dar 
iată că această cale i-a dus pe neaşteptate la Golgota, a fost curmată de crucea 
Învăţătorului, i-a fost pus cu desăvârşire capăt prin moartea Lui! 


Ce situaţie tristă, lipsită de mângâiere! 


Necazul ucenicilor Domnului nu ar fi fost atât de nemăsurat dacă ar fi fost mai 
puţin convinşi de vrednicia Lui. Atunci s-ar fi putut preface repede în răceală față 
de Cel ce le trădase atât de subit nădejdile, supunându-Se pe Sine morţii, iar pe ei 
ruşinii. Atunci ar fi suferit numai orgoliul lor amăgit — însă iubirea şi cinstirea faţă 
de Mântuitorul nu se micşoraseră câtuşi de puţin în inimile lor recunoscătoare. 
Sufletele ucenicilor Lui erau unite cu El printr-o legătură cerească, veşnică. 
Mormântul Lui devenise pentru ei un altar în care erau cuprinse toate gândurile lor 
sfinte, toate dorinţele lor curate, toată credinţa lor. 


Și cu această iubire sfântă se amesteca mereu gândul îngrozitor: „A murit! Nu este 
cel care Il credeam noi! Nu este Mesia! EI, Care a fost şi este pentru noi totul!..” 


S-ar fi părut că totul s-a sfârşit, că răul a triumfat. S-a închis prea sfânta gură care 
vestea cu atâta putere cuvintele vieţii veşnice; au căzut lipsite de viață mâinile care 
cândva îi binecuvântau cu dragoste pe cei care veneau la EI şi îi vindecau pe cei 
suferinzi; a încetat să bată inima mare şi iubitoare în care încăpea întreaga lume. 
Peste toate stătea pecetea morţii, şi sub această suflare rece se stingeau nădejdile 
ucenicilor de a-şi vedea scumpul Învățător înconjurat de aureola slavei şi măreției 
mesianice. 


Cu ce întristare lhpsită de nădejde recunosc ei: lar noi nădăjduiam că EI este Cel ce 
avea să izbăvească pe Israel (Lc. 24,21)... 


S-ar fi părut că norii durerii, ce atârnau deasupra ucenicilor, nu puteau fi străbătuți 
de nici o rază... 

Acum însă ştim deja: a trecut sâmbăta, şi bucuria strălucitoare a duminicii a 
luminat inimile îndurerate! A înviat Domnul, a înviat Dreptatea îngropată! Şi nici 
piatra, nici pecetea de pe mormânt, nici străjerii, nici toate puterile iadului nu au 
putut-o ţine în peştera întunecoasă. Ca un fulger orbitor, lumina învierii a străbătut 
norii răului. Domnul a înviat şi S-a arătat iarăşi lumii! 


Ce mare lecţie pentru noi: lecţia nădejdii! 


Cât de des există în viața particulară şi în cea obştească situaţii care par 
deznădăjduite! Deosebit de des trece prin acestea creştinul care a rupt-o cu 
năzuinţele şi deprinderile lumeşti şi a păşit pe calea strâmtă, dar dreaptă către 
Hristos. Întreaga lume se înarmează împotriva lui. 


Dacă aţi fi din lume, le spune Domnul următorilor Săi, lumea ar iubi ce este al său; 
dar pentru că nu sunteţi din lume, ci Eu v-am ales pe voi din lume, de aceea lumea 
vă urăşte. Aduceţi-vă aminte de cuvântul pe care vi l-am spus: Nu este sluga mai 
mare decât stăpânul său. Dacă M-au prigonit pe Mine, şi pe voi vă vor prigoni... 

În lume necazuri veţi avea; dar îndrăzniţi. Eu am biruit lumea (În 15, 19-20; 16, 
33). 


Va persecuta nedreptatea superiorilor, batjocura şi disprețul egalilor, răutatea şi 
invidia inferiorilor. Otrava şerpească a clevetirii va tulbura liniştea. Sunteţi numiţi 
ipocriţi, făţarnici, nebuni. În jur nu întâlniți nici sprijin prietenesc, nici cuvinte de 
îmbărbătare, în întunericul ce va împresoară nu se vede nici măcar un singur punct 
luminos; s-ar părea că nu există ieşire, şi asta poate ţine cu anii! 


Nu vă descurajaţi însă; amintiţi-vă de lecţia Sfântului Mormânt. Dreptatea poate fi 
înăbuşită, poate fi îngropată, însă numai pentru o vreme. Mai devreme sau mai 
târziu ea va învia, căci este o putere mare, vie, şi nimic în lume nu o poate învinge! 
Nimic nu-i mai puternic decât dreptatea lui Dumnezeu. Ea nu sclipeşte prin efecte 
exterioare, n-are nevoie de decoraţii, nu trâmbiţează înaintea sa, cum face minciuna 
vanitoasă: e o putere lină, liniştită, însă cu totul irezistibilă. 


Perioade de întuneric aparent de nepătruns există şi în viaţa obştească. Câteodată, 
minciuna şi răul sporesc în aşa măsură, că în această atmosferă otrăvită devine 
greu de respirat. Nădejdea păleşte, şi un duh de descurajare involuntară se lasă ca 
un coşmar, ca un nor greu. Amintiţi-vă însă lecţia Sfântului Mormânt. Greu de 
crezut că cineva va trăi vreodată o stare atât de apăsătoare ca descurajarea prin care 
au trecut ucenicii Mântuitorului în chinuitoarele ceasuri de după îngroparea Lui, 

însă lumina care a răsărit din mormânt a destrămat întunericul descurajării, şi 
adânca durere a fost înlocuită de bucuria Invierii. 


Această continuă minune a triumfului dreptăţii umple toată istoria creştinismului. 


În momentul morţii Domnului era greu pentru raţiunea omenească să creadă că 
lucrarea Lui va continua şi că nu va muri împreună cu El. I-a lăsat în urma Sa pe 
cei doisprezece Apostoli, cărora le-a încredinţat această misiune: Mergeţi în toată 
lumea şi propovăduiţi Evanghelia la toată făptura (Mc. 16, 15). 


Dar cine au fost ei? Ce influenţă puteau avea? 


=> Erau cumva oameni de vază, care s-ar fi putut baza pe autoritatea originii 
lor nobile, ce are întotdeauna greutate în ochii oamenilor? Nu, ci făceau 
parte din clasa cea mai de jos, din tagma pescarilor, care-şi câştigau 
existența sărăcăcioasă prinzând peşti în apele lacului Ghenizaret, erau de 
obârşie din Galileea, socotită ţinutul cel mai grosolan şi mai ignorant. 

— Erau cumva rabini cultivați, savanţi, cărturari, care să poată atrage 
oamenii cu forța elocvenţei şi logicii lor? Nu: cel mai inspirat şi mai 
profund dintre ei, loan, era în momentul chemării sale, precum dă mărturie 
Gură de Aur, neştiutor de carte. 

— Erau cumva bogaţi, ca prin strălucirea luxului să se impună poporului 
simplu, care iubeşte întotdeauna efectele exterioare? Nu, ci aveau nişte 
năvoade simple, rupte, care aveau nevoie de cârpeală; ba şi pe acelea le-au 
părăsit atunci când s-au dus după Hristos. 

= Erau cumva ostaşi puternici, viteji, pentru a răspândi învăţătura lui Hristos 
cu puterea sabiei, aşa cum aveau să facă mult mai târziu mahomedanii 
răspândind islamul? Nu, ci aveau doar două cuțite, pe care Domnul a 
poruncit, în momentul critic, să le bage în teacă. 


Să nu uităm, pe lângă asta, că erau speriaţi de fanatismul gloatei iudeilor, zguduiţi 
de moartea Mântuitorului, că îşi pierduseră orice nădejde într-un viitor mai bun. 


Și erau numai unsprezece; după alegerea lui Matia, doisprezece, iar împotriva lor 
stătea toată uriaşa lume păgână şi iudaică, cu cultura ei seculară, cu învăţătura şi 
ştiinţa ei, cu colosala ei putere militară şi economică, cu forța organizării ei 
politice. Şi ei aveau de învins această lume. 


Puteau nădăjdui în aşa ceva? 


Ar Dr De De Dr de De Dr Dr De De de Dr Dr Dr De de De e de dr fr A A 


Xp PP XP IP 3 DE e e 30 E 3 2 2 2 2 E 30 E 30 IE 2 DE 2 E E ID E XX 


De De de De Ar De De De De de De Dr Dr de De De dr De Dr Dr de de de dr dr d 


Xp XP XP IP IP IE E 2 E 30 E 3 2 2 2 2 E 30 E IE 3 2 E E XX 


Și totuşi, aceşti oameni sfioşi, care fugiseră de frică în faţa mulțimii slugilor 
arhiereşti, plecând, au propovăduit — credincioşi poruncii Mântuitorului — 
pretutindeni, şi Domnul lucra cu ei (Mc. 16, 20). 


În ce condiţii erau nevoiţi să propovăduiască explică cel mai bine Sfântul Apostol 
Pavel în Epistola a doua către corinteni, vorbind despre nevoinţele lor misionare 
astfel: Am fost... în osteneli, în închisori, în bătăi peste măsură, la moarte 
adeseori. De la iudei, de cinci ori am luat patruzeci de lovituri de bici fără una. 
De trei ori am fost bătut cu vergi; o dată am fost bătut cu pietre; de trei ori s-a 
sfărâmat corabia cu mine; o noapte şi o zi am petrecut în largul mării. În 
călătorii adeseori, în primejdii de râuri, în primejdii de la tâlhari, în primejdii de 
la neamul meu, în primejdii de la păgâni; în primejdii în cetăţi, în primejdii în 
pustie, în primejdii pe mare, în primejdii între fraţii cei mincinoşi; în osteneală şi 
în trudă, în privegheri adeseori, în foame şi în sete, în posturi de multe ori, în 
frig şi în lipsă de haine (II Cor. 11, 23-27). 


ŞI în pofida tuturor piedicilor, încă din timpul vieţii Apostolilor a fost pusă temelia 
trainică a Bisericii lui Hristos în toate ţările cunoscute atunci. 


După aceea, întreaga lume păgână s-a ridicat la luptă împotriva creştinismului. A 
fost o luptă crâncenă, disperată, o luptă pe viaţă şi pe moarte. La dispoziția statului 
nemilos de atunci se aflau o mulţime de instrumente îngrozitoare pentru luptă cu 
nesupuşii. Judecata şi persecuția, interogatoriile şi torturile, focul şi fierul încins, 
bătăile şi mutilările, confiscarea averii, închisorile igrasioase şi întunecate, 
trimiterea la muncă silnică în mine, până şi pedeapsa cu moartea: toate acestea s-au 
revărsat ca un râu de foc asupra creştinilor la porunca puterii de stat. Mai mult 
decât atât, cruzimea chinuitorilor a născocit torturi deosebit de cumplite pentru 
creştini. Aceştia erau acoperiţi cu smoală şi aprinşi ca nişte făclii. Frau scoşi în 
număr mare în arenele de circ, şi fiarele sălbatice înfometate îi sfâşiau spre 
distracţia gloatei trândave, crude şi sângeroase. 


Au fost încercate toate mijloacele, însă de-abia au trecut trei sute de ani, că 
păgânismul s-a prăbuşit ireversibil, cu toată puterea sa politică şi militară, cu toată 
filosofia şi cultura sa, pe când creştinismul a triumfat deplin şi strălucit prin edictul 
lui Constantin cel mare. Oare nu este aceasta o minune a credinţei şi a nădejdii 
creştine? 


Până şi vremurile din urmă, dinaintea celei de-a Doua Veniri a Mântuitorului, când 
iadul va mobiliza toate forţele răului pentru a lupta cu Biserica, atunci când 
credinţa se va împuţina până într-atât încât Fiul Omului, venind, cu greu o va mai 

găsi pe pământ, când din pricina înmulțirii fărădelegii iubirea multora se va răci, 
iar mulţi se vor vinde unii pe alţii şi se vor uri unii pe alții (Mt. 24, 12, 10), până şi 
acele vremuri cumplite ale întunericului şi răutății generale se vor încheia prin 
triumful dreptăţii, fiindcă cel din urmă, cel mai încrâncenat vrăjmaş al Bisericii lui 
Hristos pe pământ, Antihrist, a cărui venire va fi prin lucrarea lui satan, însoțită de 
tot felul de puteri şi de semne şi de minuni mincinoase şi de amăgiri nelegiuite, 
pentru fiii pierzării, fiindcă ei n-au primit iubirea adevărului, ca ei să se mântuiască 
(II Tes. 2, 9-10), va fi învins. Şi Domnul lisus îl va ucide cu suflarea gurii Sale şi-l 
va nimici cu strălucirea venirii Sale (II Tes. 2, 8). lar diavolul, care a amăgit 
popoarele, va fi aruncat în iezerul de foc şi de pucioasă, unde este şi fiara şi 
prorocul mincinos, şi vor fi chinuiţi acolo, zi şi noapte, în vecii vecilor (Apoc. 20, 
10). 


De vreme ce aşa stau lucrurile, de vreme ce dreptatea este nebiruită, poate creştinul 
adevărat să se descurajeze, oricât de grele ar fi împrejurările vieţii? 


În prezent, Biserica Ortodoxă trăieşte o criză gravă. Prigoana stăruitoare, 
sistematică şi perfidă la care este supusă ea îi tulbură şi-i îngrijorează până şi pe 
creştinii cei mai sinceri şi cei mai fermi. Majoritatea poporului e gata să se cufunde 
până peste cap în mlaştina ignoranței materialiste şi a desfrâului. Valurile tulburi 
ale necredinţei generale par că vor inunda şi vor stinge în cel mai scurt răstimp 
luminiţele răzlețe ale credinţei luminoase, care încă mai pâlpâie pe alocuri. Multora 
li se strânge inima fără voie, şi răceala îndoielii aducătoare de descurajare se 
furişează în suflet. 


Amintiţi-vă însă de Mormântul Domnului, de acest Mormânt viu, vorbitor, 
triumfător, purtător de biruinţă, şi nu o nădejde tulbure, ci o încredințare liniştită, 
cu neputinţă de învins, va umple inima voastră şi vă va întări cugetul tulburat. 
Biserica nu poate să piară, fiindcă Domnul este Cel care a zidit-o, şi porțile iadului 
nu 0 vor birui (Mt. 16, 18). 


Dacă Domnul ne duce prin prăpăstiile necredinţei, prin focurile curățitoare ale 
prigoanelor, nu-i nimic! Aceasta este sfânta Lui voie, prea înţeleapta Lui Pronie, 
„care cu adâncul înţelepciunii prin iubirea de oameni toate le chiverniseşte şi ceea 
ce este de folos tuturor le dăruieşte”. Aşa şi trebuie. Nu ne e de folos şi nu trebuie 
să cercetăm pricinile şi scopurile tainice ale nepătrunselor Lui căi. Ne e destul să 
ştim că Domnul este cu noi în toate zilele, până la sfârşitul veacului. Amin (Mt. 
28,20). 

Dacă Domnul ne duce prin marea răutăţii şi a păgânătăţii dezlănţuite, în care a 
pierit tot ce este sfânt, tot ce-i mai bun în suflet, ceea ce dă dreptul la marele şi 
sfințitul nume de „om”, nu-i nimic! Noi ştim că aceste valuri, care se ridică din 
toate părțile şi ameninţă să ne înghită, sunt primejdioase numai pentru „vizitiul lui 
Faraon”. Aceasta este o lege a vieţii morale, o lege a istoriei. Până la urmă, răul 
semănat cade pe capul celor ce l-au crescut şi l-au cultivat. 


Chiar dacă nu ne va fi dat să vedem momentul plin de bucurie al triumfului 
dreptăţii şi va plăcea înaintea Domnului să ne cheme din această viaţă înaintea 
venirii lui, nu e nici un necaz! Noi ştim că acest moment este inevitabil şi că, dacă 
nu-l vom vedea aici, pe pământ, o să-l vedem de dincolo... Şi atunci, privind în 
urmă, la marea vieţii, pe care am străbătut-o, ne vom adăuga corului triumfător: 
„Să cântăm Domnului, căci cu slavă S-a proslăvit!” 


De vreme ce nici măcar nenorocirile obşteşti, care sunt gata să clatine şi Biserica, 
şi credinţa lui Hristos, nu trebuie să-l tulbure şi să-l descurajeze pe creştinul 
adevărat, nereuşitele noastre personale, particulare, nu merită nici o atenţie, sunt 
nişte fleacuri de care nici nu merită să vorbim. Pe deasupra, toate acestea sunt atât 
de schimbătoare, de nestatornice: astăzi bucurie, mâine amărăciune; astăzi reuşită, 
mâine eşec; astăzi eşti pe culmile slavei, mâine eşti împovărat de nefericire şi de 
ruşine. Totul curge, totul se schimbă. Dacă aştepţi puţin, şi împrejurările se 
schimbă. Iarăşi va zâmbi viaţa, va fi dată uitării amărăciunea, se vor şterge până şi 
amintirile nenorocirilor din trecut. 


„Dacă cineva este necăjit sau tulburat de patimi, zice Cuviosul Macarie Egipteanul, 
nu trebuie să-şi piardă nădejdea, fiindcă prin deznădejde păcatul este adus şi mai 
mult în suflet, se îngroaşă şi mai mult în el. lar dacă omul are necontenită nădejde 
în Dumnezeu, răul se subţiază.” 


(din: Sfântul Vasile al Kineşmei, Evanghelia pentru omul modern. Învăţături 
din Evanghelia după Marcu — vol. 2, Editura Sophia, 2013) 

Arhimandritul Teofil Părăian - Inima lor şi-au pus în miresme 





În Duminica de după Paşti s-a făcut pomenire de Sfântul apostol Toma, de arătarea 
Domnului nostru lisus Hristos în faţa Sfântului apostol Toma, când l-a încredinţat 
despre învierea Sa, când Sfântul apostol Toma, pătruns de încredințare, a zis: 
„Domnul meu şi Dumnezeul meu!”. 


Asta s-a întâmplat, după mărturia Sfântului evanghelist loan, la opt zile după 
învierea Mântuitorului, căci în ziua învierii Domnului lisus Hristos S-a arâtat 
ucenicilor Săi, nefiind de faţă Sfântul apostol Toma. 


Sfântul apostol Toma când a aflat că ucenicii s-au întâlnit cu Domnul Hristos, a zis 
despre EI: „Dacă nu voi vedea, în mâinile Lui, semnul cuielor, şi dacă nu voi 
pune degetul meu în semnul cuielor, şi dacă nu voi pune mâna mea în coasta 
Lui — adică în locul în care a fost strâpunsă coasta Domnului lisus Hristos cu 
sulița — nu voi crede” (loan 20, 25). Deci nu cred acuma şi nu voi crede nici mai 
târziu. Pentru mine trebuie o dovadă. Dovada aceea de a pune eu mâna în semnul 
rămas după cuiele cu care a fost pironit pe cruce Domnul Hristos, de a pune mâna 
în semnul rămas după cuiele cu care a fost pironit pe cruce Domnul Hristos, de a 
pune mâna în semnul pe care l-a lăsat sulița cu care a fost străpunsă coasta 
Mântuitorului. Dacă nu voi avea această dovadă nu voi crede. 


Spune Sfântul evanghelist loan că după opt zile S-a arătat Domnul Hristos iarăşi, 
fiind ucenicii adunaţi şi fiind de faţă şi Sfântul apostol Toma care s-a încredinţat de 
învierea Domnului Hristos. Şi toată săptămâna noi pomenim această întâlnire a 
Domnului Hristos cu ucenicii, de faţă fiind şi Sfântul apostol Toma. 

Dar a rămas ceva ce nu s-a putut împlini până acuma. Ce anume? Sfânta noastră 
Biserică ţine mult de tot să pomenească pe cei care au făcut bine. Şi a vrut să 
pomenească pe cei care au făcut bine. Şi a vrut să pomenească pe femeile 
mironosițe care s-au dus la mormântul Mântuitorului nostru lisus Hristos cu 
miresme, să ungă cu miresme trupul Domnului lisus Hristos, aşezat în mormânt, şi 
să pomenească pe Sfântul Iosif din Arimateea, cel care L-a înmormântat cu cinste 
pe Domnul Hristos. 


Iată, într-o vreme în care cei mulţi Îl necinsteau pe Domnul Hristos, în acea vreme 
de necinstire, el a fost cinstitor al Domnului Hristos şi L-a înmormântat cu cinste. 
Și nu numai că L-a înmormântat cu cinste, dar l-a dat Domnului Hristos şi 
mormântul în care a fost aşezat. 


Sfânta noastră Biserică a ţinut neapărat să-l aibă în vedere pe Sfântul Iosif din 
Arimateea, care să ştiţi că îmi este tare drag şi, de asemeni, pe femeile mironosiţe 
care au pregătit degeaba miresme ca să ungă trupul Domnului Hristos. Pe aceste 
femei - mironosiţe - sfânta noastră Biserică le pomeneşte. De ce le pomeneşte? 
Pentru dorinţa lor de a-L cinsti pe Mântuitorul nostru lisus Hristos şi prin 
miresmele pe care le-au pregătit şi le-au cumpărat. 


În această zi de pomenire a femeilor mironosiţe şi a Sfântului şi dreptului Iosif din 
Arimateea, la slujbă s-au spus cuvinte ca acestea: „Când te-ai pogorât la moarte, 
Cela ce eşti Viaţa cea fără de moarte, atunci iadul l-ai omorât cu strălucirea 
dumnezeirii, iar când ai înviat, pe cei morţi din cele dedesubt, toate puterile 
cereşti au strigat: Dătătorule de viaţă, Hristoase Dumnezeul nostru, mărire ie. 
Am vorbit cu Domnul Hristos prin aceste cuvinte. 


Şi ce i-am spus? Am zis aşa câtre Domnul Hristos: „Când Te-ai pogorât la 
moarte, Cela ce eşti Viaţa cea fără de moarte”. 


Cine s-a pogorât la moarte? Domnul Hristos, care este Viaţa cea fără de moarte. A 
ales Domnul Hristos să moară pentru păcatele noastre. Fiul lui Dumnezeu S-a făcut 
om, ca să moară pentru păcatele noastre; deci El, Viaţa cea fără de moarte, El care 
nu poate muri, a murit totuşi. 


Cum a murit? Cu firea omenească, şi firea omenească-i alcătuită din trup şi din 
suflet. Firea omenească a Domnului nostru lisus Hristos a murit pe cruce. 
Dumnezeirea nu a murit, că nu poate muri. Dar omul poate muri şi a murit. 

Cum? S-a despărțit sufletul Mântuitorului de trupul Mântuitorului. Dar 
dumnezeirea nu s-a despărțit de sufletul Mântuitorului cu care Domnul Hristos S-a 
pogorât în iad: „Când Te-ai pogorât la moarte Cela ce eşti Viaţa cea fără de 
moarte, atunci iadul l-ai omorât cu strălucirea dumnezeirii”. S-a coborât la iad şi 
cu strălucirea dumnezeirii a făcut ca iadul să nu mai fie iad ci, cum se zice într-o 
colindă a poporului nostru, „a luminat iadul”. A făcut, ca pentru o vreme, iadul să 
nu mai fie iad, ci să fie luminat cu bucurii, din strălucirea dumnezeirii 
Mântuitorului nostru lisus Hristos. Şi noi spunem la o rânduială a Bisericii noastre 
la Sfânta Liturghie: „În mormânt cu trupul, în iad cu sufletul ca un Dumnezeu, 
în Rai cu tâlharul şi pe scaun ai fost Hristoase cu Tatăl şi cu Duhul, toate 
umplându-le Cela ce eşti necuprins”. 


Prin urmare, Domnul Hristos a murit pe cruce. Sufletul S-a coborât la iad, trupul 
a fost înmormântat de Iosif şi Nicodim şi aşezat în mormânt, dar dumnezeirea a 
fost pretutindenea. Și în iad cu sufletul, şi în mormânt cu trupul, şi în Rai cu 
tâlharul. Pretutindeni. Zicem mai departe vorbind cu Domnul Hristos, când s-a 
întâmplat lucrul acesta, că Domnul Hristos S-a pogorât la iad şi a ridicat pe cei 
morţi din cele dedesubt. Atunci toate puterile cereşti au strigat câtre Domnul 
Hristos: „Dăâtâtorule de viaţă, mărire Ţie”. Aşa zicem şi noi în această zi şi în alte 
zile în care e rânduit să se spună cuvântul acesta. 


Mai departe, după ce vorbim cu Domnul Hristos despre cele ce s-au petrecut când 
S-a pogorât la iad, pomenind acum pe cel care L-a înmormântat pe Domnul 
Hristos, zicem: „Iosif cel cu bun chip, de pe cruce luând preacurat trupul Tâu, 
cu giulgi curat înfăşurându-L şi cu miresme, în mormânt nou îngropându-L L-a 
pus. Și a treia zi ai înviat Doamne, dăruind lumii mare milă”. 


Pomenim pe Sfântul Iosif din Arimateea. De altfel, Biserica îl pomeneşte şi într-o 
zi anume pe Sfântul Iosif din Arimateea. În 31 iulie. Atunci îl pomeneşte tradiţia 
pe Sfântul Iosif din Arimateea. Dar îl pomeneşte şi la fiecare Sfântă Liturghie, 
pentru că la fiecare Sfântă Liturghie când punem pe Sfânta Masă din Altar 
Cinstitele Daruri, după înconjurarea cea mare, zicem cuvintele acestea: „Iosif cel 
cu bun chip, de pe cruce luând preacurat trupul Tâu - vorbind cu Domnul 
Hristos despre asta - cu giulgi curat înfăşurându-L şi cu miresme în mormânt 
nou îngropându-L L-a pus”. Şi mai este ceva de spus, după ce pomenim 
înmormântarea Domnului Hristos când punem pe Sfânta Masă Cinstutele Daruri, 
zicem mai departe, în completare: „şi a treia zi ai înviat Doamne, dăruind lumii 
mare milă”. Şi mai zicem ceva despre femeile mironosiţe, tot la slujba din această 
Duminică, şi în toată săptămâna care urmează: „Mironosiţelor femei, stând lângă 
mormânt, îngerul le-a strigat: miresmele morţilor sunt binevenite, dar Hristos 

putrejiciunii S-a arătat străin, ci Strigaţi: A înviat Domnul, dăruind lumii mare 
milă”. 


Noi pomenim pe Sfintele femei mironosiţe, care s-au dus la mormânt cu miresme 
pregâtite şi cumpărate de ele ca să aducă cinstire Mântuitorului nostru lisus 
Hristos. Sigur că femeile au ştiut că Domnul Hristos a fost uns cu miresme de Iosif 
şi de Nicodim. E amintit acest lucru în Sfânta Evanghelie de la Ioan, şi ştiind ele 
aceasta n-au fost mulţumite numai cu câte miresme au adus cei doi, ci au vrut şi ele 
să aducă ceva Domnului Hristos. 


Sfântul evanghelist Marcu spune că femeile mironosiţe au cumpărat miresme, dar 
Sfântul evanghelist Luca spune că au pregâtit miresme. Acum cum este? Au 
pregătit, sau au cumpărat? Au şi cumpărat, dar au şi pregătit. Cum? Au cumpărat 
ce nu aveau, şi au pregătit din ceea ce au cumpărat cu ceea ce aveau ele, probabil 
având şi ele ceva. Deci, au pregătit miresme din ceea ce au procurat şi din ceea ce 
au cumpărat. Şi s-au dus cu miresmele pe care le-au pregătit, să ungă trupul 
Domnului Hristos. Dar le-au pregătit degeaba. De ce? Pentru că atunci când au 
mers la mormânt au constatat câ Domnul Hristos nu mai este acolo, că a înviat 
din morţi. Li s-a spus de câtre un Înger c-a înviat din morți. Şi atunci n-au mai 
întrebuințat miresmele, dar Domnul Hristos le-a primit dorinţa lor de a-L cinsti. 


Pentru că a venit vorba de a cumpâra şi de a pregăti miresme, ar putea pune cineva 
întrebarea: oare cât au plătit femeile pentru ceea ce au cumpărat, ca să pregătească 
miresmele? Cât au plătit? Că Sfântul evanghelist Marcu spune că au plătit, că le-au 
cumpărat. Când cumperi plăteşti. Nu ni se spune cât au plătit pentru cât au 
cumpărat. De ce oare? Pentru că tot Sfântul evanghelist Marcu spune că femeia 
aceea care L-a uns pe Domnul Hristos cu miresme, în viaţă fiind EI, înainte de 
moarte, a întrebuințat mir care putea fi vândut cu mai mult de 300 de dinari. Ştiţi 
cât valorează 300 de dinari. Preţul a 300 de zile de lucru. De unde ştim? Ştim că 
este o pildă a Mântuitorului nostru lisus Hristos în care se spune că cei care s-au 
tocmit cu un stăpân ca să lucreze în vie, au primit un dinar pe zi. Deci, dacă într-o 
zi de lucru primeai un dinar, înseamnă că 300 de dinari era preţul a 300 de zile de 
lucru. Aşa de mult a costat mirul acela pe care l-a vârsat femeia peste Domnul 
Hristos. 


Nu ni se spune însă cât a costat ceea ce au cumpărat femeile mironosiţe ca să 
pregătească mir. Oare de ce? Eu mă gândesc că de aceea n-a spus Sfântul 
evanghelist Marcu aceasta, pentru că ceea ce au adus femeile la mormântul 
Mântuitorului, ceea ce au vrut ele să aducă drept cinstire Mântuitorului, nu are 
preţ. Nu poate fi prețuit cu nimic. De ce? Pentru că femeile şi-au pus în mires- 

mele acelea toată inima lor. Inima nu costă. Inima lor şi-au pus în miresme! Şi 
atunci cât a costat? A costat inima mironosiţelor. Ori aşa ceva nu se poate preţui în 
bani. De ce mi-a venit mie în minte gândul acesta? 


Aşa, citind de mai multe ori, şi totdeauna cu bucurie, o scrisoare a Sfântului 
apostol Pavel nebăâgată în seamă de mulţi şi care este cuprinsă în Sfânta 
Scriptură, în Noul Testament, şi anume Epistola către Filimon. Ce se spune în 
Epistola câtre Filimon? Înainte de toate, Epistola câtre Filimon e o scrisoare de 
recomandare pe care Sfântul Apostol Pavel i-a dat-o unui rob fugar din casa lui 
Filimon. Pe robul fugar îl chema Onisim. Sfântul apostol Pavel l-a câştigat 
pentru credinţa creştină şi l-a trimis înapoi la stăpânul său, pe care Sfântul 
Apostol îl cunoştea. Și i-a scris o scrisoare de recomandare. Nu l-a trimis cu 
mâna goală, ci l-a trimis cu o scrisoare ca să-l primească cu bunăvoință 
Filimon. Şi acum să vedem ce frumos spune Sfântul apostol Pavel în Epistola 


trimit pe el, chiar inima mea. Ţi-l trimit pe el, pe omul acesta care a fugit de la 
tine. Dar să ştii că acesta nu-i un om oarecare, ci inima mea. Îmi pun inima mea 
în el. Îl primeşti pe el, zice: „cum m-ai primi pe mine”, „ Ţi-l trimit pe el, chiar 
inima mea. Primeşte-l pe el cum m-ai primi pe mine!” 


Eu cred că la aşa ceva s-au gândit femeile mironosiţe. Da. Aici nu-i preţ mare sau 
MIC, e inima noastră. 

Și aceasta nu se poate plăti, şi de aceea Sfântul Evanghelist n-a scris cât a costat 
ce-au cumpărat ele pentru miresme. Ți-l frimit pe el, zice 

chiar inima mea. 


Îți dau mirul acesta Doamne, vreau să-Ţi dau mirul acesta, să ştii că-Ți dau 
chiar inima mea, a putut zice fiecare dintre mironosiţe. Primeşte-l pe el Doamne, 
cum m-ai fi primit pe mine. Ori mirul acesta, ori eu, e acelaşi lucru. Ori mirul 
acesta, ori inima mea, e acelaşi lucru. Aşa zice Sfântul apostol Pavel despre 
Onisim. „Ți-l trimit pe el chiar inima mea. Primeşte-l pe el cum m-ai primi pe 
mine”. Sunt nişte lucruri care te copleşesc. Te fac mic sau te ridică prin puterea lui 
Dumnezeu.Aşa a fost atunci, dar acum cum e? 


Mai putem noi să dâm ceva Domnului Hristos cum au dat femeile mironosiţe? 
Aşa cum au dat ele nu putem. Dar putem să dăm dorinţa noastră de cinstire faţă de 
Mântuitorul nostru lisus Hristos. Care-i mirul nostru acuma? Avem şi noi un mir 
de dat? Dacă avem, care-i mirul nostru? Să ne amintim o alcătuire pe care aţi 
auzit-o poate-n Postul Paştilor. Ea zice aşa: „Lacrimi dă-mi mie Dumnezeule ca 

oarecând femeii păcătoase, şi mă învredniceşte să ud preacuratele Tale picioare, 
care pe mine din calea rătăcirii m-au izbâvit. Şi mir de bună mireasmă să aduc 
Ție, viaţă curată întru pocăință mie agonisită, ca să aud şi eu glasul Tâu cel 
dorit”. 


Ce-ţi aduc Doamne? Aş vrea să-Ţi aduc lacrimi şi n-am. 
Aş vrea să-Ţi aduc mir ca femeia păcătoasă, dar n-am. 
Viaţă curată, mirul meu este viaţă curată întru 


pocăinţa mie agonisită. Deci, viaţa curată agonisită, câştigată prin pocăință, este 
mirul nostru! 





La slujba de Paşti zicem aşa: „Să mânecăm cu mânecare adâncă şi-n loc de mir, 
cântare să aducem Stăpânului”. Deci, avem şi noi un mir al nostru. Care? 
Cântarea. 











Deci, să mânecăm dis de dimineaţă, să plecăm dis de 
dimineaţă şi-n loc de mir, cântare să aducem Stăpânului. Acesta-i mirul nostru: 
viaţa curată şi cântarea. 


Și acum, având în vedere toate lucrurile acestea, ne mai rămâne ceva. Ne rămâne 
Să ştim că lui Dumnezeu nu-l aducem anumite lucruri, anumite părți din viaţa 
noastră, ci toată viaţa noastră trebuie să fie o slujire adusă lui Dumnezeu. 





Femeile mironosiţe s-au dus la mormânt, nu L-au găsit pe Domnul Hristos, dar 






Dumnezeu nu rămâne nimânui dator. Şi mai spun 


ceva frumos. 


În Sâmbăta lăsatului sec de carne când este Sâmbăta morţilor, este un cuvânt în 
Sinaxarul din acea zi, un cuvânt al WII, care zice așa: 
Cel ce unge cu miresme pe altul, el mai întâi miroase frumos”. Ce înseamnă 
aceasta? Că orice bine pe care îl facem în lumea aceasta este un fel de mir, şi 
dacă facem un bine pentru altul, ne rămâne şi nouă, şi noi rămânem îmbozăţiți 
cu binele făcut, chiar dacă binele pe care l-am făcut nu este anume pentru noi, 
ci este pentru altcineva. Pentru că nu poţi unge cu miresme pe cineva fără ca tu 
însuţi să te împărtăşeşti mai întâi de mirosul frumos al mirului. 

Aş vrea să reținem încă ceva, şi anume, că cineva a spus, întrebând: „De ce oare la 
închisori sunt mai mulți bărbaţi decât femei?” De ce într-o închisoare, în închisori, 
în general, sunt mai mulți bărbaţi decât femei? Şi răspundem: pentru că la biserică 
sunt mai multe femei decât bărbaţi. Apoi cine stă în legătură cu Biserica şi cu 
Dumnezeu nu poate ajunge la închisoare. Cine-I slujeşte lui Dumnezeu ajunge în 
bucuria împărăției, ajunge în împărăţia lui Dumnezeu. 


Deci, să ținem legătura cu Biserica, să ţinem legătura cu Sfintele slujbe şi să 
aducem mirul cântării, să facem binele pe care-l putem face, şi să aducem mirul 
faptelor bune față de Mântuitorul, să fim recunoscători față de cei care au fost 
cinstitori ai Mântuitorului şi să ne silim să aducem mir de bună mireasmă 
Mântuitorului nostru lisus Hristos, adică viaţa curată întru pocăință agonisită. 





Să nu uităm cuvântul: „Ți-l trimit pe el, chiar inima mea. 
Primeşte-l pe el cum m-ai primi pe mine”. 


(Predică rostită în Duminica Mironosiţelor, Blaj, 7 mai 1995) (Lumini de gând - 
31 de predici din perioada Penticostarului) 

Părintele Teofil Părăian despre mulţumire 





Vă aduceţi aminte ce frumos ne vorbea Părintele Teofil Părăian despre Sfântul 
Iosif din Arimateea? 


Preacuvioase părinte stareţ, iubiți fraţi şi iubiți credincioşi, la fiecare Sfânta 
Liturghie se cuprinde şi îndemnul "Să mulţumim Domnului!" La acest îndemn 
răspundem cu cuvintele: "Cu vrednicie şi cu dreptate este a ne închina Tatălui şi 
Fiului şi Sfântul Duh, Treimei celei de-o fiinţă şi nedespărțite”. Mulţumirea noastră 
este închinarea noastră. Închinarea noastră este recunoştinţa noastră. 


Mulţumim Domnului pentru toate binefacerile. Şi în rugăciunea pe care o rosteşte 
preotul când credincioşii cântă "Cu vrednicie şi cu dreptate este a ne închina 
Tatălui şi Fiului şi Sfântului Duh, Treimei celei de-o fiinţă şi nedespărţite”, 
mulţumeşte lui Dumnezeu pentru tot ce face Dumnezeu pentru noi, pentru tot ce a 
făcut, pentru împărăția pe care ne-a dat-o. Şi mulțumim lui Dumnezeu pentru toate 
binefacerile, pentru cele ştiute şi pentru cele neştiute, pentru cele arătate şi pentru 
cele nearătate şi "Mulţumim Ţie şi pentru Liturghia aceasta - zicem noi - pe care 
qi binevoit a o primi din mâinile noastre, deşi stau înaintea Ta mii de arhangheli 
şi zeci de mii de îngeri, heruvimii cei cu ochi mulţi şi serafimii cei cu câte şase 
aripi, care se înalță zburând”. Şi apoi spune cu glas tare: "Cântare de biruinţă 
cântând, strigând, glas înălţând şi grăind”. lar credincioşii spun atunci cuvinte 
îngereşti, cuvinte asemănătoare cu cele ale Heruvimilor, ale îngerilor, ale 

arhanghelilor: "Sfânt, Sfânt, Sfânt Domnul Savaot, plin este cerul şi pământul 
de mărirea Ta”. E bine să ne aducem aminte de aceasta şi să fim totdeauna 
recunoscători şi pentru Sfânta Liturghie, şi pentru toate binefacerile, şi să-l fim 
recunoscători şi Mântuitorului Dumnezeu dar să le fim recunoscători şi 
mulțumitori şi oamenilor care colaborând cu Dumnezeu, sunt angajaţi pentru 
binefacerile pe care le primim de la Dumnezeu şi prin mijlocirea oamenilor. 


Am petrecut aici, la această mănăstire, în tinda raiului, în casa lui Dumnezeu, la 
poarta cerului, în locul împlinirilor, zile frumoase, zile de rugăciune, zile de 
învăţătură, zile de cercetare de noi înşine. Ne-am îmbogățit sufleteşte cu ceea ce 
am făcut, cu ceea ce ni s-a oferit şi aceasta este o binefacere a lui Dumnezeu şi o 
binefacere a oamenilor, binefacerea celor care ne-au primit, care ne-au ocrotit, care 
ne-au dat posibilitatea să fim în locul acesta binecuvântat de Dumnezeu. Şi pentru 
că suntem într-o mănăstire, să nu-i uităm nici pe ctitorii acestei mănăstiri, pe cei 
care cu voia lui Dumnezeu, cu darul lui Dumnezeu au lăsat acest locaş în care iată, 
am putut să fim şi în care încă suntem cu darul lui Dumnezeu, şi pe care îl vom 
purta atât ca loc binecuvântat, cât şi pe oamenii care sunt învredniciți de 
Dumnezeu să-şi ducă viaţa în locul acesta, îi vom purta în sufletele noastre. 


Plecăm. Plecăm pentru că cei care am venit nu suntem de aici. Trebuie să plecăm 
la rosturile noastre, unde ne-a aşezat Dumnezeu. Ne ducem fiecare la rosturile 
noastre. Dar să ştiţi că nu plecăm de tot. Şi plecăm, şi rămânem. Și rămânem cu 
gândul aicea, plecăm unde trebuie să fim şi rămânem aici cu gândurile, cu dorinţele 
de bine. Şi pentru că nu plecăm de tot de aici - şi de fapt de nicăieri unde am fost 
vreodată nu plecăm de tot - ducem cu noi tot ce ne-a fost spre bucurie. Ducem pe 
oamenii de aici în sufletul nostru şi dacă nu ne despărţim nici de cei morţi, ci îi 
purtăm în suflet pe mai departe, cum să ne despărțim de cei vii? Nici nu putem să 
ne despărțim, şi chiar dacă ar fi o poruncă să ne despărțim de ei, nu putem împlini 
o astfel de poruncă. Aşa-i făcut sufletul omenesc, să cuprindă în el şi să nu se mai 
poată despărţi de cei pe care îi cuprinde. Mergem cu ei cu tot, şi rămânem şi după 
ce plecăm. Şi toate acestea sunt cu putință pentru că suntem în atmosfera de iubire 
pe care o avem realizată prin credinţa noastră, credinţa noastră care-i lucrătoare de 
iubire. 


Cei de la noi ştiu că am mai Spus eu, din când în când, că dacă ar fi să mă 
întâlnesc cu Sfinţi de dincolo de lumea aceasta, mai ales mi-aş dori să mă 
întâlnesc cu Sfântul Iosif din Arimateea, cu Sfântul Evanghelist Luca şi cu 
Sfântul loan Gură de Aur. 

— Bineînţeles, cu orice sfânt, este mare lucru să te întâlneşti cu un sfânt, dar 


dacă ar fi aşa, să-mi aleg eu sfinţi cu care să mă întâlnesc, aş alege pe 
Sfântul Iosif din Arimateea pentru că a fost cinstitor al Mântuitorului într-o 
vreme când ceilalți nu-L cinsteau. În vremea când unii Apostoli s-au 
lepădat, el L-a înmormântat cu cinste. Şi foarte interesant de ştiut că L-a 
înmormântat cu cinste un om care, bineînţeles, L-a cinstit şi în viaţă pe 
Domnul Hristos, dar un om care nu a avut o foarte mare legătură, în orice 
caz nu o legătură cum au avut Sfinţii Apostoli. Sfinţii Apostoli s-au depărtat, 
au Stat cu frică, iar Sfântul Iosif din Arimateea I-a oferit Domnului Hristos 
mormânt, L-a înmormântat, L-a cinstit când alții Îl necinsteau sau când alții 
nu-L cinsteau, şi de aceea îl am la inimă. 


— Sfântul evanghelist Luca a cuprins în Sfânta sa Evanghelie nişte lucruri care 


e bine să le avem în vedere mereu. Am putea zice că pilda cu fiul risipitor 
este o Evanghelie întreagă, e toată Evanghelia cuprinsă în pilda cu fiul 
risipitor, şi aceasta o avem de la Sfântul evanghelist Luca. A păstrat-o 
Sfântul Evanghelist Luca. Pilda cu samarineanul milostiv, atât de 
odihnitoare şi atât de luminătoare. Istorisirea despre tâlharul cel credincios 
e extraordinară. Dacă nu era Evanghelia de la Luca nu erau nici acestea. 
Fiind Evanghelia de la Luca, sunt şi acestea. E şi Zaheu în conştiinţa 
noastră, e şi femeia păcătoasă care L-a uns cu mir pe Domnul Hristos, a 
vărsat lacrimi pe picioarele Lui. Sunt nişte lucruri extraordinare. Toată 
Evanghelia e frumoasă şi bună, am pomenit de pescuirea minunată zilele 
trecute, am pomenit de cele în legătură cu Înălțarea Domnului Hristos, toate 
acestea sunt în Evanghelia de la Luca. Aşa că tare mi-ar fi drag să-l 
întâlnesc pe Sfântul Evanghelist Luca, să-i spun că tare mult îmi plac cele ce 
le-a cuprins în Evanghelie, pe care numai el le-a cuprins în Evanghelia sa, 
şi Să-i spun că mă bucur şi de ceea ce a scris despre cei doi care au mers 
spre Emaus, dintre care unii zic că unul a fost Sfântul Evanghelist Luca. 


= Şi apoi Sfântul loan Gură de Aur. Sfântul loan Gură de Aur pentru că a fost 


pogorâtor. Nu a fost un om aspru, a fost un om înţelegător al neputinței 
omeneşti, un om care s-a coborât la neputinţa omenească şi i-a ajutat pe 
oameni, şi tot ce a scris Sfântul loan Gură de Aur, ce a ajuns la noi, e 
dătător de bucurie. Gândiţi-vă mai ales la cuvântul acela de la Paşti, care e 
copleşitor. Nu există ceva de măsurile cuvântului Sfântului loan Gură de 
Aur de la Paşti, de măsurile dătătoare de nădejde cum este cuvântul acela 
de la Paşti. E extraordinar, e ceva ce-ţi dă bucurie. Și ştiind lucrurile 
acestea, nu se poate să nu doreşti - dacă într-adevăr preţuieşti lucruri de 
felul acesta - să te întâlneşti cu Sfântul loan Gură de Aur. 

De altfel noi ne întâlnim cu sfinții. Şi cu Sfântul evanghelist Luca, şi cu Sfântul 
loan Gură de Aur, şi cu Sfântul losif din Arimateea, ne întâlnim cu ei prin ceea ce 
ştim despre ei. 


La noi la mănăstire a fost cândva un episcop armean. A fost aceasta înainte poate 
cu vreo 30 de ani. A veni la noi cu mitropolitul Nicolae Mladin. Este ceva frumos: 
a venit vorba despre Sfântul Grigorie, luminătorul care a fost încreştinătorul 
armenilor. Şi venind vorba despre asta, el mi-a spus că la ei există o legendă. 
Anume că un copil citea din scrierile Sfântului Grigorie, luminătorul şi nu 
înţelegea. Şi atunci, din carte - fiți atenţi, din carte - a ieşit Sfântul Grigorie şi i-a 
explicat, i-a dat lămuriri copilului aceluia. 


Ceea ce mă interesează pe mine şi ceea ce e frumos, extraordinar de frumos, e 
faptul că Sfântul Grigorie a ieşit - de unde? - din carte. Nu a venit de sus, nu a venit 
dintr-o parte, dintr-alta, ci a ieşit din carte. Să ştiţi că toți ieşim din cărți dacă am 
scris o carte. Fiecare ieşim din ceea ce am scris. leşim noi înşine. Aşa iese şi 
Sfântul Evanghelist Luca din Evanghelia sa. Bineînţeles, iese cumva în umbră 
pentru că el ni-L scoate la iveală pe Domnul Hristos, dar în ceea ce a scris el, 
împreună cu Domnul Hristos, în ceea ce a scris despre Domnul Hristos, iese şi 
Sfântul Evanghelist Luca. 


Când ne gândim la Sfântul Iosif din Arimateea, la cinstea pe care I-a făcut-o 
Domnului Hristos înmormântându-L., la cinstirea pe care I-a adus-o, iese de acolo 
şi Sfântul Iosif din Arimateea. Ni-l aduce în față Sfântul Evanghelist Luca şi toţi 
ceilalți Evanghelişti căci toți îl pomenesc. Din scrierile Sfântului loan Gură de Aur 
iese Sfântul loan Gură de Aur. 


Și am pomenit lucrul acesta pentru că, dacă e vorba să ne arătăm mulțumirea şi 
recunoştinţa, acum şi totdeauna şi în vecii vecilor, şi în veşnicie şi în vremea de 
acum, dacă e să ne arătăm recunoştinţa - şi nu putem să nu ne-o arătăm faţă de cei 
care ne-au primit şi ne-au cinstit şi ei, şi ne-au omenit, cum zice românul - dacă e 
vorba să facem lucrul acesta, iată, avem şi un sprijin în Sfânta Evanghelie de la 
Luca în legătură cu minunea vindecării celor zece leproşi. 


Ştiţi că numai Sfântul Evanghelist Luca cuprinde în Evanghelia sa o relatare despre 
vindecarea a zece leproşi pe care a făcut-o Domnul Hristos. Şi nu s-a oprit numai 
la istorisirea în sine ci a adăugat şi ce s-a întâmplat îndată după ce Domnul Hristos 
i-a vindecat de la depărtare pe cei zece leproşi. I-a trimis să se arate preoţilor, pe 
drum ei s-au vindecat şi Sfântul Evanghelist Luca ţine să informeze că dintre cei 
zece, unul s-a întors. S-a întors la Domnul Hristos, a căzut la picioarele Lui şi prea 

mărea pe Dumnezeu şi mulțumea pentru vindecare, în timp ce ceilalți nu s-au 
întors. Şi Domnul Hristos a zis: "Oare nu s-au vindecat zece? Unde sunt ceilalți 
nouă?" (Luca 17, 17). Deci Domnul Hristos aştepta şi pe cei nouă să-şi arate 
recunoştinţa. Noi vrem să fim ca cel unul care s-a întors. Vrem să fim ca acel unul, 
să ne întoarcem la Dumnezeu şi să ne întoarcem la oamenii care ne-au primit şi 
care ne-au omenit şi care au stat cu noi şi au fost bucuroşi de prezenţa noastră. 


lubiţi credincioşi, vă spuneam mai zilele trecute că tare mult îmi place mie o 
istorisire a Sfântului evanghelist loan despre spălarea picioarelor. Apoi să ştiţi că 
în această istorisire se cuprinde şi ceva ce priveşte recunoştinţa. 


Sfântul Vasile cel mare întrebat fund "Cum trebuie să-şi arate cineva recunoştinţa 
față de binefăcător?" zice că aşa, având sentimentul pe care l-a avut Sfântul apostol 
Petru când nu voia să-L lase pe Domnul să-i spele picioarele. Adică să zică cum a 
zis Sfântul apostol Petru: "Doamne, Tu să-mi speli mie picioarele?" (loan 13, 6), 
adică să mă învrednicesc eu de o astfel de binefacere? Să te socoteşti mai mic decât 
binefăcătorul, asta înseamnă. 


Şi mai e ceva. În Sfânta Evanghelie mai avem încă o istorisire despre felul cum a 
înţeles Domnul Hristos să primească binefacerile, cinstirea care 1 s-a adus. ŞI 
anume, se spune că o femeie, înainte de sfânta Sa pătimire, L-a cinstit pe Domnul 
Hristos turnând peste EI mir de nard de mult preţ. Unii dintre ucenicii care erau de 
faţă au socotit că nu face bine femeia cu ce face, că nu a făcut bine cu ce a făcut, că 
ar fi trebuit să se vândă mirul, să se dea banii săracilor, au găsit ei nişte motive ale 
lor. Şi atunci Domnul Hristos a rânduit ceva care a rămas în Sfânta Evanghelie. 
Prima dată a zis aşa: "Nu faceţi supărare femeii" (Matei 26, 10). Cam uităm noi 
lucrurile acestea. Să ştiţi că cuvintele sunt veşnice, chiar dacă au fost spuse într-o 
împrejurare oarecare, totuşi cuvintele rămân veşnice. Le-a spus ucenicilor "Nu 
faceţi supărare femeii" ca să auzim noi şi să ştim şi noi, să nu fim oameni care 
înmulțim supărarea, ci să fim oameni care înmulțim bucuria. "Nu faceţi supărare 
femeii". Şi apoi a adăugat: "Oriunde se sa propovădui Evanghelia aceasta, să se 
spună şi ce a făcut ea, spre pomenirea ei”. Oriunde se va propovădui Evanghelia. 
Ce înseamnă? Acolo unde se va spune despre Întruparea Mea, despre Întruparea 
Fiului lui Dumnezeu, acolo unde se va spune despre cuvintele Mele, despre 
propovăduirea Mea, despre Răstignirea Mea, despre moartea Mea pe Cruce, despre 
Învierea Mea, despre Înălţarea Mea, să se spună şi ce a făcut femeia aceasta, spre 
pomenirea ei. Ca să învăţăm şi noi să fim recunoscători, şi să fim mulţumitori, şi să 
fim îndatoritori şi îndatoraţi faţă de toţi aceia care fac ceva, care au făcut ceva în 
viaţa lor pentru noi, pentru viaţa noastră. 

Ne ducem cu ajutorul lui Dumnezeu, cu gânduri bune şi vrem să lăsăm gânduri 
bune. Sfârşesc cu ceva care îmi place mult şi cu ceva ce spun adeseori la noi, la 
mănăstire. Şi aume că în 1971 la mănăstirea noastră au fost doi creştini din 
Germania. Au stat câteva zile la noi şi venind vorba despre o instituţie bisericească 
de ajutorare a epilepticilor, o instituție numită Betel - casa lui Dumnezeu înseamnă 
pe evreieşte, cuvântul e evreiesc - venind vorba despre faptul că un părinte de la 
noi a lucrat cândva în instituţia aceea, vreo câteva luni, trei luni, la ajutorarea 
bolnavilor, ne-au spus că la intrare la Betel e scris: 


"Pace celor ce vin, 
bucurie celor ce rămân, 
binecuvântare celor ce pleacă" 


Nouă ne-a plăcut tare mult cuvântul acesta: "Pace celor ce vin, bucurie celor ce 
rămân, binecuvântare celor ce pleacă" şi atunci ei au scris în cartea de onoare a 
mănăstirii: "Pace celor ce vin, bucurie celor ce rămân, binecuvântare celor ce 
pleacă doresc doi creştini din Germania tuturor celor ce, în urma lor, vor vizita 
această mănăstire". 


Lăsăm şi noi urarea aceasta aici, pentru cei de aici şi pentru noi, care plecăm: pace, 
bucurie şi binecuvântare. Dumnezeu să ne ajute! 


27 iulie 1996 

Dad Sfântul Iosif din Arimateea - Un om plăcut lui Dumnezeu pd 

A Un alt om plăcut lui Dumnezeu este, desigur, losif din Arimateea, care aştepta şi el A 
| împărăția lui Dumnezeu şi care era ucenic al Domnului Hristos, ucenic în ascuns, 

Î_ cale i La : „Î_ 
Did adică un ucenic în înţelesul că Il avea în vedere pe Domnul Hristos. XA 
Ar Sfântul Iosif din Arimateea era un om care L-a cinstit pe Domnul Hristos când alții Ar 
A II necinsteau pe Domnul Hristos, când alții L-au condamnat la moarte, L-au biciuit, A 

Did L-au scuipat, L-au defăimat şi L-au răstignit pe Cruce. Când Domnul Hristos a A 
Îr murit pe Cruce, Sfântul Iosif din Arimateea şi-a arătat cinstirea față de Domnul 2 
A Hristos cerându-i lui Pilat să-l lase să înmormânteze cu cinste trupul Domnului j 

Ai Hristos. Aşa a făcut! Şi a fost bine că L-a înmormântat cu cinste! Şi nu numai că L- ini 
x a înmormântat cu cinste, dar - spune în Sfânta Evanghelie de la Matei - chiar I-a d 
A A 
ad ad 

oferit mormânt Mântuitorului. Mântuitorul a primit mormântul în care a fost 
înmormântat, de la Iosif din Arimateea. 


Biserica noastră îl cinsteşte pe Sfântul Iosif din Arimateea nu numai în 31 iulie, 
când e ziua lui de pomenire, şi nu numai în Duminica a treia după Paşti, când se 
pomeneşte împreună cu femeile mironosiţe, ci îl pomeneşte şi la fiecare Sfântă 
Liturghie, când preotul, punând pe Sfânta Masă, Cinstitele Daruri, spune cuvintele: 
„Iosif cel cu bun chip, de pe Lemn luând prea curat rrupul Tău, cu giulgiu curat 
înfaşurându-l şi cu miresme în mormânt nou ingropându-l, l-a pus”. Cuvintele 
acestea ne aduc aminte de Sfântul losif din Arimateea, cel cinstitor al 
Mântuitorului. 


Gândiţi-vă când l-a cinstit: când alții L-au necinstit, când alţii L-au răstignit, când 
alții L-au omorât; în acele momente, Sfântul Iosif din Arimateea L-a cinstit pe 
Domnul Hristos şi L-a înmormântat cu cinste şi I-a dat şi mormânt. Noi nu putem 
să avem atâta admiraţie câtă ar trebui să avem! Ne simţim cu puterile împuţinate 
când ne gândim la Sfântul losif din Arimateea, când e vorba să-i aducem cinstire 
Sfântului losif din Arimateea. 


Stimaţi ascultători, noi trebuie să ne împodobim mintea cu gânduri din acestea, cu 
oameni din aceştia, ca să ne luminăm mintea şi să ne schimbăm spre bine, ca să 
putem şi noi să-i cuprindem în sufletul nostru pe aceşti oameni plăcuţi lui Dumne- 
zeu, cu calităţile lor, şi să ne formăm şi noi după alcătuirea lor, după virtuțile lor. 


In legătură cu Sfântul losif din Arimateea mai avem de pomenit şi nişte femei 
gânditoare de Dumnezeu. Iarăşi e ceva ce ne dă lumină în suflet: „femei gânditoare 
de Dumnezeu”. 


Este vorba de femeile mironosiţe, despre care Sfânta noastră Biserică spune că sunt 
„femei gânditoare de Dumnezeu”, într-o alcătuire din canonul Sfintelor Paşti, 
spunem cuvintele acestea: „Femeile cele gânditoare de Dumnezeu, cu miruri în 
urma Ta au alergat şi pe Tine cu lacrimi căutându-Te, ca pe un mort, bucurându-se, 
s-au închinat Ţie, Dumnezeului celui viu, şi Paştile cele mântuitoare, ucenicilor 
Tăi, Hristoase, bine le-au vestit”. 


Femeile gânditoare de Dumnezeu aveau şi ele cinstire față de Mântuitorul Hristos. 
Doar ele văzuseră că losif din Arimateea şi cu Nicodim L-au înmormântat pe 
Domnul Hristos cu miresme, dar au vrut să ducă miresme şi din partea lor; şi au 
dus miresme până la mormântul Domnului Hristos, dar n-au putut să le între- 
buinţeze, fiindcă Domnul Hristos înviase. 

Pentru intenţia lor de a-şi arăta cinstirea faţă de Domnul Hristos, femeile acestea 
sunt cinstite de Sfânta noastră Biserică şi sunt socotite femei gânditoare de 
Dumnezeu. Mare lucru să fie cineva gânditor de Dumnezeu, cugetător de Dumne- 
zeu! Să-L aibă în vedere pe Dumnezeu în gândurile lui. 


Când eram eu copil, la noi în familie era vorba aceasta: „Mi-a adus Dumnezeu un 

gând! Mi-a dat Dumnezeu un gând! 


Apoi, femeile mironosiţe erau gânditoare de Dumnezeu pentru că-L aveau pe 
Domnul Hristos în gând; ţineau la EI, îl aveau în inima lor, îl cuprindeau cu iubirea 
lor, cu cinstirea lor. Despre femeile gânditoare de Dumnezeu, despre femeile 
mironosiţe, în Sfânta Evanghelie de la Luca se spune că „au cumpărat miresme”, 
iar în Sfânta Evanghelie de la Marcu se spune că „au pregătit miresme”. De fapt, 
au şi pregătit şi au şi cumpărat. 


Preţul mirului pe care au vrut femeile să-l ducă la mormântul Domnului Hristos şi 
să-L ungă cu el pe Domnul Hristos este inima femeilor mironosiţe. Ele şi-au pus 
inima în miresmele acelea, în ce au cumpărat şi în ce au pregătit. Aşa că miresmele 
lor nu pot fi preţuite în bani, în dinari, ci preţul mirului pe care l-au pregătit este 
chiar inima lor. 


Stimaţi ascultători, vreau să aduc aminte, în legătură cu aceasta, o Epistolă a 
Sfântului apostol Pavel, mai puţin cunoscută sau mai puţin băgată în seamă, şi 
anume Epistola către Filimon. în această epistolă, Sfântul apostol Pavel îl 
recomandă pe un sclav fugar, pe nume Onisim, stăpânului său, Filimon, din casa 
căruia fugise. Sfântul apostol Pavel îl trimite pe Onisim înapoi la stăpânul său (de 
data aceasta fiind convertit Onisim) şi-i dă o scrisoare de recomandare, în care îi 

zice aşa lui Filimon: „Ți-l trimit pe el, - fiți atenţi! - chiar inima mea. Primeşte-l pe 
el cum m-ai primi pe mine!” Aşa ceva puteau să zică femeile mironosiţe: 
„Doamne, am pregătit mir! Aici e inima noastră! Punem inima noastră în mirul 
acesta! De fapt, nu mirul reprezintă ceea ce avem noi în suflet, ci inima noastră se 
prelungeşte în mirul pe care Ţi-l aducem Ţie”. 


Nu ştiu dacă poate fi ceva mai frumos şi mai dătător de lumină, de odihnă, decât 
cuvântul acesta al Sfântului Pavel către Filimon: i-l trimit pe el: inima mea ţi-o 
trimit. Nu-ţi trimit un om, îmi trimit inima în el; sunt legat de el, el e inima mea, e 
prelungirea inimii mele; primeşte-l pe el cum m-ai primi pe mine. 


Stimaţi ascultători, poate că mai sunt şi alții - şi sunt şi alţii - plăcuţi lui Dumnezeu, 
însă eu mă opresc aici. 


Am pomenit de Sfântul losif din Arimateea, care mie aşa mi-e de drag! Sfântul 
Iosif din Arimateea, cel cinstitor al Mântuitorului într-o vreme când mulţi nu-L 
cinsteau; Sfântul Iosif, cel care L-a înmormântat cu cinste. Am pomenit apoi de 
femeile gânditoare de Dumnezeu, de femeile mironosiţe, care şi ele şi-au arătat 
cinstirea faţă de Domnul Hristos. Aşa au făcut şi femeile gânditoare de Dumnezeu, 
femeile mironosiţe. 


Dumnezeu să ne ajute! Vă mulțumesc! 


(Din ospăţul credinţei, Editura Mitropolia Olteniei, Arhimandritul Teofil 
Părăian) 

Părintele Constantin Galeriu - Duminica mironosiţelor 





În numele Tatălui şi al Fiului şi al Sfântului Duh. Amin. 


Binecuvântaţi creştini în Sfânta Biserică a Domnului nostru lisus Hristos! 


Preaiubiţi martori ai învierii lui Hristos, aceste dumnezeieşti Evanghelii, deci 
duminicile până la Înălţare, toate vestesc învierea şi faptele pe care numai Hristos, 
Fiul lui Dumnezeu şi Fiul Omului, Cel răstignit şi înviat, le putea săvârşi; mărturii 
ale dumnezeirii şi ale umanităţii Lui, mărturii ale învierii Lui. 


Să ne împărtășim din (NIRO 


“În vremea aceea, venind Iosif cel din Arimateea, sfetnic ales, care aştepta şi el 
împărăţia lui Dumnezeu, şi, îndrăznind, a intrat la Pilat şi a cerut trupul lui 
lisus. Iar Pilat s-a mirat că a şi murit şi, chemând pe sutaş, l-a întrebat dacă a 
murit de mult. Și aflând de la sutaş, a dăruit lui Iosif trupul. Și Iosif, 
cumpărând giulgiu şi coborându-L de pe cruce, L-a înfăşurat în giulgiu şi L-a 
pus într-un mormânt care era săpat în Stâncă, şi a prăvălit o piatră la uşa 
mormântului. lar Maria Magdalena şi Maria, mama lui losi, priveau unde L-au 
pus. 


Și după ce a trecut ziua sâmbetei, Maria Magdalena, Maria, mama lui lacov, şi 
Salomea au cumpărat miresme, ca Să vină Să-L ungă. Și dis de dimineaţă, în 

prima zi a Săptămânii (Duminică), pe când răsărea soarele, au venit la 
mormânt. Și ziceau între ele: Cine ne va deschide nouă piatra de la uşa 
mormântului? Dar, ridicându-şi ochii, au văzut că piatra fusese răsturnată; căci 
era foarte mare. Și, intrând în mormânt, au văzut un tânăr şezând în partea 
dreaptă, îmbrăcat în veşmânt alb, şi s-au spăimântat. lar el le-a zis: Nu vă 
înspăimântați! Căutaţi pe lisus Nazarineanul, Cel răstignit? A înviat! Nu este 
aici. Iată locul unde l-au pus. Dar mergeţi şi spuneţi ucenicilor Lui şi lui Petru 
că va merge în Galileea, mai înainte de voi; acolo ÎI veți vedea, după cum v-a 
Spus. Şi ieşind, au fugit de la mormânt, că erau cuprinse de frică şi de uimire, şi 
nimănui nimic n-au Spus, căci se temeau ”(Marcu 15, 43-47; 16, 1-8). 


Aceasta este Evanghelia rânduită pentru astăzi. Începe cu înmormântarea 
Domnului şi continuă cu învierea, precizând momentul când Pilat îl întreabă pe 
Iosif dacă a murit cu adevărat şi pentru convingere îşi cheamă şi sutaşul, care îi 
confirmă cele spuse de losif. Evanghelia precizează cu stăruinţă acest act 
dumnezeiesc: că a murit cu adevărat şi a înviat. 


Iosif era şi el ucenic de taină al Mântuitorului, şi spune Evanghelia că aştepta şi el 
împărăția lui Dumnezeu. ŞI a fost învrednicit ca să primească el această dezlegare, 
unică, căci dar unic a fost pentru acest ucenic, ca el să coboare de pe cruce trupul 
Mântuitorului, să pregătească veşmântul, giulgiul de in, împreună cu miresmele, 
cum era rânduiala în vremea veche (pe care o mai păstrăm şi în zilele noastre, când 
miruim pe cei de care ne despărțim trupeşte). 


A înfăşurat în giulgiu trupul Domnului şi cu mahrama capul Lui, şi L-a dus la 
mormântul pe care îl pregătise; mormânt nou, săpat în stâncă. Este o taină a lui 
Dumnezeu. Cei care au fost la Sfintele Locuri ştiu şi contemplă acel loc al 
mormântului unde este şi o capelă în ziua de astăzi, cu două încăperi: prima numită 
şi capela îngerului, acolo unde îngerul sta şi a vestit învierea, iar mai înlăuntru 
încăperea propriu-zisă a locului mormântului. Fiecare cu câte doi metri pe lungime 
şi lăţime. 


ŞI aici un singur gând: De ce omul şi numai omul pregăteşte mormânt, unde să 
fie aşezat trupul lui? Din cercetările mai vechi şi mai noi ale istoricilor se constată 
acest fapt de la începuturile omenirii. Pentru că dintru început omul a fost menit 
vieţii, nu morţii. Nu există altă explicaţie, pe care ar încerca sărmanii 
necredincioşi să o dea. Și de unde vine acest adânc fior de lumină, de credinţă în 
înviere, pentru care noi rostim că a adormit robul lui Dumnezeu în nădejdea 
învierii şi a vieţii de veci? Şi a vieţii, nu numai a sufletului, ci şi a trupului, pentru 
că mormântul e pentru trup. Dar este şi pentru suflet mormânt. 

Cea mai gravă şi cea mai de luat în seamă. În întreaga umanitate, în toate religiile 
lumii s-a pregătit actul de înmormântare; şi acest act deosebeşte pe om de celelalte 
vieţuitoare. 


Aşa îl pregătise dreptul Iosif, acest suflet curat şi credincios. Şi a avut această 
mare mângâiere de la Dumnezeu, ca el să ofere lui Hristos mormântul lui nou, în 
care nu fusese nimeni pus. 


De asemenea amintim ca informare că trupurile celor adormiţi în vechime erau 
colorate în ocru, roşu, culoarea sângelui, dar un sânge înviat, şi orientate spre 
răsărit, spre Soarele dreptăţii, spre lumină. Toate împreună dezvăluie crezul şi 
dorul şi menirea către viaţă a omului. Şi a aşezat trupul Mântuitorului acolo, în 
mormânt, cum adânc teologhiseşte, cugetă dumnezeieşte Biserica: “ 





Și în iad a coborât Dumnezeu, Hristos. Ştiţi, unele icoane care înfăţişează pe 
Mântuitorul cu mâinile întinse în jos şi trăgând din iad pe Adam şi Eva cu tot 
neamul la înviere. De aceea în zilele acestea până la Înălţare înroşim ouă şi 
fiecăruia dintre cei adormiţi le rostim, cu oul — purtător al vieţii: “Hristos a înviat”. 


Aşa ne spune o istorie veche, că mergând un om al lui Dumnezeu, un preot, într- 
un loc unde erau oseminte multe, multe (am văzut asemenea oseminte la 
Betleem, ale pruncilor ucişi de Irod, sau la mânăstirea Sfântul Sava, unde 
năvălind păgânii au ucis la un moment dat ca la 4000 de suflete). Într-un 
asemenea osuar pătrunzând el în ziua Învierii, preotul duhovnicesc a rostit: 
“Hristos a înviat!” Şi s-a auzit cu ecouri străfunde şi din depărtări, din partea 
tuturor osemintelor (asemenea celor contemplate de lezechiel), răspunsul: 
“Adevărat a înviat!” 


Și era atunci vineri, în ajunul Paştelui iudeilor. Şi au plecat de la mormânt după ce 
au aşezat la uşa mormântului o piatră foarte mare. Şi losif şi Nicodim şi Maica 
Domnului şi loan şi Maria Magdalena, Maria lui lacov şi Salomeea şi celelalte. Şi 
sâmbătă s-au odihnit după Lege. E scris în Noul Testament acest fapt al păzirii 
Legii, ultimul înainte de Înviere, pentru că după aceea nicăieri în Noul Testament 
nu ne mai vorbeşte de păzirea sâmbetei. Imediat după aceea alta este sărbătoarea, 

sărbătoarea Bisericii, şi sărbătoarea întregii făpturi, precum şi sărbătoarea eternă a 
Dumnezeirii: Paştele — Invierea lui Hristos-Dumnezeu. Şi s-au odihnit. 


(Extras din: predica Părintelui Constantin Galeriu la Duminica mironosiţelor) 

Părintele Visarion lugulescu - Duminica Sfintelor Femei mironosiţe 





Acum Să amintim pe cei ce au fost în acele momente grele lângă lisus. 


+ 5553 — a fost unul din cei 70 de ucenici ai Domnului. După 


ce a fost îngropat Domnul Hristos, evreii l-au luat pe acest Iosif şi l-au 
aruncat într-o groapă, într-un fel de închisoare din care a fost scos cu 
puterea lui Dumnezeu şi dus în Arimateea la casa lui. Aceasta s-a întâmplat 
după ce Domnul lisus a înviat şi I s-a arătat scoțându-l de la închisoare. 

— era unul din fruntaşii evreilor care, după ce a îngropat trupul 
Domnului, a fost dat afară din Sinagogă şi nu a mai fost primit. EI însă a 
povestit cu de-amănuntul şi a propovăduit Patimile şi Învierea Domnului 
Hristos pretutindeni unde a fost. 


Femeile mironosiţe cele mai cunoscute au fost următoarele: 


A 0 — din care Domnul scosese 7 draci. Aceasta a fost cea 
mai înflăcărată în credinţă, atât în timpul acela, cât şi după aceea, mergând 
după Învierea Domnului până la Roma, la Cezarul Tiberius, căruia i-a 
relatat despre toată judecata nedreaptă pe care o făcuse lui lisus, Pilat 
împreună cu arhiereii Anna şi Caiafa şi cum L-au răstignit. Tot ea, cu 
puterea Domnului Hristos, a vindecat pe împăratul Tiberius la un ochi, iar 

acesta, drept mulțumire, a trimis ostaşi să aducă legaţi la Roma pe toţi cei 

vinovaţi, care şi-au luat pedeapsa meritată. După aceea propovăduind cu 
înflăcărare şi răspândind credinţa peste tot pe unde mergea, Maria 

Magdalena a murit în Efes, fiind îngropată de Sfântul Evanghelist loan. 

4 3 a doua mironosiţă. Aceasta era fata Sfântului Iosif, logodnicul 
Maicii Domnului care era căsătorită cu Zevedei, tatăl lui loan Evanghelistul 
şi al lui lacob. 

+ loana| — a treia mironosiță. Aceasta era femeia lui Husa care a fost econom 
în palatul lui Irod împăratul. 
— a patra şi a cincia mironosiță. Acestea sunt surorile lui 






iLcoia)e, 


+ — este a şasea mironosiţă şi 
+ — a şaptea mironosiţă. Aceasta era singura soră a marelui învăţat 


Gamalieil, tânără, înțeleaptă şi frumoasă, care a cunoscut pe Domnul 
Hristos în apropierea Patimilor Sale. 


Toate aceste femei au fost martore la suferinţele lui lisus, la îngroparea Lui şi 
apoi la Învierea Lui din mormânt. Aceste femei au lucrat cu mare râvnă pentru 
Domnul de la începutul propovăduirii Lui. Ele mergeau cu o zi două înainte la 
locul unde trebuia să vină Domnul şi pregăteau cele ce trebuiau pentru masă, 
gătind şi servind pe Domnul şi ucenicii Săi. Tot timpul activităţii Domnului, au 
lucrat sfintele femei, ele dovedind şi un curaj deosebit în timpul Sfintelor Patimi. 
De aceea, Sfinţii Părinţi le-au aşezat în rândul apostolilor, întocmai cu apostolii. 


Sfinții evanghelişti vorbesc de cele mai cunoscute, dar ele au fost mai multe. 
Aşadar, pe bună dreptate duminica de astăzi s-ar mai putea numi şi duminica 
femeii creştine, duminica diaconiţelor, a purtătoarelor de mir, de sfintele învățături 
ale Domnului Hristos. 





Ele au învăţat mai cu seamă de la Sfânta Fecioară Maria, cu care 
au rămas în continuare după Învierea Domnului şi pe care o ajutau să face 
veşminte pentru preoţi, omofoare pentru arhierei, acoperăminte pentru Sfintele 
vase de cult şi altele. 


(Extras din predica Părintelui Visarion lugulescu - Duminica Sfintelor Femei 
Mironosiţe) 

Fratele Moise Velescu (Arad) — Despre Iosif din Arimateea 





În Numele Tatălui şi al Fiului şi al Sfântului Duh. Amin. 


„Când s-a înserat, fiindcă era ziua Pregătiri, adică ziua dinaintea Sabatului, a venit 
Iosif din Arimateea, un sfetnic cu vază al soborului, care şi el aştepta Împărăţia lui 
Dumnezeu. EI a îndrăznit să se ducă la Pilat, ca să ceară trupul lui lisus. Pilat s-a 
mirat că murise aşa de curând; a chemat un sutaş şi l-a întrebat dacă a murit de 
mult. După ce s-a încredinţat de la sutaş că a murit, a dăruit lui losif trupul. Şi losif 
a cumpărat o pânză subţire de in, a dat jos pe lisus de pe cruce, L-a înfăşurat în 
pânza de in şi l-a pus într-un mormânt săpat în stâncă. Apoi a prăvălit o piatră la 
uşa mormântului.” (Mc 15, 42-46) 


Din cele arătate nouă aici în Sfântul Cuvânt al lui Dumnezeu, se desprind o 
mulțime de învățături care pot folosi şi totdeauna ele au folosit pe drumul vieţii 
celor care socoteau că în altă parte nu pot să găsească lumina necesară, nici ceva 
care poate să le ajute mai bine. De aceea noi din toată inima mulţumim lui 

Dumnezeu când ne putem aduna, când ne putem întâlni şi când, cu ajutorul 
Domnului, ne putem sfătui din Cuvântul Său, spre a putea trage şi învăţăturile care 
ne sunt necesare. Atât de necesare, încât nu există pe lumea asta termen de 
comparaţie. 


„Când s-a înserat, fiindcă era ziua Pregătirii, adică ziua dinaintea Sabatului, a venit 
Iosif din Arimateea, un sfetnic cu vază al soborului, care şi el aştepta Împărăţia lui 
Dumnezeu.” 


De atâtea ori suntem gata să spunem ceva despre cineva, să ne pronunțăm referitor 
la cineva... Dar e bine să cunoaştem ce este în inimile oamenilor. 


Uitaţi, aici, în mijlocul unui sobor de talia aceea, unde mai-mari erau Ana şi 
Caiafa, se găsea şi un sfetnic cu vază care, după cum spune Cuvântul Sfânt al lui 
Dumnezeu, aştepta Împărăţia lui Dumnezeu... Omul acesta a îndrăznit să meargă 
la Pilat, să ceară trupul Domnului lisus. 


Puțin mai înainte, dacă răsfoim pagina Cărții Sfinte, avem să găsim foarte puţini 
lângă Cruce... Ceilalţi s-au dus de-acolo. Cine ştie în ce situaţii şi la ce meditau ei 
acolo unde stăteau îngroziți în urma celor văzute. Că într-adevăr, din ce s-a 
întâmplat, numai povesteşte cineva câte ceva... Acolo unde în bătaie, în sânge şi 
moarte, un fior străbătea... A trecut prin starea aceasta şi losif din Arimateea, care 
„aştepta Împărăţia lui Dumnezeu”; şi Sfântul Matei spune că era şi el un ucenic al 
lui lisus. Omul ăsta, în inima lui, în sinea lui, cine ştie ce gândea şi el! Că probabil 
o fi fost şi el cu mulțimea, asistând la răstignire; văzuse ce s-a întâmplat acolo... 
Nu-i uşor să vezi O asemenea scenă. 


Dar ne putem gândi la Maica Domnului, în ce situaţie a fost pusă. Ce a trebuit să 
vadă ochii ei. Celelalte femei, surorile noastre de atunci, care întotdeauna sunt mai 
slăbuţe decât bărbaţii, în ce situaţie or fi fost puse şi ele. Probabil — zicând şi de 
omul acesta, de Iosif — el poate că nu era în uniforma cu care se ducea la serviciu, 
dar oricum el L-a privit şi L-a văzut... 


Dar Domnul era mort acum. Cel despre care auzise atâtea lucruri... Cel care 
înviase atâția morţi şi despre care s-a vorbit sigur în Sinedriu. Nici ele, organele 
înalte, nu ştiu totdeauna ce se petrece sau ce se poate ascunde de ochii lor. Unde au 
fost aprozii? Unde au fost cei trimişi de ei ca să le aducă informaţiile de care aveau 
nevoie? Aceştia voiau să vadă mai ales cum se desfăşoară lucrurile şi urmăreau cu 
atenţie deznodământul. 

În ultima săptămână ştim cum S-a purtat Domnul cu ei, cu fariseii! Într-adevăr, a 
culminat cu cele opt „vaiuri”, învinovăţindu-i pentru toate acțiunile lor întreprinse 
în mijlocul poporului aceluia tocmai atunci când El era între ei. Şi chiar pe 
Ierusalim îl socoteşte vinovat pentru că a avut o vreme când a fost cercetat, dar pe 
care el nu şi-a cunoscut-o — fapt pentru care ştiţi ce s-a întâmplat cu Ierusalimul. 


Dar iată că în mijlocul unor oameni, zic, de talia asta, era cineva care îşi dădea 
totuşi seama... Şi în situaţia asta, când Domnul era pe Cruce, se duce la Pilat şi îi 
cere trupul lui lisus. 


Eu m-am gândit: ducându-se în faţa lui Pilat... poate că faptul aceasta nu era chiar 
atâta de grav, deşi era posibil să aibă repercusiuni asupra funcţiei şi poziției lui 
când se va fi auzit că nu s-a dus în faţa lui Ana şi a lui Caiafa... Când vor fi auzit şi 
restul oamenilor, restul marilor preoți din sânul Sinedriului, desigur, s-ar fi putut 
găsi cineva în funcţie să se ridice împotriva lui Iosif. Şi loc între ei Iosif n-ar mai fi 
avut... 


În sfârşit, el aşa cum arată Cuvântul lui Dumnezeu, se duce, are îndrăzneala şi se 
duce şi cere Trupul Domnului. Pilat îl cheamă — cum i-am zice noi astăzi — pe 
comandantul plutonului de execuţie, să vadă dacă victima este într-adevăr moartă. 
ÎI cheamă pe sutaş şi se încredinţează de la el, de la omul care lângă Cruce a 
exclamat cuvintele acelea minunate: „Cu adevărat, Acesta a fost Fiul lui 
Dumnezeu!”. 


Acestea s-au petrecut în casa lui Pilat. Vă închipuiţi o cameră unde cel ce purta 
vulturul roman era în faţa lui. În poziţie de drepţi stătea căpitanul, cel care 
comandase execuţia. Acest sutaş venise, iar losif din Arimateea, omul din Sinedriu, 
stătea acolo nu ca şi noi aici, unde stăm acum. Şi discutau nu cum discutăm noi 
acum... Cine ştie ce bănuiau, mai ales că şi soția lui Pilat trimisese să-i spună 
acestuia, când el stătea pe scaun şi-L judeca pe Domnul, să nu aibă nimic a face cu 
acest Neprihănit. Fiindcă ea văzuse cele ce se petrecuseră în casa lui lair. Se spune 
că era prietenie între familia lui Pilat şi a lui Iair, care şi el era un om cu vază în 
cetatea aceea şi în timpul acela. Şi el L-a văzut. Deci şi în casa lor se vorbea de 
Domnul lisus... (Nu numai în adunarea noastră se vorbeşte despre EI... Peste tot, 
aproape două mii de ani s-au discutat aceste lucruri. Acolo şi ei au discutat de 
asemenea şi nu ştiau ce să creadă despre toate acestea.) 


Dar în împrejurarea aceasta, losif din Arimateea, un sfetnic de vază al soborului, 
are curajul să se ducă la Pilat şi să ceară trupul Domnului lisus când era mort pe 
Cruce. Ai zice: „Bine...”, şi ai crede cumva că a avut îndrăzneala să meargă după 

ce a auzit că a înviat, dar nu acuma mort... Răstignit, mort pe Cruce!... Să 
meargă să ia un mort de pe Cruce!... Ce act de vitejie, ai zice... 


Și totuşi era cel mai mare act de vitejie. Şi, după câte ni se arată aici, Pilat 1-a dat 
trupul Domnului. I-a dat pe Domnul să fie al lui. Că aşa scrie în Evanghelie, că 
după ce au insistat iudeii, li L-au dat ca să-L răstignească, spun sfinţii evanghelişti. 
Şi tot aşa 1-L dă lui losif acum, ca să-l îngroape. 


Nepăsător nu a fost Pilat în toată acţiunea asta, nici când a trebuit să accepte să Il 
dea să fie răstignit, nici acum când 1 se cerea să fie luat de pe Cruce. 


Și s-a dus Iosif din Arimateea acolo, a cumpărat pânză de in şi L-a luat, spune 
Sfânta Carte, aşa cum am citit mai înainte. M-am gândit cutremurat: ce scuze o fi 
trebuit să folosească şi cum o fi trebuit să se poarte el ca să Îl ia pe Domnul de pe 
Cruce. Grija pe care o fi trebuit să o aibă ca să Îl ia pe Domnul de pe Cruce, cum să 
umble cu Fiul lui Dumnezeu, pentru că era acolo şi Maica Domnului, şi sfintele 
femei; şi Sfântul Evanghelist loan era de faţă... 


În fine, Îl iau de pe Cruce, ÎI învelesc şi Îl pun în mormânt nou. În mormânt nou L- 
au pus. Eu m-am gândit mai departe şi am rămas atât de mişcat după ce am citit în 
locul acesta din Biblie, că nu mă rabd să nu vă împărtăşesc ce sentiment profund şi 
ce influenţă a avut asupra mea Sfântul Cuvânt al lui Dumnezeu... Ce am simţit? 
Mi-am zis: a urmat apoi învierea. S-a arătat, aşa cum ştim. Spune Cuvântul lui 
Dumnezeu despre toate arătările acestea. (Iar fratele Traian arată în meditaţiile sale 
întâlnirea dintre Mântuitorul şi Sfânta Fecioară, Maica Lui. Într-adevăr, poate n-ai 
găsi cuvânt [să descrii] sau poate ai profana [încercând să descrii oricum] clipa 
aceea unică a întâlnirii dintre o Mamă şi un Fiu. Acestea sunt întotdeauna curate: 
iubirea dintre o mamă şi un fiu.) Ce o fi fost în clipa aceea când Mântuitorul S-a 
arătat Sfintei Fecioare nu scrie nicăieri nimic... Dar [ştim cum] L-au văzut 
Ucenicii!... 


Dar oare Însuşi Mântuitorul nu Se va fi arătat şi lui Iosif din Arimateea? Scrie 
Sfântul Apostol Pavel că Mântuitorul, după învierea Sa, S-a arătat deseori multora, 
timp de 40 de zile. Mai scrie în altă parte că o dată s-a arătat la peste cinci sute de 
frați deodată, dintre care, spune Sfântul Apostol Pavel că cei mai mulţi sunt vii... 


Aici m-am gândit singur, în adunarea aceasta deosebită: ca cerul de pământ, aşa au 
fost, sunt şi vor fi, cât veacurile, adunările Sinedriului faţă de adunările unde vine 
Hristos. El este prezent între fraţi. Şi ÎL va fi văzut Iosif din Arimateea, zic, poate în 
prima adunare de felul acesta... când în mijlocul lor a apărut Mântuitorul. Sigur, 

unii dintre ei s-au întâlnit — şi va fi încercat şi losif să vină acolo unde Domnul le-a 
spus. Ucenicii îi vor fi făcut loc, ca şi Iosif să fie între ei când aveau să-L vadă pe 
Domnul lisus. 


Și m-am gândit că Domnul s-o fi dus la Iosif şi va fi pus Mâna Lui după capul său 
şi după aceea [Il va fi sărutat pe losif în faţa lor. 


EI a avut un curaj pe care puţini mai reuşesc să îl mai aibă. Sunt vremuri în care 
Domnul este în situaţii grele... Aduceţi-vă aminte cât de cu greu cercetezi casa 
unui frate în asemenea situaţii. Chiar a celui mai bun prieten. Când el e într-o 
situaţie în care împrejurările îl fac ca el să fie bănuit că e vinovat. Tu n-ai vrea să 
ştie cineva că şi tu eşti dintre ai lui... losif din Arimateca, el a dovedit-o. Să fu 
lângă Hristos când EI este pe Cruce! Să fii lângă fraţii tăi când ei sunt pe Cruce! Să 
fii lângă Lucrarea lui Dumnezeu când ea este pe Cruce! 


M-am gândit la Sfântul loan Gură de Aur, iubiții mei. De atâtea ori îi aud pe atâţia 
oameni vorbind aşa impunător şi de sus, lăudându-se cu Sfântul loan Gură de 
Aur... E adevărat, în faţa altarelor noastre stă Sfântul loan Gură de Aur; dar oare 
ne-am gândit, dacă ei s-ar strămuta în cei 3| de ani când Sfântul loan Gură de Aur 
a trebuit să fie dat afară din slujba pe care a avut-o, să fie caterisit, depus? Depus 
nu înseamnă caterisit. La caterisire se poate reveni, dar atunci când eşti depus nu 
mai este măsură să poate cineva să intervină, să mai revoce sentința adusă. Şi 
Sfântul loan Gură de Aur a avut asemenea perioade în viaţa lui, dar câţi se vor fi 
găsit atunci să vorbească despre el. 


De aceea creşte inima în mine de bucurie ori de câte ori aud fraţii vorbind despre 
Părintele Iosif care s-a aflat în aceeaşi situaţie. 


Poate că ne complicăm în prea multe lucruri, dar Dumnezeu cunoaşte şi ştie 
nevinovăția acestui om şi a acestei Lucrări, al cărei rost atât de puţini oameni îl 
înţeleg în mijlocul Bisericii noastre şi al neamului nostru. 


Rostul Părintelui losif şi rostul Lucrării lui Dumnezeu! Mă refer la rostul acelora 
care îndrăznesc în asemenea situaţii, când e Domnul răstignit pe Cruce, să aibă 
curajul. Nu-i o îndrăzneală zadarnică. Noi vom vedea. Aceasta a fost o răsplată 
mică... dacă a fost aşa cum mi-am închipuit eu, că Domnul lisus S-o fi dus şi-l va 
fi cuprins cu mâinile pe după cap pe Iosif tot aşa cum ÎL va fi luat el pe Domnul de 
pe Cruce. 

Dar va veni o altă zi! Şi ochii noştri vor vedea şi Domnul ne va arăta — acelora ce, 
prin harul lui Dumnezeu, ne ducem mântuirea până la capăt — slava Lui. Şi vom 
ajunge slăvita şi binecuvântata zi când vom fi Dincolo. Şi în faţa tuturor celor cu 
ramuri de finic în mâini, Domnul lisus va face lucrul acesta. 


Cu Mâna cea străpunsă, din care a curs Sângele care a şters păcatele tuturor celor 
răscumpăraţi din toate veacurile, ne va arăta Domnul mâna lui losif, spunând: 
„Mâna asta a scos piroanele din Mâna care a vărsat sânge, ca să mântuiască 
păcatele lumii, în vremea când toţi au fugit de lângă Mine.” 


Facă Domnul ca, prin mila şi îndurarea Lui, să nu mai fie nimic în stare să ne 
despartă pe noi de dragostea Lui. Cât de minunat spune Sfântul Apostol Pavel! 
Povesteam pe drum, venind încoace, despre felul în care Părintele Iosif căuta să 
inspire în frații din Lucrarea Oastei Domnului curajul. Să nu cedeze în faţa 
primejdiei, pentru că, în ultimă instanţă, noi nu avem de luptat împotriva cărnii, 
împotriva lucrurilor din lumea asta. Domnul Însuşi a spus că: „Împărăţia Mea nu-i 
din lumea aceasta”. Şi ceea ce facem noi în lupta declarată de Oastea Domnului e 
ceea ce a spus Cuvântul lui Dumnezeu: că Domnul lisus a venit să nimicească 
lucrările diavolului. Şi Oastea Domnului s-a angajat să lucreze — spunea Părintele 
Iosif într-un articol odată — tocmai contra satanei. 


„Luptăm cu îndârjire pentru drepturile lui Dumnezeu în lume”... Asta face Oastea 
Domnului!... Luptă cu îndârjire pentru drepturile lui Dumnezeu în lume. 
Întotdeauna! Să nu bănuiască cineva că numai acuma trebuie asta. Când Părintele 
Iosif a spus lucrurile acestea, nu era atunci o situație pe care să nu o poţi compara 
cu stările pe care le trăim noi astăzi. Totdeauna a fost necesar serviciul oamenilor, 
să apere drepturile lui Dumnezeu în lume. Şi de aceea Dumnezeu a ridicat în 
mijlocul poporului nostru Oastea Domnului: să lupte pentru drepturile Lui, nu 
pentru drepturile lor. Că a lor problemă a rezolvat-o El. Şi ei nu-şi caută drepturile 
lor, ci vor să ajute Lucrarea lui Dumnezeu, în folosul celorlalţi, care nu au ajuns 
încă să-L cunoască pe Dumnezeu. 


În sensul acesta arăta Părintele Iosif într-una din revistele publicate — prin care a 
căutat să ne formeze după voia lui Dumnezeu — despre Mucius Scevola, sub titlul 
„A fost şi va mai fi”, unde scria că în timpul romanilor s-a ridicat un popor 
împotriva acestora, cu scopul de a cuceri Roma. Şi, câţiva dintre ostaşii Romei, o 
ceată, au spus că ei cu hotărâre se duc şi vor să-l ucidă pe regele care se ridicase la 
hotar împotriva lor ca să cucerească o parte din imperiu. Împrejurările arată că au 
fost prinşi şi mai ales unul dintre ei, Mucius Scevola, care se angajase cu jurământ 
la astfel de acţiune. A fost prins, legat şi dus în faţa împăratului duşman. 1 se spuse 

că, în numele legii, va trebui să fie ars. Lângă rege era un altar unde se aduceau 
jertfe idolului lor. 


Scevola a întins mâna deasupra focului şi mâna a început să ardă şi a ars mâna 
deasupra focului şi el stătea zâmbind, privind la rege. 


Împăratul I-a scos de acolo şi i-a spus: 
— Destul! Să fie elberat!... Poporul acesta roman nu poate fi înfrânt cu totul, că 
oamenii ăştia sunt de neînvins. Şi a renunţat să facă război. 


Părintele Iosif, pe urmă, arată că creştinismul a avut oameni care l-au depăşit pe 
Mucius Scevola. 


Prin acţiunea lor, prin devotamentul lor, prin eroismul lor, Biserica îşi face înscrişi 
eroii şi martirii €1. Şi scrie Părintele Iosif undeva că a primit o scrisoare de la 
Părintele Vasile. Şi Părintele Iosif redă acolo o parte din ea: „Vă scriu, Părinte, cu 
sângele în gură; că mi s-a rupt plămânul şi gura e plină de sânge; dar nu las 
steagul!”. 


Și ştiţi că Părintele Vasile aşa a murit, vorbind în marea Catedrală din Bucureşti, 
din Ghencea, aceea care e ridicată spre slava lui Dumnezeu şi pentru bucuria 
fraților veniţi să se adune. N-a mai putut să vorbească — şi-i scrie Părintelui 
hotărârea sa de a muri pentru Domnul. 


Şi nu numai unul a fost. Sunt şi vor mai fi încă mulţi aşa. 


Se mai arată un alt caz de un asemenea eroism, în legătură cu un pustnic coborât în 
Roma în timpul distracţiilor acelora cu gladiatori. Cum mulțimea mergea în 
direcția arenelor, pustnicul s-a dus şi el, să vadă unde merge aşa mare mulţime. A 
ajuns acolo la arenă şi a văzut ce se petrecea acolo, cum unul dintre cei doi 
gladiatori, care erau robi, îl învingea pe celălalt. (Se zice că plăcerea cea mai mare 
a publicului era când unul dintre gladiatori era sub călcâiul celuilalt, iar cel de 
deasupra înfigea furca în el şi îl dădea gata.) Şi pustnicul nu a mai putut răbda şi, 
de acolo de unde privea, a sărit în arenă, în mijlocul luptei, şi i-a despărțit pe cei 
doi gladiatori. Şi de acolo a strigat: „Să înceteze păgânismul!”. 


Cum toţi aşteptau clipa în care să se poată bucura, mulțimea a început să murmure 
şi, în ultimă instanţă, într-un glas, ca în cazul Mântuitorului când strigau să-L 
răstignească, a strigat şi acum să-l omoare pe cel ce a tulburat bucuria pe care ei 
aşteptau să o aibă. 

Pustnicul şi-a desfăcut frumos cămaşa şi a zis: „Înfigeţi sabia!”. Şi au înfipt sabia 
în el. 


Era în foaie scris: „Aşa s-a coborât din Munţii Apuseni un pustnic în vremurile 
noastre, în mijlocul păgânismului anului 1923, şi a strigat: „Să înceteze 
păgânismul! Să înceteze bețiile! Să înceteze jocurile! Să înceteze desfrânările! Să 
înceteze minciuna! Să înceteze calomniile! Să înceteze toate! Poporul acesta are 
nevoie de îmbrăţişarea şi de dragostea lui Dumnezeu!...” „Probabil — scria mai 
departe în articol — va trebui şi pustnicul zilelor noastre să plătească ce a plătit 
pustnicul din arena din Roma”. 


Dar împăratul Romei a dat dispoziție într-adevăr să înceteze păgânismul. Cu data 
de mâine-zi a şi încetat. Nu s-a mai petrecut în Roma aşa ceva. Numele împăratului 
nu îl rețin — îl pomeneşte Părintele Iosif. 


Orice biruinţă trebuie pecetluită cu jertfă. În istoria Bisericii noastre, în mijlocul 
poporului nostru, au fost astfel de jertfe. 


Pe urmă mai arată o altă pildă. V-o spun şi pe asta şi pe urmă închei: cazul 
căpitanului Muşat, în luptele de la Mărăşeşti. Părintele Iosif era un om care, prin 
scrisul lui, într-adevăr ca un general, reuşea să înflăcăreze fronturile, pentru ca să 
nu cedeze în faţa duşmanilor văzuţi de aici, ci în faţa păcatelor care se războiesc cu 
noi. Fiecare dintre noi ştim ce înseamnă să lupţi cu firea ta cea rea, cu păcatele tale 
şi cu toate câte se războiesc cu tine. În lupta asta, Părintele vrea să-i antreneze pe 
frați, să lupte ca cei de la Mărăşeşti. Acolo, atunci, duşmanul începea să vină şi 
lupta se socotea aproape ca fiind pierdută. 


Dar căpitanul împreună cu cei din compania sa au spus: 
— Murim aici! Şi 1-a pus să facă jurământ cu legământ şi a făcut fiecare în jurul lui 
un cerc pe care a scris: „Aici vom muri sau vom învinge!” 


Și cu câtă muniţie au avut, au tras încontinuu şi s-au luptat, au căzut ei acolo şi au 
murit. Dar duşmanul nu a putut să înainteze. Apoi au venit întăriri din spate şi s-a 
câştigat biruinţa, ceea ce a adus faima poporului românesc. Şi faima Mărăşeştiului 
nostru a ajuns până la marginile lumii. Faima sângelui eroilor de la Mărăşeşti. 
Spune Părintele Iosif: „Legămintele noastre sunt legămintele lui Muşat de la 
Mărăşeşti. Murim sau învingem!” 

Dacă va trebui, spune el, să nu vedem câştigată biruinţa luptei împotriva păcatului 
şi a răului, a luptei împotriva păcatelor şi a răutăţilor care se războiesc cu noi, nu-i 
Nimic; O vor vedea urmaşii noştri. 


Păcatul macină familia noastră. 
Păcatul macină sănătatea noastră. 


De unde ne vin bolile? De unde, tot ceea ce aproape că legile statului nu mai pot să 
oprească? De la păcatele care se războiesc cu noi. 


Noi am fost chemaţi să dăm o mână de ajutor în asemenea situaţii, pentru ca într- 
adevăr poporul nostru să fie un popor sănătos şi să trăiască în condiţiile pe care ni 
le-a hărăzit Bunul Dumnezeu pe meleagurile astea atât de binecuvântate pentru 
noi. Numai să ştim să-l mulţumim. 


De aceea mulţumim lui Dumnezeu pentru ziua frumoasă în care ne-a adunat aici. 
Vor culege alţii, când vor duce la biruinţă lupta începută. Noi mulţumim lui 
Dumnezeu că ne-a chemat şi că ne-am putut bucura aici, că într-adevăr în această 
Lucrare ne-a ajutat să aflăm mântuirea sufletului nostru. Nu în altă parte. Nu 
rupându-ne, nu ieşind din cadrele vii ale Bisericii, nici ale tradiţiei noastre 
strămoşeşti. 


Ci aici în mijlocul Bisericii noastre şi în mijlocul poporului nostru. Nu vrem să 
schimbăm nimic, ci doar viaţa noastră şi a celor care trăiesc în păcate şi fărădelegi. 
Asta trebuie schimbată. 


Bunul Dumnezeu să ne ajute pe aceia care până acum am îndrăznit să ascultăm 
îndemnurile pe care le-am simţit de la mai-mari noştri, să putem să mergem mai 
departe. 


Insă celor care nu au început până acum, Domnul să le ajute să poată începe 
frumos, îndrăznind spre Acela care ne-a spus: „Indrăzniţi, căci Eu am biruit 
lumea!”. 


Amin. 


(Vorbirea fratelui Moise Velescu (Arad) la adunarea de la Petrileni - 9 august 
1981) 

Radu Alexandru - Sfântul Iosif din Arimateea 





În Biserica Ortodoxă, Iosif din Arimateea este pomenit în Duminica Femeilor 
Mironosiţe - a doua duminică după Sfintele Paşti - şi pe 31 iulie. 


"Aşa mi-e de drag Sfântul Iosif din Arimateea, care L-a cinstit pe Domnul 
Hristos într-o vreme când mulţi ÎI necinsteau. L-au condamnat, L-au răstignit, 
şi el a fost dintre cinstitorii Mântuitorului nostru lisus Hristos. Apostolii s-au 
retras şi el a avut îndrăzneală, spune Sfântul Evanghelist Marcu, s-a dus la Pilat 
şi a cerut trupul Domnului Hristos, să-l înmormânteze cu cinste. Și l-a 
înmormântat cu cinste, într-un mormânt pe care 1 l-a oferit Domnului Hristos 
chiar Iosif din Arimateea, un mormânt nou în care nu a mai fost nimeni. 


Sfântul Iosif din Arimateea este amintit pentru prima dată în Sfânta Scriptură în 
contextul Patimilor Mântuitorului. Deşi locuia în Ierusalim datorită funcției înalte 
ce o deţinea în Sinedriu, era originar din Arimateea, adică din vechea cetate Roma. 
EI este cel care, împreună cu Nicodim, L-a îngropat pe Hristos. Ştim însă că Iosif 

nu-L întâlneşte acum pentru prima dată pe lisus, fiindcă se afirmă despre el că 
"fiind ucenic al lui lisus, dar într-ascuns, de frica iudeilor " (loan 19, 39). 


După cum ne Spune ERORI, tâlcuind acest verset, 


"cuvântul acesta condamna, nu puţin, lipsa de evlavie a iudeilor, arătând că 
socoteau un lucru greşit şi primejdios a fi cineva ucenic al lui Hristos. De aceea 
îl prezintă pe blândul Iosif, în mod clar, ca silindu-se să ascundă iudeilor că e 
convins de învăţătura lui Hristos, deşi o primea cu alipire adevărată, ca fiind 
înaltă şi mai plăcută iubitorului de virtute Dumnezeu decât porunca Legii, 
dându-ne o dovadă necesară, ca una care ne-a dat încredințarea credinţei 
noastre. Deci vine ucenicul din Arimateea, spre osânda neomeniei iudeilor, şi 
cinsteşte cu slujirea cuvenită trupul Celui pe care încă nu L-a cinstit printr-o 
credinţă deschisă, deşi credea, într-ascuns, de frica iudeilor, cum spune fericitul 
Evanghelist”. 





Datorită funcției importante pe care o deținea, nu putea să-L mărturisească direct 
pe lisus, întrucât se hotărâse de către marele Sinedriu ca oricine ÎL va mărturisi pe 
lisus să fie excomunicat din Sinagogă şi evident, să piardă şi alte drepturi (loan 9, 
22, 34, 12, 42; 16,2). 

Sfinţii Evanghelişti îl mai prezintă pe Iosif din Arimateea ca fiind foarte bogat, dar 
nu numai material, ci şi spiritual, de vreme ce se spune despre el: "Şi iată un bărbat 
cu numele Iosif, sfetnic fiind, bărbat bun şi drept ". (Luca 23, 50-51). 


Cu toate că nu a fost prezent la suferinţele Domnului, a aflat înaintea lui Pilat că a 
murit, ceea ce denotă că era la curent cu tot ceea ce i s-a întâmplat lui lisus. Având 
în vedere poziţia şi influenţa pe care le deţinea, Iosif a mers la Pilat şi l-a rugat să-i 
permită să coboare trupul lui lisus de pe cruce, ca să-L îngroape, fiindcă aşa 
prevedea legea iudaică pe care o respecta cu stricteţe. 


Ataşamentul său față de Mântuitorul se vede şi în ceea ce a făcut mai departe: "Şi 
coborându-L, L-a înfăşurat în giulgiu de in şi L-a pus într-un mormânt săpat în 
piatră, în care nimeni, niciodată, nu mai fusese pus." (Luca 23, 53). 


Sfântul Chiril al Alexandriei tâlcuieşte astfel acest verset: "faptul că mormântul 


era nou înseamnă trecerea neobişnuită şi nouă de la moarte la viaţă şi înnoirea 
sufletelor noastre, pe care Hristos ne-a adus-o, prin care învingem Stricăciunea. 
Căci moartea noastră s-a transformat, prin moartea lui Hristos". 


Sfântul Evanghelist Matei ne spune că de fapt, losif din Arimateea a renunţat la 
propriul mormânt săpat în piatră, în favoarea Domnului împlinind profeția lui Isaia, 
care vestise că Mesia va fi condamnat împreună cu cei răi, dar mormântul lui va fi 
pus la un loc cu cel bogat. 


Potrivit tradiției, lisus l-ar fi făcut pe Iosif ca pe unul dintre Apostolii Săi şi ar fi 
activat în această calitate în Bretania, prin anul 63 d. H., unde ar fi întemeiat cea 
dintâi comunitate creştină din acele locuri. 


În Biserica Ortodoxă, Iosif din Arimateea este pomenit în Duminica Femeilor 
Mironosiţe - a doua duminică după Sfintele Paşti - şi pe 31 iulie. 


Dionisie din Furna arată că Sfântul Iosif din Arimateea se reprezintă în icoanele 
îngropării lui Hristos, în chipul unui bătrân. Astfel, el este zugrăvit cerând trupul 
lui Hristos de la Pilat, la luarea trupului Domnului de pe Cruce, la plângerea Sa 
dinaintea înmormântării şi la îngroparea Domnului. 

Pomenirea dreptului Iosif din Arimatea 





După acestea Iosif din Arimateea, fiind ucenic al lui lisus, dar într-ascuns, de frica 
iudeilor, a rugat pe Pilat ca să ridice trupul lui lisus. Şi Pilat i-a dat voie. Deci a 
venit şi a ridicat trupul Lui. Şi a venit şi Nicodim, cel care venise la El mai înainte 
noaptea, aducând ca la o sută de litre de amestec de smirnă şi aloe. Au luat deci 
trupul lui lisus şi l-au înfăşurat în giulgiu cu miresme, precum este obiceiul de 
înmormântare la iudei. Iar în locul unde a fost răstignit era o grădină, şi în grădină 
un mormânt nou, în care nu mai fusese nimeni îngropat. Deci, din pricina vinerii 
iudeilor, acolo L-au pus pe lisus, pentru că mormântul era aproape. (Evanghelia 
după loan 19 : 38-42) 


Sfânta Tradiţie păstrează menţiunea că în spatele Bisericii Sfântului Mormânt se 
găsesc mormintele lui losif din Arimatea şi a lui Nicodim. 


Intrarea în cele două morminte 

mormintele celor doi prieteni ai Mântuitorului lisus Hristos 


In ţările creştine ortodoxe, exista tradiția ca membrii comunităţilor ortodoxe să îşi 
sărbătorească zilele în care sunt pomeniţi sfinţii ai căror nume le poartă, în loc să 
sărbătorească zilele în care s-au născut. 


Toţi cei care poartă numele după losif cel drept din Arimatea au astăzi zi de 
sărbătoare. Fie ca acest sfânt drept al Noului Testament să ne ocrotească pe toţi ! 

Considerat un sfânt creştin, ziua lui se sărbătoreşte la 17 martie în Biserica 
Occidentală şi se prăznuieşte la 31 iulie în Biserica Orientală. 


Conform unei legende, Iosif ar fi strâns sângele lui lisus Hristos într-un potir, 
denumit şi Sfântul Graal. 


Figura lui losif din Arimateea a fost introdusă de Robert de Boron în romanul său 
cavaleresc în vesuri Estoire dou Graal sau Joseph d'Arimathie (Istoria Graalului 
sau losif din Arimateea), scris între 1190 şi 1199, din care s-a păstrat un singur 
manuscris. 


Conform legendei, după Cina cea de Taină, Iosif din Arimateea a păstrat potirul 
din care băuse, şi a strâns în el puţin din sângele lui lisus, înainte de punerea sa în 
mormânt. Apoi, losif a părăsit Palestina şi a plecat în Bretania, unde a păstrat cu 
grijă acest potir, denumit Sfântul Graal. 

Lăcaşuri ortodoxe - Sfântul losif din Arimateea (încreştinarea Britaniei şi 
legenda Sfântului Graal) 











Astăzi, 31 iulie, Sfântul Iosif din Arimateea (încreştinarea Britaniei şi legenda 
Sfântului Graal). Nu a adus Sfântul Graal, ci Vestea cea Bună a Invierii Domnului! 


Despre Sfântul pomenit astăzi există atât mărturii biblice, cât şi din tradiţia 
ortodoxă. 


»(...) Iosif din Arimateea, fiind ucenic al lui lisus, dar într-ascuns, de frica 
iudeilor, a rugat pe Pilat ca să ridice trupul lui lisus. Și Pilat i-a dat voie. Deci a 
venit şi a ridicat trupul Lui.” (loan 19, 38) 


Apoi, împreună cu Nicodim, „au luat deci trupul lui lisus şi l-au înfăşurat în 
giulgiu cu miresme, precum este obiceiul de înmormântare la iudei.” (loan 19, 
40) 

Dar şi ceilalți Sfinţi Evanghelişti mărturisesc despre Iosif: „Și, Iosif, luând trupul, 
l-a înfăşurat în giulgiu curat de în, şi l-a pus în mormântul nou al său, pe care-l 
săpase în stâncă şi prăvălind o piatră mare la uşa mormântului, s-a dus.” (Matei 
27, 59-60) 

„Și venind Iosif cel din Arimateea, sfetnic ales, care aştepta şi el împărăţia lui 
Dumnezeu şi îndrăznind, a intrat la Pilat şi a cerut trupul lui lisus”. (Marcu 15, 
43 ş.u.) 


„Și iată un bărbat cu numele Iosif, sfetnic fiind, bărbat bun şi drept - acesta nu 
se învoise cu Sfatul şi cu fapta lor. El era din Arimateea, cetate a iudeilor, 
aşteptând împărăţia lui Dumnezeu. ” (Luca 23, 50-51 ş.u.) 


Mărturiile biblice îl prezintă astfel drept bărbatul care s-a îngrijit, împreună cu 
Nicodim, de îngroparea Domnului, dăruindu-l mormântul său. EI fiind cel care a 
adus giulgiul de înmormântare, de multe ori este reprezentat în icoană cu o pânză 
de in în mână. 


În acelaşi timp, membru al sinedriului, adică al sfatului preoţilor şi bătrânilor lui 
Israel, dar şi ucenic al lui lisus, despre Iosif din Arimateea nu se mai spune nimic 
în scrierile biblice, în ce priveşte activitatea sa de după îngroparea Domnului. 


Datele tradiției precizează însă că şi lui i s-a arătat Domnul înviat, dăruindu-i 
bucuria şi deplinătatea credinţei. 


Mântuitorul i s-a arătat în închisoare. Iosif fusese arestat, întrucât grijă sa faţă de 
trupul Domnului a fost considerată un act de trădare de către iudei. Eliberat din 
închisoare, Iosif a fost exilat. De fapt, acesta a fost şi prilejul ca Sfântul să poată 
predica Evanghelia altor popoare. Întâlnirea cu Domnul înviat l-a determinat să nu 


mai fie ucenic doar „în taină”, ci un mărturisitor plin de curaj al Fiului lui 
Dumnezeu. 


Sfântul Apostol Filip l-a însărcinat cu predicarea Învierii în Insulele britanice, fapt 
atestat de istoricul Ipolit (170-236); cu toate acestea, alţi istorici şi scriitori creştini 
indică creştinarea timpurie a Britaniei: Eusebiu al Cezareii (260-340), Ilarie de 
Poitiers (300-376), Sfântul loan Hrisostom (347-407). 


Debarcând în Marsilia, împreună cu Lazăr cel înviat şi cu surorile lui, Marta şi 
Maria, losif a mers mai întâi în Galia, şi apoi în Britania, în jurul localității 
Glastonbury, unde a ridicat biserici şi a încreştinat pe mulți. 

O legendă din Evul Mediu, atribuită lui Robert de Boron, îl pune în legătură pe 
Sfântul Iosif din Arimateea cu... „Sfântul Graal” — un vas (potir) în care se 
presupune că Iosif ar fi strâns o parte din sângele Domnului, cel răstignit şi pe care 
l-ar fi dus cu sine în Anglia. Însuşi Domnul înviat i-ar fi poruncit lui Iosif să 
meargă în Britania, unde să găsească permanent „paznici” ai Potirului Său, folosit 
de EI la Cina cea de Taină, când s-a săvârşit prima prefacere a pâinii şi a vinului în 
Trupul şi Sângele Domnului. 


Însă, rostul misiunii ucenicilor Domnului este cu totul denaturat prin aceste 
legende, legate de „Sfântul Graal”, care trimit mai degrabă spre obiceiuri celtice, 
păgâne, legate de „caldron” (lat. „caldarium”), un vas utilizat îndeosebi de 
vrăjitoarele occidentale, la pregătirea poţiunilor magice sau la chiromanţie. 
Chretien de Troyes (sec. XII) a preluat motivul „Sfântului Graal” în operele sale 
literar-istorice despre Regele Arthur, şi astfel această idee a pătruns adânc în 
Occident, deşi nu are baze reale. 


În toate icoanele ortodoxe, Sfântul Iosif este reprezentat ţinând în mâini fie 
giulgiul, fie un vas cu miresme de înmormântare, asemenea mironosiţelor 
(împreună cu care este sărbătorit şi în Duminica Mironosiţelor), dar în nici un caz 
alt vas / potir, cu o altă conotaţie. 


În momentele dramatice legate de Răstignirea Domnului, prezenţa lui Iosif nu a 
avut alt scop decât a fi alături de Cel pe care L-a văzut săvârşind minuni, de lisus 
Hristos, Mântuitorul. 


Sfântul Iosif din Arimateea este reprezentat iconografic şi ţinând în mână o 
creangă de gherghin, conform legendei locale din Glastonbury în care se spune că, 
la sosirea sa acolo, Sfântul s-a adăpostit la umbra unui gherghin, care a înflorit pe 
loc. 

Sfetnicul cel curajos 


ST. JOSEPH ? 
ARIDIARASA 





În zilele Patimilor Domnului au fost unele suflete credincioase, despre care înainte 
nu se vorbea nimic, dar în clipa când a fost cea mai mare nevoie de ajutor pentru 
Domnul, ei au ieşit din umbră în ajutorul lui. Un astfel de suflet a fost Iosif din 
Aritmateea, care era un sfetnic de mare cinste al Sinedriului. 


Caiafa şi Ana, marii preoţi, aranjaseră lucrurile ca el să fie plecat cu diferite treburi 
afară de Ierusalim. Aşa că n-a ştiut nimic până vineri seara când s-a întors. 


„... Era vineri seara, Domnul lisus Îşi dese duhul în mâinile Tatălui Ceresc. Trupul 
Său atârna mort pe Cruce, iar cei iubiţi ai Săi stăteau fără putere, plângând sub 
crucea Lui. Nimeni dintre ei nu era în stare să se ducă la dregătorul Pilat să-l ceară 
drept asupra Trupului lui lisus. Doar Iosif, omul pus în mare cinste şi bogat, putea 
rezolva acest lucru. 


În seara aceea, Iosif venind acasă, şi-a găsit pe singurul său fiu foarte bolnav. 
Soţia sa stătea la căpătâiul lui plângând şi rugându-se. 


- Este foarte bolnav copilul nostru. Trebuie neapărat să te duci după un doftor. 


- Mă duc îndată. 
In faţa porții întâlni pe Nicodim cu o faţă foarte îndurerată. 

- Află că lisus a fost condamnat la moarte de Sinedriu. Acum este mort şi-L vor 
arunca în groapa comună. Numai tu poţi să-l ceri de la Pilat. 


- Fiul meu este pe moarte acasă. Mama sa deznădăjduită m-a trimis după doftor. 
Dar acum mai important este lucrul privitor la trupul Domnului. Ii las pe ai mei 
în grija Tatălui Ceresc. 


- Acum poţi să tot vii. Copilaşul nostru a murit. Unde ai fost şi cum ai putut sta 
atât de mult? 


- Draga mea soţie, datoria faţă de Dumnezeu. Tu ai auzit despre tot ce s-a întâmplat 
astăzi cu EI. A trebuit să merg la Pilat să cer trupul Domnului. L-am coborât de pe 
cruce pe umărul meu. 


După cum spun Sfintele Scripturi, losif a cerut şi a primit de la Pilat, dreptul asupra 
trupului lui Hristos. Apoi împreună cu cei ce stăteau sub cruce au luat trupul sfânt 
şi L-au pus în mormântul cel nou pe care şi-l pregătise Iosif pentru sine însuşi. 


- Vino să ridicăm trupul copilului şi să-l ducem în odaia de sus pentru pregătirea 
de înmormântare. 


- Lasă că îl iau eu pe umărul meu. 


În clipa când trupul copilului se atinse de umărul lui Iosif, pe care fusese coborât 
de pe cruce trupul Domnului lisus, copilul tresări dintr-o dată ca dintr-un somn 
adânc. 


Tatăl şi mama plângeau uimiţi de bucurie fără nici un cuvânt. 


Apoi, cu fiul lor fericit între ei, se roagă zicând: 

“ O Marele nostru Dumnezeu şi Mântuitor, slavă veşnică Ţie. Îţi mulţumim pentru 
dragostea Ta, că ai primit să suferi şi să mori pe cruce pentru mântuirea noastră. Îţi 
mulțumim că Te-ai folosit de noi şi ne-ai învrednicit să facem ceva pentru Tine. Al 
Tău era Doamne copilaşul nostru. Tu ni l-ai dat pentru lucrul Tău. Acum Îţi mul- 
țumim că ai lucrat atât de minunat cu el şi cu noi, dăruindu-ni-l pentru a doua oară. 
Te rugăm, ajută-ne ca oricând ne vei mai cere ceva, să putem pune dragostea Ta 
mai presus de orice. Aşa Te rugăm să ne ajuţi să-l creştem în felul cel mai înalt şi 
mai frumos, ca să moştenim şi noi Împărăţia Ta Cerească. Amin.” 


după Traian Dorz 

Piatra Ungerii - locul unde Iosif a pregătit trupul lui lisus pentru punerea în 
mormânt 





E doxologia.ro 


În Biserica Sfântului Mormânt, la poalele Golgotei, între uşa de la intrare şi corul 
grecilor, poate fi văzută o lespede dreptunghiulară de piatră de culoare roşiatică, 
deasupra căreia atârnă opt candele mari. După tradiţie, acesta este locul unde 
Trupul Mântuitorului a fost uns cu miresme. 


XR 3 k 


Informaţii despre ungerea şi îmbălsămarea trupului Mântuitorului Hristos după 
coborârea de pe Cruce găsim în Evanghelia după loan: „După acestea, Iosif din 
Arimateea, fiind ucenic al lui lisus, dar într-ascuns, de frica iudeilor, a rugat pe 
Pilat ca să ridice Trupul lui lisus. Şi Pilat i-a dat voie. Deci, a venit şi a ridicat 
Trupul Lui. Şi a venit şi Nicodim, cel care venise la El mai înainte noaptea, 
aducând ca la o sută de litre de amestec de smirnă şi aloe. Au luat deci Trupul lui 
lisus şi l-au înfăşurat în giulgiu cu miresme, precum este obiceiul de înmormântare 
la iudei” (loan 19, 38-40). 


După tradiţie, un fragment din piatra originală a fost trimis la Efes şi apoi la 
Constantinopol, unde împăratul Manuil | Comnenul (1143-1180) l-a aşezat alături 

de monumentul său funerar de la Mănăstirea Pantocrator. Apoi Piatra Ungerii 
apare menţionată în perioada cruciadelor. 


Până în secolul XIX, peste Piatra Ungerii se înălța un paraclis, însă a fost 
îndepărtat în urma incendiului din anul 1808. Tot atunci a fost aşezată actuala 
piatră roşiatică, iar în spatele Pietrei a fost adăugat un perete de sprijin pentru arcul 
de deasupra, slăbit în urma incendiului. În anul 1993, peretele a fost împodobit cu 
un deosebit mozaic de mari dimensiuni ce înfăţişează coborârea lui lisus de pe 
Cruce, aşezarea pe lespedea de piatră, pentru ungerea cu miresme, înfăşurarea în 
giulgiu şi aşezarea Sa în mormântul din grădină. 


Drepturile asupra Pietrei Ungerii aparţin tuturor celor trei confesiuni, ortodocşilor, 
catolicilor şi armenilor. Acest lucru este confirmat şi de prezenţa celor şase 
sfeşnice aflate de fiecare parte a ei, dar şi a celor şase candele care aparţin, câte 
două, comunităţilor respective. 


În Vinerea mare, la slujba Prohodului, soborul preoților în frunte cu Patriarhul 
Ierusalimului porneşte din faţa Sfântului Mormânt, înconjoară baldachinul 
Sfântului Mormânt, urcă la Golgota, unde se închină, înconjoară Biserica Învierii 
ŞI, când se termină de cântat starea întâi a Prohodului, soborul se opreşte la Piatra 
Ungerii. Aici se aşterne pe piatră Sfântul Epitaf, se cădeşte, se zice ectenia mică şi 
se începe, în aceeaşi ordine, starea a doua a Prohodului. Apoi, se reia procesiunea 
amintită. La fiecare sfârşit de stare se pune Sfântul Epitaf pe Piatra Ungerii, 
cădindu-se şi rostindu-se ectenia. După terminarea Prohodului, slujitorii se aşază în 
fața Sfântului Mormânt şi continuă slujba Utreniei, după rânduială. 


Deoarece mulţi pelerini varsă pe această piatră untdelemn de măsline, miruri şi 
arome curate, făcând pomenire de ungerea Trupului lui lisus, această Piatră 
răspândeşte întot-deauna o bună mireasmă. 

